
PRATARMĖ 


Prieš 500 metų Prahoje Pranciškus Skorina atskiromis knygomis pradėjo 
spausdinti savo į bažnytinę slavų kalbą išverstą Šventąjį Raštą - Rusėniškąją 
Bibliją. Po penkerių metų, 1522-aisiais, jis Vilniuje išleido Mažąją kelionių 
knygelę, o 1525-aisiais — dar vieną knygą, šiandien žinomą Apaštalo pava- 
dinimu. Šiais darbais iš Polocko kilęs rusėnas ne tik atvertė naują, itin 
reikšmingą lapą Lietuvos rusėnų raštijoje, ne tik pradėjo spausdinto žodžio 
Lietuvos Didžiojoje Kunigaikštijoje istoriją, bet ir paliudijo keletą dalykų, 
esmingai charakterizuojančių tiek jo - Renesanso žmogaus, tiek jo tėvynės — 
įvairiakalbės, įvairiatautės senosios Lietuvos, pasiruošimą kultūros inovaci- 
joms. Svarbu ir tai, kad minėti leidiniai šiandien mums parodo tuos kelius 
bei tas erdves, kuriomis minėtos inovacijos pasiekė ir Skoriną, jo aplinką, ir jo 
tėvynę - Lietuvos Didžiąją Kunigaikštiją. Apie visa tai pasistengta bent trumpai 
papasakoti šioje knygoje. 

Numanu, kad mūsų amžininkams, paimsiantiems į rankas šią knygą, kils 
klausimų dėl joje vartojamų sąvokų bei terminų. Kalbėdami apie XV-XVI a. 
Lietuvą, šios knygos autoriai turės prieš akis Lietuvos Didžiąją Kunigaikštiją, 
o ne šių dienų Lietuvos Respubliką. Rusėnais čia vadinami rytų slavai, LDK 
ir Lenkijos Karalystės piliečiai, kalbėję viena iš rytų slavų kalbų. Tai buvo 
senosios rusų kalbos vakarinė (polonizuota) atmaina, turėjusi ir savą rašytinį, 
ir kelis šnekamuosius pavidalus (tarmes). Rašytinė rusėnų kalba iš aktyvios 
vartosenos ėmė trauktis nuo XVII a. pabaigos. Iš tarmių nuo antros XVI a. 
pusės per kelis šimtmečius susiformavo atskiros baltarusių ir ukainiečių kalbos. 
Skorinos gyvenimo metais jų dar nebuvo. 

Čia stabtelsime ir užduosime sau pirmą klausimą, kurio atsakymas mus 
turi susieti su Skorinos atminimo įprasminimu. Spaudos pradininkas negalėjo 
žinoti, kaip susiklostys jo tėvynės likimas po jo mirties, antroje XVI a. pusėje. 
O jei būtų žinojęs, į ką būtų kreipęsis: į gimtojo Polocko apylinkių baltarusius 
ar stačiatikių metropolijos centrų - Kijevo ar Vilniaus - gyventojus? Spėlioti 
galima, tačiau už spėliones tvirtesnis lieka amžiams liksiantis Skorinos 
kreipimasis: broliai mano rusėnai! — Vadinasi, ir vieni, ir kiti. Skorina ir jo 
Rusėniškoji Biblija mums šiandien svarbūs kaip Rytų Europos tautas integ- 
ruojantis, o ne jų kultūrinį bendrumą ardantis veiksnys. 


Ne viską šiandien žinome apie Skorinos gyvenimą ir darbus. Įvairūs 
mokslininkai nurodo jį gimus kažkuriuo metu XV a. devintame, o mirus — 
XVI a. penktame dešimtmetyje. Nedaug ką galime pasakyti apie darbo Prahoje 
ir Vilniuje aplinkybes, neaiškios išvykimo iš Prahos į Vilnių ir iš Vilniaus į Prahą 
datos ir priežastys. Iki šiol nežinome nė tikslios jo palaidojimo Prahoje vietos. 
Vis dėlto turimi patikimi duomenys, jo palikti raštijos ir gamtos paminklai 
neleidžia abejoti Skorinos gyvenimo ir darbų realumu. Jie ne tik neleidžia tuo 
abejoti, bet ir verčia žavėtis bei didžiuotis šia iškilia asmenybe, šiuo įžymiu 
Lietuvos Didžiosios Kunigaikštijos piliečiu. 

Minėdami Rusėniškąją Bibliją, itin svarbiu dalyku šiandien laikome tą 
aplinkybę, kad Lietuvos rusėniškoji knyga pažymėta Prahos vardu. Čekijos 
sostinė nuo seno buvo vienas iš keturių centrų, per kuriuos Lietuvą pasiekdavo 
kultūrinės ir kitokios inovacijos. Atsižvelgę į jų chronologiją, galime tvirtinti, 
kad į Lietuvą ir kitus baltų bei rusėnų kraštus iš Prahos tos inovacijos plaukė 
ilgiau ir ją kai kuriose srityse veikė našiau nei iš likusių centrų — Rygos, 
Krokuvos ar Karaliaučiaus. Tokį vertinimą grįstume šv. Adalberto Prahiškio 
ir šv. Brunono Kverfurtiečio misijine veikla baltų žemėse bei Kijevo Rusioje 
X-XI a., taip pat XIV a. viduryje imperatoriaus Karolio IV Prahoje funduotu 
Slavų vienuolynu, to paties amžiaus pabaigoje karalienės Jadvygos įkurta 
Lietuvių kolegija, intensyviu čekų bei lietuvių bendradarbiavimu politikos 
bei karybos srityse XV a. ir svariu čekų jėzuitų indėliu kuriant bei stiprinant 
Vilniaus jėzuitų akademiją XVI a. 

Skorinos Rusėniškoji Biblija — nepaprasta, ypatingos reikšmės knyga. 
Šventasis Raštas - pamatinis krikščioniškosios kultūros tekstas, į šnekamąsias 
Europos tautų kalbas verstas nuo Antikos laikų. IV a. jį į gotų kalbą išvertė 
vyskupas Vulfila. IX a. į slavų kalbą Bibliją išvertė šventieji Kirilas ir Metodijus. 
XI a. viduryje Pradžios ir Išėjimo knygos buvo išverstos į senąją anglų kalbą; 
visą Bibliją į viduriniąją anglų kalbą 1382 m. baigė versti Johnas Wycliffe'as. 
XIII a.visas Šventasis Raštas buvo išverstas į kastilų (ispanų) ir prancūzų kalbas, 
XIV a. - į čekų, olandų ir norvegų (dalis ST), o XV a. - į danų ir lenkų kalbas. 
1471 m. iš spaudos išėjo Biblijos vertimas į italų kalbą, atliktas kamaldulių 
vienuolio Niccolo Malermi'o. 

Lietuva šiuo laikotarpiu prie originalių Šventraščio vertimų dar neprisi- 
dėjo, o naudojosi tuo, kas buvo sukurta seniau krikščionybę priėmusiuose 
kraštuose. Jos katalikiškose bendruomenėse plito lotyniški Biblijos tekstai, 
o stačiatikiškose - tekstai, perteikti bažnytine slavų kalba. Pastarieji Lietuvoje 
tuo metu buvo ir perrašinėjami. Pavyzdžiui, 1502-1507 m. tokį viso Šventraščio 
tekstą stačiatikių vienuoliai perrašė Vilniuje ir Supraslėje. 


| MoscoVIA 

MINOR POLONIA Ad 


Lenkija ir Lietuva XVI a. Iliustracija iš: Ioannes Honterus. Rudimentorum cosmographicorum Ioan. 
Honteri Coronensis libri III, cum tabellis geographicis elegantissimis. Tiguri: apud Froschouerum 
iuniorem, 1564. Lap. b2v-b3r. - LMAVB 


Prasidėjus Reformacijai, Biblija į šnekamąsias Europos tautų kalbas versta 
dar gausiau. Martinas Lutheris į vokiečių kalbą išvertė Naująjį (išėjo 1522) ir 
Senąjį Testamentą (1534). Panašiai Jacgues Lefėvre d'Ėtaples į prancūzų kalbą 
iš pradžių išvertė Naująjį (pasirodė 1523), o paskui - ir Senąjį Testamentą 
(1528). 1524 m. Naujasis Testamentas išėjo danų kalba; 1550 m. daniškai 
išspausdinta visa Biblija. 1526 m. Williamas Tyndale'as išspausdino Naujojo 
Testamento, 0 1530 m. - Penkiaknygės vertimą į anglų kalbą (viso Šventraščio 
protestantiškas vertimas į anglų kalbą išėjo 1537). 1526 m. pasirodė švediška 
Naujojo Testamento laida; visos Biblijos vertimas į švedų kalbą išėjo 1541 m. 
1548 m. Stokholme pasirodė Naujasis Testamentas, į suomių kalbą išverstas 
Mikaelio Agrikolos. 1559-1563 m. Mikalojaus Radvilos Juodojo suburta vertėjų 
grupė visą Šventąjį Raštą išvertė į lenkų kalbą (išėjo Lietuvos Brastoje 1563). 


Praha apie 1536 m. 
Iliustracija iš rankraščio: Reisealbum des Pfalzgrafen Ottheinrich (Delin. VI). - UBW 

INVS LVTERVS, 


Antraštinis Martino Lutherio į vokiečių kalbą išverstos Biblijos lapas. Iliustracija iš: Biblia, das ist Die 
gantze Heilige Schrifft Deudsch auffs new zugericht. Zu Wittemberg: durch Hans Lufit, 1545. - LMAVB 


Reformacijos pradininkas daktaras Martinas Lutheris. Iliustracija iš: Theodorus Beza. Icones, id est 
Verae imagines virorum doctrina simul et pietate illustrium. Genevae: apud loannem Laonium, 1580. 
Lap. C3v. - LMAVB 


Antrąsyk tai po dešimtmečio atliko Simonas Budnas (jo išverstas Naujasis 
Testamentas išėjo Nesvyžiuje 1570, o Senasis - 1572). Iki 1578 m. jį į slovėnų 
kalbą išvertė Jurijus Dalmatinas (pasirodė 1583). 1579-1590 m. į lietuvių kalbą 
visą Šventąjį Raštą išvertė Jonas Bretkūnas (tuomet nebuvo išspausdintas). 
1588 m. Biblija pasirodė valų kalba. 1586-1589 m. Bibliją į vengrų kalbą išvertė 
Gasparas Karolis (išėjo 1590). 

Taigi 1517-1519 m. Prahoje pasirodžiusi Rusėniškoji Biblija ne tik atliepia 
bendrą epochos tendenciją, bet ir Šventraščio vertimų bei jų leidimų istorijoje 
užima labai garbingą vietą. Ji yra pirmoji, ankstyviausioji Senojo Testamento 
bažnytine slavų kalba publikacija, tam panaudojus spausdinimo stakles. Iki jos 
Biblija buvo išspausdinta vos keliomis šnekamosiomis kalbomis: italų, vokiečių 
ir čekų. Kadangi paskiras ST knygas Skorina palydėjo šnekamąja rusėnų kalba 
rašytomis pratarmėmis, į šią garbingą eilę ketvirtuoju numeriu galime įrašyti 
ir jo Rusėniškąją Bibliją. 

Viena iš Rusėniškosios Biblijos knygų - Giesmių giesmė, baigta spausdinti 1518 19. 
Antraštinis lapas ir paskutinis puslapis su kolofonu (išleidimo duomenimis). - BCzart 


Skorina puikiai suprato Šventraščio vertę ir reikšmę. Apie tai jis nesyk 
pakiliai kalbėjo minėtose gausiose pratarmėse. Pacituosime vieną iš jų — 
bendrą pratarmę visai Rusėniškajai Biblijai: „Šioje knygoje pažįstama visos 
įmanomos išminties pradžia ir pabaiga — visagalis Dievas. Šioje knygoje 
surašyti visi įstatymai ir visos teisės - jais vadovautis žemėje privalo žmonės. 
Šioje knygoje jūs rasite visus dvasios ir kūno vaistus. Čia gi mes surandame 
dorinį filosofijos pamokymą, kaip mylėti Dievą savo naudai, o artimą - Dievo. 
Čia gi išdėstyta kiekvienos žmonių bendruomenės ir kiekvieno miesto byla, 
kaip tikėjimu, meilės ryšiais bei sutarimu didinamas visuomeninis gėris. Čia gi 
pakankamai išdėstyti visi septyni laisvieji menai. Jei nori išmanyti gramatiką, 
arba, rusėniškai tariant, raštą, kaip jis moko gerai skaityti ir kalbėti, ją surasi 
visoje Biblijoje, Psalmyne - skaityk juos. Jeigu nori suprasti logiką, kuri moko 
tinkamai atskirti teisybę nuo neteisybės, skaityk švento Jobo knygą ar švento 
apaštalo Pauliaus laiškus. Jeigu sugalvojai išmanyti retoriką, tai yra iškalbos 

meną, skaityk Saliamono knygas. Tai — trys žodžio menai. Jeigu užsigeisi 
pasimokyti muzikos, tai yra giedojimo, visoje knygoje atrasi apsčiai eilių bei 
šventų giesmių. Jei panorėsi mokėti aritmetiką, kaip ji trumpai, bet teisingai 
moko skaičiuoti, dažniau paskaityk ketvirtą Mozės knygą. Jei norėsi prieš akis 
turėti geometriją, arba rusėniškai - žemės matavimą, skaityk Jozuės knygą. 
Jeigu - astronomiją, arba žvaigždžių mokslą, - tai šios knygos pradžioje surasi 
apie saulės, mėnulio ir žvaigždžių sukūrimą; Jozuės knygoje - kaip saulė visą 
dieną laikėsi vienoje vietoje; Karalių knygose — kaip saulė per kelias pėdas 
grįžo atgal; šventoje Evangelijoje surasi ir apie naują žvaigždę, patekėjusią 
mūsų išganytojo Jėzaus Kristaus gimimo valandą.“ (vertė S. N.). 

Vėliau Šventraščio reikšmę panašiai nusakė Biblijos vertėjai į kitas Lietuvoje 
rašto reikalams anuomet vartotas kalbas. Štai „Pratarmėje krikščioniui skai- 
tytojui apie Šventojo Rašto naudą“ palydėjusioje 1563 m. pasirodžiusią lenkišką 
Brastos Bibliją, rašoma: „Nes jie [Šventraščio turtai — S. N.] patys yra didžiau- 
sios gėrybės, už kurias brangesnių mes daugiau čia, visoje žemėje, neturime, 
kadangi jie yra tarsi raktas, mums atrakinantis Dievo karalystę, idant į ją įžengę 
galėtume sužinoti, kokį Dievą garbinti mums reikia, kai tik Jis teikiasi mus 
ten pakviesti bei pašaukti. [...] Jie yra mokykla ir lavinimo vieta visokeriopai 
išminčiai, kuri kiekvieno žmogaus protą pranoksta taip smarkiai, kad ja baisiai 
žavisi netgi šventieji angelai.“ Šventąjį Raštą į lietuvių kalbą išvertęs Jonas 
Bretkūnas 1591 m. išleistos savo Postilės pratarmėje dėstė: „Šventieji veikalai 
išrauna ydas, šaukia mus ieškoti dorybės, darbuojasi, formuodami papročius 
pagal pavyzdinės taisykles. Jie ragina mus sekti absoliučiausiu ir tobuliausiu 
bet kokio taurumo pavyzdžiu Kristumi, Pranašų grožiu, Apaštalų dievotumu, 
dorybės dailumu ir pastovumu.“ (vertimas Reginos Koženiauskienės). 

Reikšminga tai, kad Skorina Lietuvos visuomenei tai deklaravo pirmasis. 
Platus Rusėniškosios Biblijos egzempliorių ir nuorašų paplitimas visoje Kuni- 
gaikštijoje kalba apie tai, kad visuomenė tuos jo žodžius išgirdo, suprato ir 
priėmė. Rusėniškoji Biblija tapo valstybės, pirmiausia jos rusėniškai kalbančios 
dalies, tapatybę grindžiančiu, etnopolitinę savimonę ugdančiu, krikščioniško 
gyvenimo pagrindus stiprinančiu, asmens ir bendruomenės edukaciją ska- 
tinančiu tekstu. Todėl verta atsigręžti ir į jį, ir į jo kūrėją, ypač kai tą padaryti 
kviečia nuostabi proga - šiemet iškilmingai minimas Rusėniškosios Biblijos 500 
metų jubiliejus. 

Lietuvoje ši iškili data pagerbiama šia knyga, taip pat keliomis parodomis. 
Sumanymas jas surengti kilo dar 2014 m. Aleksandras Gruša parengė įvairiose 
atminties institucijose saugomų Skorinos dokumentų sąrašą, o Sergejus Tem- 
činas sudarė teminį parodos planą. 2015-2016 m. buvo renkama medžiaga, 

Antraštinis Brastos Biblijos lapas. Iliustracija iš: Biblia swieta, tho iest Ksiegi Starego y Nowego 
Zakonu, wlasnie z zydowskiego, greckiego y tacinskiego, nowo na polski iezyk z pilnošcią y wierne 
wyložone. Drukowano w Brzeščiu Litewskim: naktadem ... Nikotaia Radziwila, 1563. - LMAVB 


Antraštinis Jono Bretkūno išverstos Biblijos lapas. Iliustracija iš rankraščio: Biblia, tatai esti Wissas 
Schwentas Raschtas, Lietuwischkai perguldytas per Jaana Bretkuna Lietuwos Plebona Karalia[u]cziuie. 
1590. - GStA PK, XX HA Staats- und Universitatsbibliothek Konigsberg, Nr. 44 


rašomi tekstai, tariamasi dėl raritetų eksponavimo. 2017 m. pradžioje atlikti 
likę darbai. Stacionari paroda bus iškilmingai atidaryta 2017 m. balandį Lie- 
tuvos mokslų akademijos Vrublevskių bibliotekoje; kilnojamąjį jos variantą 
vėliau numatyta eksponuoti Lietuvoje, Baltarusijoje ir Čekijoje. Lygia greta 
bus skelbiamas ir virtualus parodos variantas lietuvių, baltarusių, čekų ir anglų 
kalbomis. 

Ši knyga palydės stacionarią parodą ir tam tikra prasme atstos jos katalogą. 
Joje paliudyti visi parodoje eksponuoti raštijos paminklai bei jų kopijos. 
Be jų, čia paminėti ir (ar) parodyti visi reikšmingesni objektai, kuriuos 2015- 
2016 m. pavyko surinkti ir kurie dėl apibrėžtos ekspozicinės erdvės nebus 
pademonstruoti 2017 m. balandį. Dėl šios priežasties šiai publikacijai buvo 
pasirinkta ne klasikinė mokslinio parodos katalogo, o mokslinių apybraižų 
rinkinio forma. 

Šioje knygoje publikuojamos originalių, autentiškų dokumentų iš daugelio 
Europos atminties institucijų kopijos. Malonusis skaitytojas institucijų sąrašą 
suras leidinio pabaigoje. Visoms joms širdingai dėkojame. Atskirai nuošir- 
džiausią padėkos žodį tariame toms institucijoms, kurios dokumentų kopijas 
leidiniui ir parodai suteikė nesavanaudiškai ir neatlygintinai: Vilniaus uni- 
versiteto bibliotekai, Nacionaliniam muziejui Lietuvos Didžiosios Kunigaikš- 
tystės valdovų rūmams, Lietuvos nacionalinei Martyno Mažvydo bibliotekai, 
Aukštutinės Lužicos mokslinei bibliotekai Giorlice, Baltarusijos nacionalinės 
mokslų akademijos Centrinei mokslinei Jakubo Kolaso bibliotekai Minske, 
Čekijos nacionalinei ir Čekijos nacionalinio muziejaus bibliotekoms Prahoje, 
Danijos karališkajai bibliotekai Kopenhagoje, Jogailaičių universiteto biblio- 
tekai Krokuvoje, Karalių rūmams Varšuvoje, Latvijos valstybiniam istorijos 
archyvui Rygoje, Mikalojaus Koperniko universiteto bibliotekai Torunėje, 
Paduvos universiteto Istorijos archyvui, Saksonijos krašto ir universiteto 
bibliotekai Drezdene ir Strahovo vienuolyno bibliotekai Prahoje. Prie jų 
pridedame kelis asmenis, nesavanaudiškai talkinusius renkant ir rengiant 
medžiagą. Kuo nuoširdžiausią padėkos Žodį tariame Pizos universiteto 
profesoriui Pietro U. Dini'ui, Vilniaus universiteto lektoriui dr. Diego 
Ardoino ir LMA Vrublevskių bibliotekos darbuotojoms Vandai Kiškienei, 
Ligitai Mikulėnienei, Ritai Novikovienei, Danguolei Palačionytei, Audronei 
Stasiukaitytei ir Anai Venclovienei. Numanu, kad prie mūsų padėkos prisidės 
ir visi „broliai mūsų rusėnai“. 


Sigitas Narbutas 

LIETUVOS RAŠTIJOS RAIDA IKI SKORINOS 


Istorinės aplinkybės rašto kultūros sklaidai. Raštijos pradžia. Lietuvos raštijos 
pradžia siejama su karaliaus Mindaugo (*apie 1238-11263) valdoma valstybe 
XIII amžiuje. Jos teritoriją ir gyventojus supo dvi krikščioniškojo rašto 
tradicijos kaimyninėse žemėse. Krašto šiaurėje, Livonijos (dabartinės Latvijos) 
teritorijoje, buvo įsteigta katalikiška Rygos vyskupija, atsikėlė krikščionių 
riterių ordinas, buvo pradėti steigti vienuolynai ir įkurtas Hanzos miestas, 
telkęs pirklius bei amatininkus. Su jais prie Dauguvos žiočių keliavo knygos 
lotynų bei vokiečių kalbomis, mokyklos, kronikų rašymo bei reikalingų knygų 
perrašymo tradicijos. Jau amžiaus pradžioje Henrikas Latvis (*apie 1187- 
+po 1259) lotynų kalba užrašė Livonijos kroniką; amžiui baigiantis, buvo 
surašyta Eiliuotoji Livonijos kronika (apima 1143-1290 m. laikotarpį). Išliko 
cistersų vienuolių, kitų dvasininkų turėtų mišiolų, brevijorių,kitokių iliustruotų 
ir auksu puoštų rankraštinių knygų. 

Vakarinę Lietuvos kaimynę Lenkiją pirmosios knygos pasiekė dar X a. 
antroje pusėje kartu su dvasininkais, vykusiais iš Bohemijos ir Moravijos 
čia skleisti krikščionybės. XIII a. Lenkijoje jau veikė katedrų ir vienuolynų 
skriptorijai, buvo kaupiami asmeniniai knygų rinkiniai, rašomi istoriniai bei 
hagiografiniai veikalai. Lietuvos pietrytinės kaimynės Rusios žemėse gyvavo 
Rytų krikščionybė: išeivių iš Kijevo Olų lauros (KueBo-Ileuepcpka JraBpa) 
dėka plačiai paplito Kijevo Rusios raštija, Polocke, Naugarde, Smolenske ir 
Pskove gyvavo stiprūs rašto centrai. 

Intensyvėjantys komerciniai ryšiai su kaimynėmis ir tolimesniu išoriniu 
pasauliu, militarinė valstybės politika lėmė, kad Lietuvoje jau XIII a. gyveno 
ne tik lietuviai, bet ir rusėnai bei vokiečiai; kiek vėliau atvyko žydų, totorių 
ir karaimų. Valstybė buvo nevienalytė ir konfesiniu požiūriu: joje plėtojosi ir 
lotyniškųjų, ir slaviškųjų apeigų krikščionybė. XIII a. viduryje Mindaugo dvaro 
priimtas krikštas davė stimulą Katalikų Bažnyčios veiklai bei raštijos sklaidai 
Lietuvoje. Išlikusios valdovų privilegijos, korespondencija, donaciniai raštai 
liudija raštijos pradžią valstybėje buvus lotynišką. Pirmųjų liturginių knygų 
funkcionavimą siejame su į misijas Lietuvoje atvykusiais katalikų vienuoliais. 
Apie pranciškonus ir domininkonus sužinome iš Mindaugo aktų liudytojų 
sąrašų ir nuveiktų sielovados darbų. Manoma, kad krikštijant Mindaugą iš 

Mindaugo privilegija Livonijos pirkliams. 1253. - LVVA, 8. f, 3a. apr.,47 L. 


vokiečių kalbos į lietuvių buvo pirmą kartą išversta žegnonė ir poteriai „Tėve 
mūsų“ (Viešpaties malda). 

Tuo pat metu Mindaugo sūnaus didžiojo kunigaikščio Vaišelgos (Vaišvilko, 
*1223-11269) stačiatikiškoje aplinkoje gimė pirmieji LDK literatūros kūriniai. 
Manoma, kad šis kunigaikštis tapo vienuoliu ir turėjo krikšto vardą Laurušas 
(Laurišas). 1257 m. jis Laurušave prie Nemuno (dab. Naugarduko rajonas, 
Baltarusija) įkūrė bene seniausią LDK vienuolyną. Čia apie 1262 m. galėjo 
būti sukurtas vienas toks literatūros kūrinys — Bizantijos istoriografo Jono 
Malalo (*apie 491-1578) pasaulio - Graikijos, Romos ir Bizantijos - kronikos 
pagrindu parašytas Chronografas. Į minėtos kronikos santrauką slavų kalba 
buvo įterptas originalus pasakojimas apie baltų religijos reformatorių žynį 
Sovijų. Glbonopojs autoriaus dėmesį gamtameldžiams mokslininkai grindžia 
tuo pat metu prasidėjusia pagonybės restitucija. Šis kūrinys išliko ir mus 
pasiekė XV-XVII a. nuorašais. 

Poteriai lietuvių kalba. Iliustracija iš: 
Nicolaus de Blony. Tractatus 
sacerdotalis de sacramentis degue divis 
officiis et eorum administrationibus. 
Argentorati, 1503. Įrašas 
paskutiniame puslapyje. - VUB 


Skyriaus apie Trojos karą pradžia. 
Iliustracija iš: Chronografas. 

XVI a. I ketv. Nuorašas. Lap. 242r. — 
LMAVB, RS F19-109 

Dvikalbės raštijos tradicija. Jau nuo XIV a. vidurio valstybės gyvenime 
įsitvirtino rašytiniai dokumentai, o praktinę bei liturginę raštiją imta kurti 
keliomis pagrindinėmis kalbomis: lotynų, senąja graikų, vokiečių, bažnytine 
slavų ir rusėnų. Išlikusiuose raštijos paminkluose aiškiai pastebima tolerancija 
kitoms religijoms, stačiatikių ir katalikų pagarba vieni kitų papročiams. Lietuvos 
valdovai Vytenis (“apie 1295-11316), Gediminas (“apie 1275-+1341), Algirdas 
(*apie 1296-1+1377) statė naujas bažnyčias Naugarduke, Vilniuje, Trakuose. 
Apie 1316 m. valdiniams stačiatikiams Konstantinopolyje buvo išrūpinta 
atskira metropolija; jos centru buvo pasirinktas Naugardukas, valdomas Gedi- 
mino sūnaus Karijoto (arba Mykolo Gediminaičio, *po 1300-+apie 1362). 
Pastarojo iniciatyva apie 1329 m. Laurušavo vienuolyne buvo surašytas 
Evangelynas. Tai ankstyviausia išlikusi LDK rankraštinė knyga, sukurta baž- 
nytine slavų kalba, laikantis Atono kalno tradicijos. Kodeksas iliustruotas 18 
miniatiūrų, vaizduojančių arkangelą Mykolą, evangelistą šv. Joną, taip pat 
įvairius evangelinius pasakojimus. Krašto didikai sekė valdovų pavyzdžiu: jie 
rėmė anksčiau rusėnų žemėse pastatytas cerkves ir vienuolynus, užsakinėjo ir 
dovanojo jiems naujas knygas, o visas minimas duotis įrašydavo Evangelynų 


Laurušavo Evangelyno viršelis. XIV a. - BCzart, rkps 2097 IV 
Arkangelas Mykolas. Iliustracija iš: Laurušavo Evangelynas. XIV a. Lap. lr. - BCzart, rkps 2097 IV 

paraštėse. Lietuvos valdovų rūmų archeologiniuose kasinėjimuose rasta XIV a. 
akmeninė ikonėlė su trimis šventaisiais ir knyga sustiprina nuomonę, kad 
pirmosios knygos Kunigaikštiją galėjo pasiekti su abiejų Bažnyčių dvasininkais. 

Po Lietuvos krikšto 1387 ir 1413-1417 m. valstybės elitas susidūrė su 
Vakarų Europos Viduramžių reiškiniais: krašto evangelizacija, valdymo ins- 
titucijų — valdovo dvaro ir kanceliarijos — formavimusi, švietimo sistemos 
užuomazgomis ir augančiu raštingumu. Šalyje plito rašymo kultūra: rašytinį 
dokumentą imta naudoti ne tik valstybiniu lygmeniu, bet ir socialinio elito 
tarpusavio asmeniniuose bei turtiniuose santykiuose. Raštas skverbėsi į LDK 
bajorų ir miestiečių buitį. Didėjo raštingų pasaulėjančių žmonių grupė, kuri 
mokėjo skaityti ir rašyti lotynų, rusėnų, bažnytine slavų bei lenkų kalbomis. 
Tiek etninėje Lietuvoje (Lithuania propria), tiek prijungtose rusėnų žemėse 
buvo steigiami abiejų religijų rašto centrai, funkcionavo katalikų bei stačiatikių 
liturgijai skirtos knygos, o abiejų Bažnyčių hierarchai, siekdami bažnytinės 
politikos tikslų, rėmė naujų, šiai veiklai reikalingų kūrinių rašymą, tekstų 
vertimą ir perrašymą. Šios įvairiakalbės religinės ir pasaulietinės knygos buvo 
naudojamos Lietuvos valdovų, didikų, bajorų, miestiečių, dvasininkų aplinkoje, 
o taip pat bažnyčiose bei vienuolynuose. 


Amo MAE M IEMEĖA 
Nogia R BWA 


aa 


Evangelyno pradinis atvartas su Šv. Jono miniatiūra ir atsklanda. 
Iliustracija iš: Laurušavo Evangelynas. XIV a. Lap. 2v-3r. - BCzart, rkps 2097 IV 

Tad kokias knygas Lietuvos valstybės raštingi piliečiai tuo metu žinojo 
ir naudojo? Visą ankstyvąją LDK raštiją — tiek katalikų, tiek stačiatikių — 
galima skirstyti į bažnytinę ir pasaulietinę. Egzempliorių skaičiumi dau- 
giausia funkcionavo bažnytinių - sakraliųjų ir liturginių - raštų. Jie buvo 
reikalingi abiejų Bažnyčių dvasininkams, kurie stengėsi užtikrinti tikinčiųjų 
bendruomenių egzistavimą ir tikėjimo praktikos palaikymą. Bažnytinius 
tekstus galima suskirstyti į 3 stambias grupes: sakraliuosius raštus, liturginius 
tekstus (skaitomus bei giedamus) ir bažnytinę literatūrą. Tačiau abiejų Bažnyčių 
raštijos korpusai turėjo ir savą specifiką: knygų rašto kalba ir sudėtis skyrėsi. 

Katalikiškoje (lotyniškoje) tradicijoje sakraliesiems - Šventojo Rašto — 
tekstams priskiriamos Biblijos (vad. Vulgatos) ir psalmynai; liturginei raštijai - 
mišiolai, pontifikalai, antifonalai ir gradualai bei giesmynai. Bažnytinę raštiją 
sudarė neliturginiai bažnytiniai tekstai: homilijų rinkiniai, skaitiniai apie 
šventųjų gyvenimus, asmeniniam pamaldumui skirtos knygos - maldynai, 
horologijai (horarijai, valandų knygos). Ankstyviausios lotyniškosios knygos 
atkeliavo iš užsienio. Tik įkurtai Vilniaus katedrai pirmąjį Pasionalą - Jokūbo 
Voraginiečio (*1228-11298) Aukso legendą, arba Šventųjų skaitinius - 
padovanojo karališkoji Jogailos (“apie 1351-+1434) ir Jadvygos (*1374-11399) 
pora. Kiek vėliau Psalmyną vyskupui Motiejui (valdė 1422-1453) dovanojo 
ir didysis kunigaikštis Vytautas (“apie 1350-11430). Pasaulietinę literatūrą 
dažniausiai sudarė Antikos autorių kūriniai, Viduramžių didaktinė, encik- 
lopedinė, filosofinė, grožinė, istoriografinė, geografinė bei kosmografinė ir 
juridinė raštija. Jos būta tiek vienuolynų, tiek asmeninėse bibliotekose. Tai 
Viduramžių didaktiniai šv. Alberto Didžiojo (“apie 1200-+1280), Mykolo 
Škoto (XIII a.) raštai, grožinis Aleksandro romanas, kūriniai apie Trojos karą, 
kronikos, geografijos, biografistikos veikalai ir darbai iš Bažnyčios istorijos. 

Stačiatikių raštijos korpusas skyrėsi nuo katalikiškojo. Sakraliuosius tekstus 
sudarė Evangelynai, vėliau - Tetraevangelijos, Apaštalai ir Psalmynai. Liturgi- 
nei raštijai priskiriamos Skaitomosios ir Giedamosios minėjos, Oktoichai, Pas- 
ninko ir Verbų triodės, Horologijai, bažnytiniams veikalams - katechetiniai 
tekstai (pvz., Aiškinamieji Palėja, Evangelija ir Psalmynas), Nomokanonai, 
Tarnybos knygos, Bažnyčios Tėvų veikalai, pamokslų rinkiniai, šventųjų ir 
vienuolių gyvenimų istorijos, skaitinių rinkiniai Smaragdai, Izbornikai, davę 
pradžią mokslinei ir pasaulietinei literatūrai. Gausus LDK stačiatikių rankraš- 
tinės knygos palikimas liudija itin aktyvų perrašinėtojų darbą vienuolynuose 
bei cerkvėse, stambiausiuose to meto rašto centruose: Kijeve, Lucke, Polocke, 
Smolenske, Vitebske, Mstislavlyje, Leščėje (netoli Pinsko) ir Slucke. 

Jeronimo Biblija (vad. Vulgata). XIII a. Lap. 1v-2r. - LMAVB, RS F22-98 
Giesmių giesmė su komentarais. XIII a. Lap. 1v-2r. - LMAVB, RS F22-94 

Mstyžiaus Evangelynas. XIV a. Lap. 1v-2r. - LMAVB, RS F19-2 


Miniatiūros su scenomis: Dovydas groja arfa; Dovydas apgina tėvo bandą nuo liūto. 
Iliustracija iš: Aiškinamasis Psalmynas. XVI a. pr. Lap. 4v-5r. - RNB, E I. 738 

Pirmoji psalmė. Atsklandoje - deesis 
siužetas, paraštėse - teksto iliustracijos. 
Iliustracija iš: Kijevo Psalmynas. 1397. 
Lap. 2a.- RNB, E. 6 


Su stačiatikių tradicija siejami ir ankstyvieji - XIV-XV a. sandūros - 
literatūriniai tekstai bažnytine slavų kalba, išlikę rankraštiniuose LDK ko- 
deksuose. 1375 m. paskirtas Kijevo, Lietuvos ir Rusios metropolitu, Kiprijo- 
nas (*apie 1330—11406) istorijoje žinomas dėl ypatingo dėmesio bažnytinės 
literatūros atnaujinimui ir sklaidai, o taip pat dėl bandymų suteikti Lenkijoje 
ir LDK gyvuojančiai Stačiatikių Bažnyčiai specifinių bruožų. Metropolitas 
pats vertė į bažnytinę slavų kalbą kai kuriuos Konstantinopolio patriarcho 
Filotėjaus (valdė 1353-1354 ir 1364-1376), vieno iš svarbiausių to meto 
hesichazmo (tokios mistinės meldimosi tradicijos) ideologų, tekstus, globojo 
hesichastinės idėjų ir asketinės literatūros sklaidą šalyje, parengė Kijevo met- 
ropolito Petro gyvenimo istorijos naują redakciją, pamokslų, kitų tekstų. 
Mirus Kiprijonui, Stačiatikių Bažnyčios dvasiniu atnaujinimu, klierikų morale 
ir dorove, maldingumu rūpinosi naujieji metropolitai Fotijus (“XIV a. pab.- 
11431), Grigalius Camblakas (“apie 1364-+1419 ar 1420) ir Izidoras (“tarp 
1380 ir 1390-11463). Tuo tikslu jie parašė ne vieną pamokymą, homiliją, laišką 
ir kreipimąsi, teologinius tekstus, rengė Evangelijos pagal šv. Luką komentarus, 
Manoma, kad šiuo laikotarpiu (po 1374) buvo sudaryta ir LDK stačiatikių 
šventųjų — Antano, Jono ir Eustachijaus - gyvenimo ir kankinystės istorija, 
Bažnyčios hierarchais sekė ir jų pavaldiniai. XV a. viduryje Kijevo Oly lauros 
Paterikono dvi redakcijas sudarė archimandritas Kasjanas (1460 ir 1462). 

Išskirtiniu raštingumu nuo XII a. garsėjo Smolenskas (LDK priklausė 
1395-1514). Jo 8 vienuolynuose darbavosi puikiai rašto darbus išmanantys 
Smolensko vyskupai, vienuolynų ihumenai, hieriejai ir vienuoliai. Šiame 
mieste 1428 m. buvo sukurtas ir kodekse užrašytas Pagyrimo Vytautui proto- 
tipas. Manoma, kad panašiu metu (apie 1428-1430) vyskupo Gerasimo 
(+1435) aplinkoje Smolenske surašytas ir Lietuvos didžiųjų kunigaikščių 
metraštis. Pirmoji Trumpojo sąvado dalis - slaviška, pasakojanti istoriją nuo 
Kijevo Rusios pradžios; antroji pasakoja Lietuvos kunigaikščių istoriją nuo 
Gedimino iki 1446 metų. Abi šias dalis jungia noras pagrįsti Vytauto teises į 
LDK valdymą ir karūną, atskleisti Kijevo Rusios, kaip valstybės dalies, praeitį. 
Net sąvado sudarymui buvo panaudoti du pasakojimo stiliai - slavų metraščių 
ir vakarietiškų kronikų. Metraštis atspindi tiek Vytauto siekį įsigalėti rytų slavų 
žemėse, tiek atsirandančią LDK pilietinę nuostatą - lietuvių ir valdomų slavų 
žemių bendrumo, vieningumo jausmą. 

Nauji rašto kultūros centrai. Sudėtinga tikybinė padėtis valstybėje skatino 
Jogailą ir Vytautą dalyvauti svarstant graikų ir lotynų apeigų Bažnyčių uniją. 
Jos idėją Konstanco susirinkime (1414-1418) iškėlė metropolitas Grigalius 
Camblakas, pasisakė ten dalyvavę Žemaičių bajorai. Tokia Bažnytinė unija 
buvo sudaryta 1439 m. Florencijos bažnytiniame Susirinkime. Metropolitas 
Izidoras pasirašė unijos aktą, o jo kalba susirinkime buvo įtraukta į skaitinių 
rinkinius. Dar po dešimtmečio, 1458 m., valdant metropolitui Grigorijui II 
(Grigaliui Bulgarui, 1458-1473), LDK buvo sukurta atskira Kijevo metropolija. 
Hierarchas rezidavo Naugarduke ir Vilniuje, o jo aplinka tapo nauju svarbiu 
raštijos židiniu. 


Lietuvos didžiųjų 
kunigaikščių metraštis. 
Trumpasis sąvadas. 
1495. Nuorašas. — 
LMAVĖB, RS F22-49 

Bendrystės su stačiatikiais siekė ir katalikai. Tuo tikslu Kazimieras Jogailai- 
tis (*1427-+1492) į Lenkijos Karalystę (1453) ir LDK (1468-1469) pakvietė 
brolius bernardinus. Šios vienuolijos nariai gerai išmanė tiek stačiatikiškąją, 
tiek lotyniškąją raštiją, tad rūpinosi bažnytinės unijos ir katalikybės idėjų 
sklaida rusėniškose Kunigaikštijos žemėse. Tuo tikslu vienuolynuose (Vilniuje, 
Polocke ir kt.) veikė bibliotekos, raštinės, o jų produkcijai priskiriami XV a. 
grožinės literatūros vertimai į rusėnų kalbą: Aleksejaus gyvenimo aprašymas, 
Kristaus kančios it Apysakos apie tris karalius, Pasakojimas apie riterį Triščaną, 
Pasakojimas apie Bavą. Stačiatikių, besidominčių katalikiškomis apeigomis, 
užsakymu buvo sudaromi katalikiškų tekstų (maldų, popiežių bulių) rinkiniai 
rusėnų kalba. Bernardinų vienuolynas Vilniuje tapo ir lotyniškosios raštijos 
centru. Išliko 1469-1494 m. vienuolio Ambroziejus iš Klodavos (+1494) 
perrašyti Antifonalas ir Gradualas, 1483 m. tėvas Stanislovas (Stanislaus Ma- 
gister, sive Polonus) pristatė kapitulai savo kūrinį Švento Stanislovo gyvenimas, 
1511-1515 m. gvardijonas Jonas iš Komorovo praplėtė vienuolyno biblioteką, 


Gradualas, perrašytas Vilniaus bernardinų vienuolynui. [1469-1494]. Lap. 14v. - LMAVB, RS F22-106 
Antifonalas, perrašytas Vilniaus bernardinų vienuolynui. [1469-1494]. Lap. 99r. - LMAVB, RS F22-102 

parašė Lenkijos ir LDK observantų kroniką Memoriale Ordinis Fratrum 
Minorum. Su bernardinais siejami ir seniausi žinomi lietuviški tekstai - 
glosos bei aukščiau minėti poteriai (datuojami laikotarpiu apie 1520-1530). 
Amžių sandūroje su šiais vienuoliais vykusios diskusijos tikybos klausimais 
privertė vyskupą Albertą Taborą (*1453-11507) pasikviesti į Vilnių iš Krokuvos 
teologą Janą Sakraną (*1443-11527) ir užsakyti jam veikalą Rusėnų apeigų 
klaidų nušvietimas (Elucidarius errorum ritus Ruthenici, išėjo Krokuvoje 
1501). Tokių knygų, kurios Aleksandro Jogailaičio (*1461-+1506) valdymo 
metais buvo parašytos Lietuvoje, bet išspausdintos užsienyje, buvo ir daugiau. 

Dar vienu stambiu LDK raštijos centru tapo valdovo rūmų aplinka. 1492 m. 
Aleksandras Jogailaitis savo dvarą perkėlė į Vilnių, o tai tapo ženkliu postūmiu 
šalies kultūrai. Jis reorganizavo didžiojo kunigaikščio raštinę, pradėjo tvarkyti 
valstybės archyvą - Lietuvos Metriką, telkė valstybės valdymui išsimokslinusius 
asmenis (tiek vietinius, tiek užsieniečius). Valdovo raštinė tapo vieta, kurioje 
buvo sukurti kai kurie reikšmingesni to meto LDK raštijos paminklai. Vilniaus 
vaivados ir Lietuvos didžiojo kanclerio Alberto Goštauto (*1480-+iki 1539) 
aplinkoje buvo sudarytas I Lietuvos Statutas (patvirtintas 1528) ir Viduriniojo 


Antraštinis J. Sakrano knygos lapas. Iliustracija iš: Jan Sakran. Elucidarius errorum 
ritus Ruthenici. Cracoviae: typis Joannis Haller, 1501. Lap. Ar. - LMAVB 


Lenkijos karalius ir Lietuvos didysis kunigaikštis Aleksandras. Iliustracija iš: Arnold Mylius. 
Principum et regum Polonorum imagines. Coloniae Agrippinae: typis Godefridi Kempensis, 1594. 
P.61.- LMAVB 

sąvado Lietuvos metraštis (XVI a. II-III deš.), Vilniaus vyskupui Pauliui 
Alšėniškiui (*1490-+1555) buvo perrašytas ir miniatiūromis iliustruotas lenkų 
istoriko Jano Dlugošo (*1415-1+1480) Herbyno nuorašas (Stemmata Polonica, 
dar vadinamas Arsenalo bibliotekos herbynu). Goštauto aplinkoje kūrybos 
įgūdžius lavino ne vienas iškilus LDK literatas; žinomiausias iš jų - Mykolas 
Lietuvis (Venclovas Mikalojaitis, *apie 1490-11560). 

Katalikų Bažnyčiai ėmus aktyviau kovoti už vieningos Bažnyčios idėją, 
unijos klausimo svarstymas persikėlė į stačiatikių didikų Soltanų, Sapiegų, 
Chodkevičių ir Olelkaičių dvarus. Aleksandrui vedus Maskvos kunigaikštytę 
Eleną (*1476-11513), dvare prie šios minties grįžta 1494 m. Veikiai, 1498 
1501 m., LDK pasienyje, Supraslėje, buvo įkurtas vienuolynas, tapęs vienu 
iš stambiausių ir svarbiausių LDK religinio-kultūrinio gyvenimo centrų ir 
rankraštinės knygos kultūros židiniu. Jo veiklą aktyviai rėmė didikas 
Aleksandras Chodkevičius (*1457-+1549), valdovas Aleksandras Jogailaitis, 
o ypač - metropolitas Juozapas II Soltanas (“apie 1450-į1521 ar 1522). Šis 
išsilavinęs ir daug keliavęs asmuo bandė reglamentuoti bažnytinę tvarką LDK, 
stengėsi sutvarkyti ir atnaujinti bažnytinę stačiatikių raštiją. Jo iniciatyva 
buvo sudarytos naujos Prologo (1512), Smaragdo (XVI a. pr.) ir Nomokanono 
(bažnytinių ir pasaulietinių įstatymų rinkinys, XV a. pab.) redakcijos, perra- 
šyta Mozės penkiaknygė (1514). Šių knygų turinys leidžia manyti, kad 
rašovai galėjo naudotis gausiomis tekstų sankaupomis bibliotekose ir tuo pat 
metu pritaikyti raštijos naujoves. Prologo redakcijoje įtraukti visiškai nauji 
hagiograliniai tekstai: LDK stačiatikių šv. Efrosinijos Polockietės (gegužės 
23 d.), kankinių šventųjų Antano, Jono ir Eustachijaus gyvenimo istorijos 
(sausio 14 d.), visas ciklas Kijevo Olų vienuolių gyvenimo aprašymų, taip pat 
kiti pamokantys tekstai, suteikę rinkiniui enciklopedinį pobūdį. Tokiu būdu 
buvo kuriamas valstybėje gyvenusių stačiatikių šventųjų gyvenimo istorijų 
korpusas. Smaragdo naujos redakcijos tekstai buvo ne tik kruopščiai atrinkti 
ir perrašyti iš skirtingų šaltinių, bet ir sugrupuoti pagal autorius, t. y. turinio, 
vidinės struktūros kompozicijos sudarymui buvo panaudotas rytų stačiatikių 
raštijoje naujas monografinis principas. Manoma, kad prie šios naujosios 
redakcijos galėjo prisidėti Motiejus Dešimtasis (1507), kuris labai panašius 
principus panaudojo sudarant Biblijos knygų sąvadą (1503-1507). Kai kurių 
mokslininkų manymu, šis Senojo Testamento knygų rinkinys galėjo būti 
skirtas stačiatikei kunigaikštienei Elenai, atvykusiai į katalikišką kraštą. Tokiu 
būdu LDK stačiatikiams buvo stengiamasi sudaryti visą sakraliųjų - Senojo ir 
Naujojo Testamentų - knygų korpusą, panašų į lotyniškąjį, kuriuo valstybėje 
naudojosi katalikai. 

LDK herbas ir Lietuvos valdovas. Iliustracijos iš: Paryžiaus Arsenalo bibliotekos Herbynas 
(Jano Dlugošo Stemmata Polonica nuorašas). Apie 1555. - BnF BA, Ms-1114 

Rankraštinė LDK knyga XV-XVI a. sandūroje. XV a. paskutiniame ket- 
virtyje pagrindinis knygos gaminimo procesas - perrašymas - LDK buvo 
nusistovėjęs ir suklestėjęs procesas, turintis tam tikras darbo tradicijas ir 
taisykles. Tai liudija daugybė rašymo vietų, naudotų medžiagų įvairovė, darbo 
procesų pasidalijimas, turėtieji apipavidalinimo šablonai. Neįmantrų kodeksą 
perrašydavo per gerą mėnesį, puošniam prireikdavo iki penkerių metų. 
Vidinė knygos struktūra taip pat buvo nusistovėjusi ir turėjo apiforminimo 
tvarką, būdingą abiejų konfesijų knygoms: atsklanda ir inicialas pradeda naują 
kūrinio dalį ar paragrafą, atskiria teksto dalis, rubrika arba raudona eilutė 
išskiria, pažymi tam tikrą teksto vietą, knygą užbaigia kolofonas. Nusistovėjo 
ir atsklandų, rubrikų, inicialų hierarchija, jų išraiška spalvomis, dydžiu, forma. 
Visi šie elementai buvo naudojami siekiant akcentuoti ir išskirti knygos turinio 
esmę. Teksto turinį atskleidė arba papildė miniatiūros, istoriniai inicialai. 
Kūrinys buvo pradedamas pratarme arba autoriniu įžanginiu tekstu, parašytu 
kito asmens apie kūrinio autorių, aprašant jo gyvenimo istoriją ir nuopelnus. 
Po to sekė trumpesnis ar ilgesnis knygos turinys ir pagrindinis tekstas, kuris 
dažniausiai buvo pabaigiamas padėka Viešpačiui už pagalbą rašant kūrinį. 
Dažna stačiatikiams skirta knyga buvo pabaigiama tekstu, nusakančiu knygos 

Evangelijos pagal Šv. Luką pradžia. 
Iliustracija iš: Žirovičių Evangelija. XVI a. Lap. 185v- 1861. - LMAVB, RS F19-32 


Motiejaus Dešimtojo rašto pavyzdys. 
Iliustracija iš: Biblijos knygų sąvadas. 
1503-1507. Lap. 208v. - RMAB, RS 24.4.28 


as 


Anraštai ia 


perrašymo istoriją. Išlikę egzemplioriai liudija, kad XV-XVI a. sandūroje jau 
galime kalbėti apie knygos meistrus amatininkus, kurie tapdavo ir rinkinių 
sudarytojais, kūrėjais. Tokiu profesionaliu knygos rašovu kūrėju galime vadinti 
Motiejų Dešimtąjį iš Toropkų, mokėjusį rašyti trimis rašto sistemomis: kirilika, 
graikų ir hebrajų. 1502-1507 m. jis sudarė ir meniškai perrašė jau minėtą 
Biblijos knygų sąvadą, o kodekso gale esančiame kolofone surašė bene pirmąją 
LDK autobiografiją. 

Toks dėmesys rašovo asmeniui nėra atsitiktinis. Miniatiūros ankstyviau- 
siuose kūriniuose (Evangelijose, psalmynuose) atskleidžia, kad rašovas buvo 
dažnai tapatinamas su autoriumi. Nuo jo atvaizdo kūrinys prasidėdavo. Tad to 
meto miniatiūros, dažniausiai vaizduojančios tą patį siužetą, ne tik perteikdavo 
dėstomo įvykio vaizdinę versiją, bet ir atspindėdavo visą veikėjų aplinką — 
interjerus (patalpas, kuriose rašoma), architektūrines detales (pvz., miesto vaiz- 
dus) arba peizažus (pvz., olą). Toks kanoninis rašovo autoriaus vaizdavimas 
išliko iki pat XVI a. Keitėsi tik perteikimui pasitelkiamos priemonės ir stilistika, 
savitos kiekvienam metui. 

Aptariamuoju laikotarpiu raštingi Lietuvos žmonės kitaip suprato ir pačios 
knygos sąvoką. Knyga buvo tapati kūriniui, tad sąvoka buvo taikoma ne visam 

Psalmyno pradžia. Iliustracija iš: Biblijos knygų sąvadas. 1503-1507. 
Rašovas Motiejus Dešimtasis. Lap. 173v-174r. - RMAB, RS 24.4.28 

Šv. Jonas. 
Iliustracija iš: Laurušavo Evangelynas. XIV a. Lap. 2v. - BCzart, rkps 2097 IV 


Karalius Dovydas. 
Iliustracija iš: Kijevo Psalmynas. 1397. Lap. 1b. - RNB, E 6 


Šv. Jeronimas. 
Iliustracija iš: Jeronimo Biblija (vad. Vulgata). XIII a. Lap. 2r. - LMAVB, RS F22-98 


fiziniam kodeksui, o kiekvienam kūriniui. Tokiu pavyzdžiu gali būti Naujojo 
Testamento Evangelijos, kurių kiekviena buvo traktuojama kaip savarankiškas 
autorinis kūrinys - knyga, su pratarme ir autoriaus (evangelisto) atvaizdu 
miniatiūroje, trumpučiais turiniu ir pratarme. Tokiu būdu vidinių elementų 
gausa bei įvairovė buvo taikoma kiekvienam kūriniui (knygai) atskirai, 0 į 
vieną visumą šias plonesnes ar storesnes knygas (kūrinius) turėjo sujungti pati 
kodekso forma ir įrišimas. 

XV-XVI a. sandūroje rankraštinė knyga tiek turiniu, tiek apipavidalinimo 
derme atspindėjo LDK pilietinę nuostatą - lietuvių ir rytų slavų kilmės di- 
duomenės, bajorijos bendrumo jausmą. Rankraštiniai kodeksai, knygos tapo 
viena iš tokios bendrystės išraiškų. Tokią knygos sampratą, matyt, buvo perėmęs 
ir Pranciškus Skorina, kurio leidiniai taip pat turėjo ne tik stačiatikišką, bet ir 
katalikišką orientaciją. 


Rima Cicėnienė 

PAGRINDINIAI SKORINOS BIOGRAFIJOS BRUOŽAI 


Pranciškus Skorina (Opaniuck Ckopnna, OpanųbicK CkapsiHa, *prieš 1490 
Polocke - įprieš 1552 I 29 Prahoje) - pirmasis Lietuvos Didžiosios Kunigaikš- 
tijos (ir visų rytų slavų) knygų leidėjas, vertėjas, rašytojas ir liturginis poetas, 
švietėjas humanistas ir mokslininkas (medikas ir botanikas). 

Dėl patikimų istorinių šaltinių stokos Pranciškaus Skorinos biografija 
težinoma apytiksliai. Nėra išlikęs nė vienas dokumentas, kuris bylotų apie jo 
leidybinę ar literatūrinę veiklą. 

Jis gimė kailiais ir oda prekiavusio stačiatikio pirklio Luko Skorinos (Jlyka, 
Jlykuau Ckopuna, pirmą kartą minimas 1492) šeimoje Polocke. Šis miestas 
tuomet buvo svarbus tarptautinės prekybos centras, gavęs Magdeburgo teisę 
1498 m. Jį Skorina vėliau savo leidiniuose ne kartą minėjo kaip šlovingąjį miestą 
ir savo gimtinę. Pranciškus turėjo gerokai vyresnį brolį Joną (VlBau Ckopuna), 
kuris, kaip ir tėvas, vertėsi prekyba. Jonas minimas 1518 m. dokumentuose 
kaip polockietis, o 1520 m. - kaip Vilniaus gyventojas. Lukui Skorinai mirus 
(prieš 1512), jo verslą ir turtą paveldėjo vyresnysis sūnus Jonas. Jaunesnysis 
Pranciškus turto neturėjo. 


Skorinos atvaizdas IV Karalysčių (II Karalių) 
knygos pabaigoje. Iliustracija iš: Bu6nu3 Pycka 
BPIJIOXKEHA Į(OKTOPOMb DpanrįucKoMb CKOpPHHOIO 
M3 CIaBHaro Tpajia Iloniorpka. Y crapoM MecTe 
Ilpaskom, 1517-1519. - OLB 

bir guetr, Incide Domini iz 00 i 


iš Geaki Jono Baptila 


"EXIS TIMARETVR OBSESSA: A: SERENISS- PALONIA: GE STEEEANO, ASS KAS, ET Nukoė CHIS Ela mo DEFENDENTIBVS EREPTA. XXIX EIVS D. „ANN' 
1-0 


Polockas XVI a. 
Iliustracija iš: Warhaffte Contrafactur und gewife Zeitung. Nūrnberg, [1579]. - FCzart 

Krokuva apie 1536 m. 
Iliustracija iš rankraščio: Reisealbum des Pfalzgrafen Ottheinrich (Delin. VI). - UBW 

Galima spėti, kad katalikiškąja kultūra jaunesnįjį Skoriną sudomino 
Polocko bernardinai (jų vienuolynas įkurtas čia 1498), bet jis išmoko lotynų 
kalbą ir gavo pradinį išsilavinimą greičiausiai Vilniuje. Savo vardą Pranciškus 
bus gavęs bernardinų (ir visų pranciškonų) globėjo šv. Pranciškaus Asyžiečio 
garbei dėl to, kad perėjo iš stačiatikybės į katalikybę, tuo išsiskirdamas iš kitų 
savo šeimos narių, turėjusių stačiatikiams įprastus vardus. Tokiu atveju leidėjo 
pirminis krikšto vardas lieka nežinomas (kartais minimas Georgijus atsirado 
per nesusipratimą). 

Tačiau Skorinos leidiniai rodo, kad jis taip pat mokėsi stačiatikių liturginėje 
ir apskritai bažnytinėje raštijoje tradiciškai vartotos bažnytinės slavų kalbos 
(ji buvo paplitusi visų stačiatikių slavų - bulgarų, serbų, Senovės Rusios - 
teritorijoje, taip pat rumunų ir moldavų žemėse). Be jos, Skorina mokėjo ir 
oficialiąją Lietuvos Didžiosios Kunigaikštijos rusėnų kalbą bei kirilinį raštą, 
gerai išmanė (o vėliau ir pats kūrė) stačiatikiams būdingus liturginius kūrinius. 

Taigi Pranciškus bus gavęs dvejopą kalbinį ir kultūrinį išsilavinimą: pir- 
miausia išėjęs stačiatikių tradicinius mokslus (galbūt šeimoje), vėliau mokėsi 


Kairėje: lapas iš Krokuvos universiteto matrikulų knygos, kur paminėtas Pranciškus Skorina 
(5 nuo viršaus dešiniame stulpelyje). 1504. P. 500 


Dešinėje: antraštinis Krokuvos universiteto matrikulų knygos lapas. 1400-1508. Lotynų k. 
Iliustracijos iš originalo, saugomo BJ (rkps. 258) 

katalikų švietimo įstaigose. Tokio tipo išsilavinimas buvo įprastas Lietuvos 
Didžiosios Kunigaikštijos ir Lenkijos Karalystės jaunuoliams rusėnams. 
Kartais jie pereidavo iš stačiatikybės į katalikybę. Skorinos katalikiškumą ir 
stačiatikių tradicijos išmanymą rodo toks faktas: jis pats sukūrė du originalius 
akatistus bažnytine slavų kalba, įrašęs į jų rusėniškus akrostichus savo vardo 
lotynišką formą: nhcaA AGKTOP CKopHHHT (bPAHIJHCKSC IT AEA4A AGKTOP CKOPHHHI bpAH- 
uicxsc (išspausdinti Vilniuje apie 1522). Tai puikiai iliustruoja Pranciškaus 
puoselėtą ir propaguotą dviejų krikščioniškųjų konfesijų kultūrinę ir kalbinę 
sąveiką. 

1504-1506 m. Skorina studijavo Krokuvos universitete (Lenkijos Kara- 
lystės sostinėje), kur įgijo laisvųjų menų (t. y. gramatikos, logikos, retorikos, 
aritmetikos, geometrijos, astronomijos ir muzikos) bakalauro laipsnį. Vėliau 
nežinomoje vietoje tapo magistru, įgijo rimtų medicinos žinių. Kurį laiką jis 
buvo Danijos (mažiau tikėtina, kad Dakijos) karaliaus sekretoriumi. 1512 m. 
jis, paprašęs universiteto kolegijos leisti jam laikyti egzaminus nemokamai ir 
puikiai išlaikęs egzaminus eksternu (be paskaitų lankymo), gavo medicinos 


Kairėje: lapas iš Krokuvos universiteto Laisvųjų menų fakulteto bakalaurų ir magistrų matrikulų knygos, 
kur paminėtas Pranciškus Skorina (11 nuo viršaus). 1506. P. 82v 


Dešinėje: Krokuvos universiteto Laisvųjų menų fakulteto bakalaurų ir magistrų matrikulų 
knygos antraštinis lapas. 1408-1541. Lotynų k. Iliustracijos iš originalo, saugomo BJ (rkps. 263) 

Paduva XV-XVI a. sąvartoje. 
Iliustracija iš: Hartmann Schedel. 
Liber chronicarum. Nurnberg; 
Anton Koberger, 1493. 

Lap. XLIIIv. - BNMACMJKB 


daktaro laipsnį Paduvos universitete (tuometinėje Venecijos Respublikoje). 
Vėliau šį savo titulą Pranciškus išdidžiai minėjo savo leidiniuose. 

1517-1519 m. Prahoje Skorina išleido 23 kirilines Senojo Testamento 
knygas, kurios sudaro jo Rusėniškąją Bibliją (busnua Pycka). Rengiant 
spaudai kirilinį tekstą, kaip pagrindinis šaltinis naudota 1506 m. Venecijoje 
leista Čekiškoji Biblija. Šešių 1517-1518 m. leistų knygų nemenką tiražo dalį 
finansavo Vilniaus pirklys, miesto tarėjas ir burmistras Bagdonas Onkovas 
(Borgan Onxkos, šaltiniuose minimas 1508, 1510, 1514, 1527), persikėlęs 
į sostinę iš Smolensko (1508 m. jis dar buvo šio miesto tarėjas). Apie šio 
kilminio vilniečio finansinį dalyvavimą Skorinos leidyboje byloja atitinkami 
prierašai kai kuriuose egzemplioriuose. Manoma, kad vėliau savo leidybinės 
veiklos eigoje (1518 m. rudenį) Skorina hebrajų filologijos ir biblistikos 
klausimais pradėjo bendradarbiauti su Prahos žydais - nuo to laiko kiriliniu 
raštu hebraiškai pateiktos citatos jo leidiniuose tapo daug korektiškesnės. 

Apie 1520 m. Skorina persikėlė į Vilnių, kur vyriausiojo burmistro Jokūbo 
Babičiaus (Aky6 Ba6uu, minimas 1519, 1521, 1522, 1527, miesto tarėjas 1525) 
namuose įsteigė pirmą spaustuvę Lietuvos Didžiojoje Kunigaikštijoje. Vilniuje 
apie 1522 m. jis išleido Mažąją kelionių knygelę (Manaa nodopoxenaz KhuoK- 
xa), kurią sudarė Psalmynas su liturginių tekstų priedais (22 šios knygos 
dalis specialistai laiko atskirais leidiniais), o 1525 m. - Apaštalų darbus ir 
laiškus (Anocmon), t. y. vieną Naujojo Testamento dalį. Tuo metu Skorina ėjo 
Vilniaus katalikų vyskupo Jono iš Lietuvos kunigaikščių asmeninio gydytojo ir 
sekretoriaus pareigas (1523-1536). 

Po 1525 m. Pranciškus vedė Margaritą, Vilniaus tarėjo ir burmistro Jurgio 
Odverniko (Teoprni Onsepuuk, minimas 1521 ir 1523) našlę, turėjusią nekil- 
nojamojo turto Vilniuje. Ištekėjusi už Pranciškaus, ji finansiškai dalyvavo jo 
brolio Jono prekybos veikloje. Mirė po 1530 m. 

1529 m. Poznanėje mirė spaustuvininko brolis Jonas Skorina. Nuvykęs ten, 
Pranciškus atgavo jo palikimo dalį už savo žmonos Margaritos investuotas lėšas. 

1530 m. pradžioje Pranciškus Karaliaučiuje (dab. Kanunuarpan) vos kelis 
mėnesius kaip gydytojas tarnavo Prūsijos hercogui Albrechtui Branden- 
burgiečiui, bet savo privačiais reikalais išvyko atgal į Vilnių. Hercogas rašė 
Lietuvos didžiajam kancleriui ir Vilniaus vaivadai Albertui Goštautui, kad 
Skorina slapta išsivežė du jo pavaldinius: gydytoją žydą ir spaustuvininką, 
kuriuos prašė grąžinti į Prūsiją. 

Grįžęs į Vilnių, Pranciškus vėl tarnavo Vilniaus vyskupui Jonui. 1532 m. 
buvę Jono kreditoriai žydai Mozė ir Lozorius iš Varšuvos bei Jokūbas iš Poz- 
nanės pasiskundė Lenkijos karaliui ir Lietuvos didžiajam kunigaikščiui Žygi- 
mantui Senajam, kad Pranciškus Skorina yra skolingas jiems už savo velionį 


Kairėje: įrašas Paduvos universiteto aktų knygoje apie 1512 XI 6 Skorinos laikytą bandomąjį 
egzaminą medicinos daktaro laipsniui gauti. Lap. 6r. - USP AS SCEM, unita 321 


Dešinėje: įrašas toje pačioje knygoje apie 1512 XI 9 Skorinos laikytą ypatingąjį egzaminą 
medicinos daktaro laipsniui gauti. Lap. 6v. - USP AS SCFM, unita 321 

Karaliaučius XVI a. Iliustracija iš: Georgius Bruin. Mons Regius, Prussiae sive Borussiae 
urbs maritima, elegantissima principis sedes ; Riga, percommode ad Dunam amnem sita, 
emporium celebre, et Livoniae metropolis. |Kėln, 1581].- VUB 

MONS REGIVS;PRVSSI A, 
SIVE BORVSSIA.,VRBS 

Kairėje: Albrechtas Brandenbur- 
gietis. Iliustracija iš: Christopho- 
rus Hartknock. Alt- und neues 
Preussen oder Preussischer Histo- 
rien zwey Theile. Pranckfurt und 
Leipzig; in Verlegung Martin 
Hallervorden, 1684. Įklija tarp 
p.322 ir 323. - LMAVB 
Dešinėje: Lenkijos karalius ir 
Lietuvos didysis kunigaikštis 
Žygimantas I Senasis. Apie 1553- 
1556. Luko Kranacho jaunesniojo 
dirbtuvės. Iliustracija iš originalo, 
saugomo FCzart 


brolį, bet nenori mokėti skolų ir slapstosi. Netrukus Skorina buvo suimtas ir 
kelis mėnesius kalėjo Poznanėje. Jono sūnus ir paveldėtojas Romanas, atvykęs 
iš Gdansko, įrodinėjo, kad jo dėdė nėra atsakingas už savo brolio skolas. Tais 
pačiais metais savo privilegija tai patvirtino karalius Žygimantas Senasis. 

1535 m. Skorina grįžo į Prahą, kur dirbo Čekijos ir Vengrijos karaliaus 
Ferdinando I Habsburgo sodininku. Apkaltintas aplaidžiu darbu, Pranciškus 
1539 m.lankėsi Vienoje pas karalių, kuris jį išteisino,bet liepė atleisti iš tarnybos. 

Skorinos mirties data nėra žinoma. Jo jaunėlis sūnus Pranciškus žuvo Pra- 
hoje per 1541 m. gaisrą. Vyresniojo Simeono prašymu Ferdinandas I Habsbur- 
gas 1552 I 29 išdavė raštą, ipareigojantį visus pavaldinius padėti Simeonui 
paveldėti savo mirusio tėvo turtą. Tuo pat metu Vilniuje dėl Pranciškaus Sko- 
rinos turto vyko teisminiai ginčai tarp Martyno Ankovičiaus (Maprna Arko- 
Buu, arba TankoBna, velionio Bagdono Onkovo sūnus ir Lietuvos didžiojo 
kunigaikščio Žygimanto Augusto rūmininkas) ir jo apkaltinto Vilniaus suoli- 
ninko Jono Tolstiko (Haan ToncTuk). 

Pranciškaus sūnus Simeonas liko gyventi Čekijoje, tapęs gydytoju ir sodi- 
ninku, kaip ir jo tėvas. 1593 m. Simeonas dar buvo gyvas ir gydėsi Čekijos 
pietuose. Polocke likę Skorinos giminaičiai (ten ištekėjusios gyveno jo dvi duk- 
terėčios - brolio Jono dukterys) minimi dar 1605 m. Jų palikuonis genealogai 
atseka iki mūsų dienų. 


Sergejus Temčinas 

SKORINA IR ČEKIJA. Rusėniškoji Biblija 


Svarbesni faktografiniai duomenys apie Rusėniškąją Bibliją (buenua Pycka) yra 
gerai žinomi. Vis dėlto verta juos čia darsyk priminti, o kai kuriuos - papildyti. 

Prahoje nuo 1517 m. Skorina atskiromis dalimis leido Senąjį Testamentą. 
Tikslus tuomet išleistų knygų skaičius nėra žinomas. Šventraštį Skorina galėjo 
išleisti visą, tačiau mūsų dienas pasiekė tik 23 knygos. Įvertinti, ar leidybinis 
projektas buvo sėkmingai užbaigtas, sunku todėl, kad Skorina spausdindamas 
nesilaikė nusistovėjusios biblinių knygų pateikimo tvarkos. Atskiras dalis jis 
leido ne iš eilės nuo Alefa iki Tava, o pagal kiekvienos parengimo spaudai lygį. 

Įprasta manyti, kad spausdinimo eiliškumą lėmė „vertimas“, t. y. visi 
biblinio teksto rengimo darbai iki jo ruošimo spaudai. Su tokia nuomone 
sunku sutikti. Savo darbą vertėjas ir redaktorius paprastai pradeda nuo kū- 
rinio pradžios ir daugiau ar mažiau nuosekliai eina prie jo pabaigos. Sunku 
įsivaizduoti priežastį, kuri būtų privertųsi vertėją Skoriną chaotiškai puldinėti 
nuo vienos dalies prie kitos. Be to, Karalių knygose, išleistose 1518 VIII 10, 


Skorinos laikų spaustuvė. 1519 m. medžio 
raižinys, vaizduojantis Oldržicho Velenskio 
dirbtuvę. Prie staklių stovi trys darbininkai: 
sukdamas rankeną, vienas gamina atspaudą, 
kitas laiko pagalvėles su dažais, trečias renka 
tekstą. Iliustracija iš: Przeutessena a mnoho 
prospiessnaa Knieha Erazma Roterodam/keho 
o Rytierzi Krzestianskem. Wytisstieno 

w Biele: nakladem a pecžij Woldrzicha 
Welenskeho z Mnichowa, 1519. 

Iliustracija iš antraštinio lapo. - NK 


AS 

Skorina apie Toros, Jozuės, Teisėjų, Rutos knygas bei jų pratarmes kalba kaip 
apie parengtas (66110x4e461). Jos visos eina prieš Karalius, bet pasirodė vėliau. 
Kitur (Raudų knygoje, 1519) Skorina mini savo pratarmę iš Jeremijo knygos, 
tačiau jos tarp žinomų 1517-1519 m. leidinių nėra. Tai verčia manyti, kad, 
leisdamas Rusėniškąją Bibliją, Skorina visą ar bent didžiąją dalį teksto turėjo 
jau sutvarkytą (įskaitant pratarmes). 

Aiškinant „chaotišką“ biblinių knygų pasirodymo eilę, pamirštama, kad 
Rusėniškoji Biblija yra sudėtingas teksto ir meno kūrinių derinys. Jo rengimas 
spaudai buvo itin komplikuotas. Kurios nors dalies spausdinimas priklausė nuo 
menininkų, su kuriais Skorina tuomet glaudžiai bendradarbiavo. Neteisinga 
manyti, kad, metę kitus darbus ir taip sugadinę santykius su kitais užsakovais, 
dailininkai pildė vien Skorinos pageidavimus. Neturėdamas norimo medžio 
raižinio, leidėjas buvo priverstas spausdinti tą knygą, kuriai nebetrūko jokių 
puošybos elementų. Nepamirškime nė to, kad kūrybos procese tuomet 
dalyvavo ir pats leidėjas, smulkiai aiškinęs piešėjui, ką jis turi pavaizduoti. Kai 
darbas netenkindavo užsakovo, buvo ieškoma kitų sprendimų, vedusių prie 
pageidaujamo rezultato. Tad kiekvienas meno kūrinys reikalavo sau laiko. 
Galėjo būti ir taip, kad kai kurių knygų apipavidalinimas iš pradžių nebuvo 
aiškus ir pačiam leidėjui. 

Penkiaknygę Skorina paskelbė tik 1519 m., ir tai neturėtų stebinti. 
Atvirkščiai, būtų buvę keista, jeigu jis būtų nuo jos pradėjęs. Tora pradėdavo 
Senąjį Testamentą, ir nuo jos recepcijos priklausė, kaip visą knygą vertins 
pirkėjai ir skaitytojai. 1517 metais Skorina neturėjo jokios darbo su Prahos 
dailininkais patirties (tai parodo ir pirmieji jo spaudos bandymai). Jos sukau- 
pęs pakankamai, Skorina užsakė deramo grožio antraštinį lapą ir visas koky- 
biškas iliustracijas, tinkamai papuošusias šią Senojo Testamento dalį. Be to, 
spausdinimo eigą tuomet veikė ir papildomi faktoriai: turimos popieriaus 
atsargos, laisvų spaudmenų ištekliai ir kita. 

Rusėniškoji Biblija prasideda Psalmynu, ir tai yra suprantama, nes šios — 
populiariausios - Senojo Testamento knygos prireikdavo dažniau už kitas, tad 
ji kaip ir Naujasis Testamentas dažniau naudota viena ir skyrium. Maža to, 
Skorinos Psalmynas (baigtas spausdinti 1517 VIII 6) nuo kitų Rusėniškosios 
Biblijos knygų skiriasi ir vizualiai. Jo formatas yra mažesnis: į lapą talpinta 
po 20 eilučių, o kiekvieną eilutę sudaro 34-38 raidytės. Vėlesnėse knygose į 
lapą talpinta jau po 22 eilutes; kiekvieną sudaro 44-48 raidės. Santūresniam 
Psalmynui pakako dviejų medžio raižinių, kuriuos sukūrė vadinamasis „Nau- 
jojo Testamento meistras“ (Mistr Novėho zūkona). Nuo tolesnio bendradar- 
biavimo su juo buvo atsisakyta. 

Pagal populiarumą ir Biblijos sandarą toliau buvo galima laukti Toros, 
bet prie jos dėl anksčiau nurodytų priežasčių leidėjas priėjo tik 1519 m. Visos 
1517-1518 m. knygos yra datuotos dienos tikslumu. Nuo 1519 m. šios tikslaus 
datavimo tvarkos nebesilaikyta. Tik dvi iš septynių tų metų knygos turi 
pažymėtą mėnesį ir dieną; likusios knygos datuotos vien metais. 

Remiantis kolofonuose (leidinių pabaigose) pateiktais duomenimis, 
nurodoma tokia atskirų knygų pasirodymo eilė: 


1517 VIII 6 Psalmynas (142 lapai) 
1517 IX 10 Jobo (52 lap.) 

1517 X 6 Patarlių (48 lap.) 

1517 XII 5 Siracido (82 lap.) 

1518 I 2 Koheleto (18 lap.) 

1518 I 9 Giesmių giesmės (12 lap.) 
1518 I 19 Išminties (32 lap.) 

1518 VIII 10 keturios Karalių (242 lap.) 
1518 XII 20 Jozuės (48 lap.) 

1519 II 9 Juditos (26 lap.) 

1519 XII 15 Teisėjų (48 lap.) 


Antraštinis Rusėniškosios Biblijos lapas, 
išspausdintas 1519 m. Pradžios knygoje. 
Piešėjas nežinomas, raižytojas — 
„Skorinos dekoro meistras“ 

(Mistr Skorinova dekoru). - OLB 

1519 m. neaiškia chronologine seka pasirodė dar šios knygos: Rutos (8 lap.), 
Esteros (26 lap.), Raudų (12 lap.), Danieliaus (40 lap.), Pradžios (94 lap.) ir 
Pakartoto Įstatymo (66 lap.). Kitos Penkiaknygės dalys — Išėjimo (76 lap.), 
Kunigų (54 lap.) ir Skaičių (74 lap.) — išvis nedatuotos; kaip Pradžios knygos 
tąsa jos tikriausiai pasirodė 1519 ir (arba) 1520 m. 

Mūsų dienas pasiekusių knygų sąrašą prasminga palyginti su visomis 
Rusėniškosios Biblijos knygomis, kurias Skorina išvardijo savo pratarmėse. 
Toks palyginimas atskleidžia įdomią aplinkybę - šiandien trūksta nuo trijų iki 
keturių dešimtųjų visos Rusėniškosios Biblijos spausdinto teksto. Jį turėjo su- 
daryti dar 5 dalys: Metraščių, Ezdros, Tobito, Makabėjų bei 16 pranašų knygos. 
"Tobito ir Ezdros knygeles išleisti nebuvo sudėtinga, nes jų apipavidalinimui 
būtų užtekę dviejų-trijų siužetinių medžio raižinių. Tačiau kitoms istorinėms 
knygoms: Metraščių (6,6 90 viso Biblijos teksto) ir Makabėjų (6,2 90 teksto), 
būtų reikėję žymiai daugiau iliustracijų (pavyzdžiui, taip yra 1518 m. išėjusiose 
Karalių knygose). Dar sudėtingesnė situacija buvo su Pranašų knygomis (22 90 
teksto), nes kiekvienai iš jų būtų prireikę bent vienos ksilografijos. Numanu, 
kad Skorinai priėjus prie šios Biblijos dalies, darbai sulėtėjo, kadangi kiekvie- 
nai - kad ir mažiausiai - knygelei teko gaminti atskirą iliustraciją, o tai reikalavo 
išlaidų ir laiko dirbti su menininkais. 

1517-1519 m. Rusėniškoji Biblija buvo spausdinama vis spartesniu tempu: 
1517 m. publikuoti 324 lapai, 1518 - 352,0 1519 - nuo 254 iki 524. Skaičiavimai 
rodo, kad savo projektą užbaigti Skorina būtų įstengęs iki 1521 m. pabaigos. 
Dažnai kartojamos mintys, kad, netekęs finansinės paramos, Skorina nutraukė 
savo veiklą ir jau 1519 m. atsidūrė Vilniuje, tėra tik spėjimai. Jeigu taip būtų 
atsitikę iš tikro, kas būtų sutrukdę Rusėniškosios Biblijos likutį išleisti Vilniuje 
prieš Mažąją kelionių knygelę? Manyti apie leidybinio plano nebaigimą 
neleidžia ir kitos aplinkybės. Žinoma daug atvejų, kai XVI a. išspausdintos 
knygos nepasiekė mūsų laikų. Pavyzdžiui, iš 28 čekų nacionalinės bibliografijos 
sistemoje Knihopis užregistruotų leidinių, 1517-1519 m. pasirodžiusių Čeki- 
joje (Skorina čia neįeina), net 7 yra žinomi tik iš šaltinių ir tik iš pavadinimų, o 
11 yra paliudyti vienu vieninteliu egzemplioriumi (7 iš jų defektiniai). Tuomet 
buvo išleista ir tokių knygų, apie kurias neišliko nė mažiausios užuominos. 

Tai, kad paklausios knygos nuo dažno lapų vartymo susidėvi, atsitinka 
neretai, tad čia nuostoliai suprantami, nes jie neišvengiami. Toks likimas ištinka 
knygas, kurios išleidžiamos ir naudojamos toje pačioje vietoje. Skorinos atveju 
iš akių negalima išleisti kitos aplinkybės — didžiausia Rusėniškosios Biblijos 
tiražo dalis (neskaičiuojant to, kas liko pas leidėją) turėjo keliauti į tolimą 
kraštą. Numanu, kad knygos, tiksliau, dar nesubrošiūruoti jų lankai, į Vilnių 

buvo gabenamos vežimais atskiromis siuntomis. Pirmą siuntą galėjo sudaryti 
leidiniai, datuoti 1517 VIII 6-1518 I 19, nes šiuo laikotarpiu išleistos knygos 
(17 egzempliorių) turi beveik identišką nuorodą apie leidybos rėmėją. Pasku- 
tinė laimingai pasiekusi skaitytojus tiražo dalis galėjo būti išgabenta 1520 m. 
Su vėliau pasirodžiusiomis Rusėniškosios Biblijos knygomis galėjo nutikti bet 
kas. Jos galėjo būti pakeliui konfiskuotos, sunaikintos kaip eretiškos ir t. t. 

Deja, nežinome nieko konkretaus apie aplinkybes, kuriomis Skorina paliko 
Čekiją, tačiau apie tam tikrą Prahoje, kelyje arba Vilniuje patirtą nuostolį 
bylotų vėlesni Skorinos leidiniai. Mat juose trūksta Prahoje paskelbtų medžio 
raižinių. Tai galima paaiškinti tik tuo, kad leidėjas tuomet (minimaliai nuo 
1522) jų nebeturėjo. Priešingu atveju jis tais raižiniais būtų pasinaudojęs, nes 
jų vertė buvo didžiulė. Nežinomas Prahos raižinių likimas verčia galvoti, kad 
leidėjas su jais neteko ir paskutinių Rusėniškosios Biblijos knygų tiražo. Tiesa, 
nedidelis jų kiekis galėjo pasklisti dar prieš šio tiražo ir medžio raižinių netektį, 
dar dalis jo egzempliorių galėjo atsidurti asmeninėje leidėjo bibliotekoje, tačiau 
ir jie mūsų dienų nepasiekė. Kad ir kaip ten atsitiko, leidėjas nejautė poreikio 
Vilniuje jas pakartotinai išspausdinti. 


Rusėniškoji Biblija. Konvoliutas 
iš Aukštutinės Lužicos mokslinės 
bibliotekos Giorlice. - OLB 

Čekija ir aplinkiniai kraštai 
XVI a. Iliustracija iš: Ioannes 
Honterus. Rudimentorum 
cosmographicorum Ioan. 
Honteri Coronensis libri III, 
cum tabellis geographicis 
elegantissimis. Tiguri: apud 
Froschouerum iuniorem, 
1564. Lap. b2v-b3r. 
LMAVB 

Taigi neturime priežasčių tvirtinti, jog Skorina būtų nebaigęs 1517 m. pra- 
dėto darbo. Bendras 1519 m. antraštinis lapas ir bendra pratarmė atskleidžia, 
kad leidėjas buvo tvirtai apsisprendęs išleisti visą Senąjį Testamentą. Šiam 
darbui jis buvo puikiai pasiruošęs, nes ne kartą mini kitas spaudai jau parengtas 
Rusėniškosios Biblijos dalis. Apie tolesnį - Vilniaus spaudos - laikotarpį 
įmanu kalbėti, pradedant jį bent nuo 1522 m. pradžios. Iki tol Skorina turėjo 
pakankamai laiko įgyvendinti visą didingą savo sumanymą. 

Taip galvoti verčia dar viena aplinkybė. Esama žinių apie rankraštinius 
tariamai neišspausdintų Rusėniškosios Biblijos knygų nuorašus. Pavyzdžiui, 
Rusėniškąją Bibliją 1569 m. persirašė Lukas iš Ternopilio. Jo nuoraše, deja, 
žuvusiame 1944 m. Varšuvoje, būta tekstų, kurių spausdinti variantai šiandien 
nežinomi. Tai dvi Metraščių, keturios Ezdros ir Tobito knygos. Kitą svarbų 
nuorašą 1575-1577 m. parengė Dmitras iš Zinkovo (viena jo rankraščio dalis 
saugoma Lvove, kita - Sankt Peterburge). Jį sudaro gerai paliudytų Skorinos 
leidinių tekstai, o be jų - Metraščių, Ezdros, Tobito, 16 pranašų bei Makabėjų 
knygos (netgi su autoriaus pratarmėmis!). Galima pagrįstai tikėtis, kad Prahoje 
1517-1521 m. išleistų knygų skaičių ateityje patikslins nauji radiniai, nes jų vis 
pasitaiko. 1996 m. Christies aukcione buvo parduotas konvoliutas, susidedan- 
tis iš Jobo, Patarlių, Siracido, Koheleto ir Išminties knygų. 2003 m. Giorlico 
miesto bibliotekoje buvo aptiktas kitas konvoliutas su visa Penkiaknyge, taip 
pat Jozuės ir Karalių knygomis. Vaizdai iš pastarojo egzemplioriaus puošia ir 
šį leidinį. 

Kataliko Skorinos knygos buvo skirtos LDK stačiatikiams. Tai gražiai paliu- 
dija Psalmynas, kuriame, kaip įprasta Rytų Bažnyčiai, 150 psalmių suskirstytos 
į20 katizmų, be to, pridėta papildoma 151 psalmė. Senojo Testamento pagrindą 
sudaro tradicinis Biblijos tekstas bažnytine slavų kalba. Jame jaučiama rusėnų 
kalbos įtaka. Pratarmėse ir baigiamuosiuose žodžiuose rusėniškų elementų 
pasitaiko kiek daugiau. 

Rengdamas Rusėniškosios Biblijos vertimą, Skorina daugiausia rėmėsi 
1506 m. Venecijoje čekiškai išleistu Šventuoju Raštu - Biblij Cžeskd w Bendt- 
kach tisstend (Venecija: Petr Liechtenstein, 1506 XII 5). Jį iš Vulgatos išvertė 
nuosaikieji posthusitai. Beje, savo požiūrį į popiežių šiame leidinyje jie išreiškė 
medžio raižiniu, išspausdintu Apreiškime Jonui. Julijų II čia praryja pragaro 
nasrai. Dėl aukštos poligrafinės kokybės ir puikios vertimo kalbos šią Bibliją 
labai ilgai laikė sava ne tik protestantai. Pasmerktojo popiežiaus prireikus 
„nepastebėdavo“ katalikai, o tarp jų - ir Rusėniškosios Biblijos kūrėjas. 

Krokuvoje laisvuosius menus studijavęs, medicinos daktaro laipsnį Padu- 
vos universitete gavęs Skorina buvo puikiai susipažinęs su iškilia savo epochos 

knygos kultūra. Itališką ankstyvojo Renesanso knygos kanoną jis skiepijo 
ant kelių šimtmečių LDK raštijų tradicijos liemens. Tai jis darė sėkmingai 
ir labai profesionaliai. Tuometinė jo veikla neapsiribojo vien teksto vertimu 
arba leidybai reikalingų iliustracijų užsakymu. Skorina buvo visos didingos - 
tekstinės bei metatekstinės, tipografinės ir meninės — rusėnų Šventraščio 
konstrukcijos autorius. 

Vertinant Rusėniškąją Bibliją, būtina atsižvelgti į visumą, nes Skorinos 
leidiniuose nėra smulkmenų, kurių jis nebūtų nuodugniai apsvarstęs. Imkime 
kadir dailų lengvai perskaitomą skorinišką šriftą - priklausomai nuo funkcinės 
teksto paskirties jo dydis itin patogiai varijuoja. Juo išspausdintą knygą labai 
patogu skaityti: pagrindinis tekstas gražiai skiriasi nuo pastabų, pavadinimų, 
turinį atskleidžiančių nuorodų ir pan. Tuomet tai nebuvo savaime suprantamas 
dalykas. Dar skaitytojo patogumui Skorina numeravo lapus - prieš jį kirilika 
leidžiamose knygose to niekas nedarė. Svarbi „teksto ornamentika“ - ją sudaro 
net 108 inicialų galerija. Inicialus sukūrė du menininkai, o jų rankas irgi 
„vedžiojo“ Skorina. Renesansinės knygos sampratą puikiai atliepia atitinkamas 
knygos dekoravimas: skoningos ir žaismingos užsklandos, vinjetės ir rėmeliai. 
Išvardijimas, žinoma, nebūtų pilnas be naratyvinio pobūdžio iliustracijų ciklo 
ir paties leidėjo portreto. Čia irgi visur akivaizdžiai pasireiškia Skorinos mintis 
ir jo įžvalgiai įgyvendinta knygos koncepcija. 

Šiuo atžvilgiu svarbu pakoreguoti kai kurias nuomones, pareikštas ver- 
tinant 1517-1519 m. publikacijas. Manoma, kad Rusėniškoji Biblija buvo 
leidžiama Prahoje dėl to, kad LDK teritorijoje tada tam trūko techninių gali- 
mybių, t. y. reguliariai veikiančios spaustuvės. Tai yra tiesa, bet tik iš dalies. 
Technikos priemonių ištekliai Rusėniškosios Biblijos leidimui lemiamos 
reikšmės neturėjo. Antraip pirštųsi mintis, kad Skorina, atvykęs į Prahą, čia 
rado paruoštą techninę bazę bei patyrusius amatininkus, kurių paslaugomis 
bei profesionaliais gebėjimais nesvyruodamas pasinaudojo. Nuodugnesnis 
tyrimas atskleidžia, kad Rusėniškosios Biblijos atsiradimo nenulėmė vien 
mechaniškas Skorinos tėvynėje dar neturėtų įrankių ir įgūdžių pritaikymas, 
nes tada leidiniai kokybe mažai kuo ar ir visai nebūtų skyręsi nuo to meto 
čekų spaudinių. Bet realybė yra kitokia: jo Prahos leidiniai nėra „nužiūrėti“ 
nuo čekiškų pavyzdžių - priešingai, pastaruosiuos jie gerokai pranoksta! Dėl 
šios priežasties netikslu būtų sakyti netgi to, kad Skorinos leidiniai atstovauja 
kuriam nors čekų knygų istorijos laikotarpiui. Iš tikrųjų, tai jie patys sudaro 
atskirą tos istorijos laikotarpį ir joje neturi bent kokių atitikmenų. Jo 1517- 
1519 m. leidiniai teisėtai laikomi ir reikšmingais bohemikos paminklais 
(vyznamnd bohemikdlni pamdtka). Knygos istorikai jiems suteikia išskirtinę 

1506 m. Venecijos Biblijos antraštiniai lapai. Iliustracijos iš: Biblij Cžeskė W Bendtkach 
tisstend. Venetiis: in edibus Petri Liechtenstein Coloniensis Germani, 1506. - KNM 

vietą tarp anksčiau minėtos Venecijos ir vadinamosios Severyno Biblijos 
(Biblij Cžeska w starem miestije Prazskem wytisstiena. Praha: Pavel Severyn z 
Kapi Hory, 1529 V 5). Čekų Biblijos iliustravimo etapui, neatskiriamai susiju- 
siam su LDK švietėjo figūra, būdingas kur kas didesnis vaizdo naratyviškumas 
bei realistiškumas. Be to, Skorinos darbai sakralinės literatūros leidybą vedė 
prie biblinės iliustracijos pasaulietėjimo. Kaip gerą pavyzdį galima nurodyti 
medžio raižinį „Pasaulio sukūrimas“ (1519): į griežtai kanonizuotą ketvirtos 
pasaulio kūrimo dienos sceną čia įvestas Skorinos Biblijai būdingas ženklas - 
jaunas mėnulis saulės fone. 

Rusėniškoji Biblija veikė čekų knygų grafikos raidą. Negana to, tas po- 
veikis sutapo ir su tuomet sparčiai augusiais čekų skaitytojų bendruomenės 
poreikiais. Į pastaruosius nuo 1507 m. orientavosi ir pats čekų knygos menas. 
Prie to prisidėjo septyni ksilografijos meistrai, iš Vokietijos atvykę į Prahą 
ir tuomet joje našiai dirbę. Jų kūryba aptinkama visų tuometinių Prahos (ir 
ne tik jos) leidinių puošybos elementuose, knygų dekore bei iliustracijose, 
papuošusiose utrakvistų, katalikų, čekų brolių, žydų, o taip pat ir Skorinos 


1529 m. Severyno Biblijos 
antraštinis lapas. Iliustracija iš: 
Biblij Cžeska w starem miestije 
Prazskem wytisstiena. Praha: 

s welikau pracy a znamenitym 
nakladem skrze mne Pawla 
Seweryna z Kapij Hory mėsstėnijna 
starėho mėsta Pražskčho gest 
wytisstėn a dokonan, 1529. - SK 

leidinius. Iš nurodyto meistrų būrio Skorina bendradarbiavo net su penkiais 
dailininkais. Jo pavedimu jie piešė inicialus, užsklandas, dekoracines juosteles 
ir naratyvines iliustracijas. Kiti dailininkai - drožimo meistrai - jam gamino 
medžio raižinius. 

Iliustracinis Rusėniškosios Biblijos ciklas garsėja 1517 m. išspausdintu 
Skorinos portretu. Šia ksilografija Rusėniškoji Biblija gavo savo kūrėjo, pri- 
vataus asmens, portretinę iliustraciją. Tai buvo neturintis analogijos - ypač 
apipavidalinant Biblijas — žingsnis. Jis išreiškia Skorinos, kaip išskirtinės 
Renesanso asmenybės, savigarbą. Beje, įžymiojo polockiečio figūra įžiūrima 
ir kitoje iliustracijoje, 1518 m. publikuotoje Išminties knygoje. Ja dailininkas 
laisvai interpretavo Albrechto Diurerio Apokalipsės „Septynių žvakidžių 
regėjimo“ raižinį. Ikonografinėje Visagalio Kristaus (Christus Pantocrator) 
scenoje pavaizduotas ant kelių klūpantis jaunuolis - apaštalas Jonas. Jis dėvi 
mokslininko mantiją, o jo veidas, kad ir ne itin kruopščiai pavaizduotas, 
primena Skoriną. 

Rusėniškoje Biblijoje yra daugiau atpažįstamų veidų. Tai pirmiausia 
pasakytina apie Europos valdovus. Mūsų dienas pasiekė apsčiai jų portretų, 
sukurtų įvairių menininkų, todėl nesunkiai galime juos čia identifikuoti. Visų 
pirma, galima paminėti 1519 m. iliustraciją „Mozė prieš liaudį“. Išrinktosios 
tautos priekyje čia išrikiuoti, paisant chronologinės tvarkos, čekų karaliai (iš 
dešinės): Jurgis Podebradietis (Jiži z Podėbrad, *1420 IV 23-11471 III 23), 


Apokalipsės sceną 
vaizduojantis medžio raižinys 
iš 1506 m. Venecijos Biblijos. 
Lap. Ll 6r. - SK 

Skorinos portretas. 

Medžio raižinys iš Karalių knygos 
(1518 VIII 10). Piešėjas - „Meistras IP“ 
(Monogramista IP), raižytojas - 
„Švelnaus brūkšniavimo meistras“ 
(Mistr jemnė šrafury). - OLB 


Christus Pantocrator. 
Medžio raižinys 

iš Išminties knygos 

(1518 I 19). 

Piešėjas - „Meistras IP“ 
(Monogramista IP), 
raižytojas — „Švelnaus 
brūkšniavimo meistras“ 
(Mistr jemnė šrafury). - OLB 


Mozė prieš išrinktąją tautą. 

Medžio raižinys iš Pakartoto Įstatymo knygos (1519-1520). 
Piešėjas nežinomas, raižytojas - „Švelnaus brūkšniavimo meistras“ 
(Mistr jemnė šrafury). - OLB 


Vladislovas II Jogailaitis (Vladislav II Jagellonsky, *1456 III 1-+1516 III 13) 
ir Liudvikas II Jogailaitis (Ludvik II Jagellonsky, *1506 VII 1-+1526 VIII 29). 
Vladislovas II taip pat yra lengvai atpažįstamas iliustracijoje „Saliamonas kalba 
su Sabos karaliene“ (1518 VIII 10). Tarp Saliamono, t. y. Vladislovo II, ir Sabos 
karalienės buvo pavaizduotas aukščiausiasis Čekijos Karalystės kancleris 
Ladislavas iš Šternberko (Ladislav ze Šternberka na Bechyni, *1480-11521). 
Tas pats Vladislovas su sūnumi Liudviku pavaizduotas scenoje „Saliamono teis- 
mas“ (1517 X 6): tėvas stovi raižinio centre (už jo nugaros matyti tas pats Čeki- 
jos kancleris), o sūnus, kaip išmintingasis Saliamonas, sėdi soste. „Dovydo 
patepimo“ scenoje (1518 VIII 10) ant kelių klūpo Liudvikas; jį laimina Samuelis. 
Individualizuotas pastarojo personažo veidas primena popiežių Julijų II. 
Su liūtu kovojančio Samsono (1519 IX 15) veidas primena platų Žygimanto 
Senojo veidą. Dažnas Jogailaičių vaizdavimas Rusėniškoje Biblijoje yra visiškai 
suprantamas. Tokiu būdu norėta padėkoti garsiajai valdovų dinastijai ir 
tuometiniam karaliui Liudvikui už suteiktą galimybę Prahoje leisti knygas. 

Kairėje: Saliamonas kalba su Sabos karaliene. Medžio raižinys iš Karalių knygos (1518 VIII 10). 
Piešėjas - „Meistras IP“ (Monogramista IP); raižytojas - „Švelnaus brūkšniavimo meistras“ 
(Mistr jemnė šrafury). - OLB 


Dešinėje: Dovydo patepimas. Medžio raižinys iš Karalių knygos (1518 VIII 10). 
Piešėjas nežinomas, raižytojas - „Švelnaus brūkšniavimo meistras“ (Mistr jemnė šrafury). - OLB 


Ypač svarbus mums atrodo Čekijos kanclerio atvaizdas. Verta paminėti, 
kad pradinį išsilavinimą Pranciškus gavo pas bernardinus, o Ladislavas iš 
Šternberko buvo ištikimas pranciškonų observantų gerbėjas ir rėmėjas. Jų dėka 
kancleris paliko ženklų pėdsaką knygos istorijoje, nes jo liepimu ir lėšomis šie 
vienuoliai sukūrė išskirtinės meninės reikšmės raštijos paminklų (jų išliko 
Prahoje, Tršebonyje (Tžebon, Pietų Čekija) ir Vienoje). Be anksčiau minėtų 
medžio raižinių, jo veidas matyti iliustracijoje „Bažnyčios statyba Jeruzalėje“ 
(1518 VIII 10). Kancleris čia stovi greta biblinio Saliamono, t. y. imperatoriaus 
Maksimiliano I (Maximilian I, *1459 III 22-+1519 I 12), su savo palydovais 
„inspektuojančio“ gotikinės bažnyčios statybą. Imperatorių identifikuojame 
pagal valdovo karūną ir šiam asmeniui būdingą ilgą kumpą nosį bei atsikišusį 
žandikaulį. 

Taigi į Rusėniškąją Bibliją buvo įtraukti visų įtakingiausių Vidurio Europos 
valdovų kriptoportretai. Visus juos Skorina galėjo matyti vienoje vietoje 
tuo pačiu laiku - 1515 m. Vienos kongrese. Čekijos Karalystę trijų valdovų 
susitikime reprezentavo kancleris Ladislavas iš Šternberko. Galima spėti, kad 
su juo tada galėjo būti susitarta dėl Skorinos atvykimo ir Biblijos spausdinimo 

= Pasaulio sukūrimas. 
Medžio raižinys iš Pradžios knygos (1519). 
Piešėjas nežinomas, raižytojas — 
„Švelnaus brūkšniavimo meistras“ 
(Mistr jemnė šrafury). - OLB 


Prahoje. Kad ir kaip ten viskas įvyko, be šio - svarbiausio - Čekijos pareigūno 
žinios ir sutikimo Skorina knygų leidyba užsiimti negalėjo. Staigi kanclerio 
mirtis 1521 XI 18 turėjo nulemti ir Skorinos pasitraukimą iš Čekijos. 

Be nurodytų aukštakilmių asmenų, Skorinos veiklą parėmusių savo 
pritarimais, pirmasis rytų slavų leidėjas turėjo dar vieną rėmėją, finansavusį 
Biblijos spausdinimą. Apie jį kalbama išlikusiuose šešių knygų (1517 VIII 6- 
1518 I 19) egzemplioriuose. Juose ranka prirašyta, kad jie išspausdinti Vilniaus 
miestiečio Bagdono Onkovo lėšomis. Yra didžiulė tikimybė, kad vilnietis Bag-- 
donas taip pat yra pavaizduotas Biblijoje, tačiau ką nors daugiau nurodyti kol 
kas neįmanoma. 

Taigi į Prahą Skorina atvyko tikriausiai netrukus po Vienos kongreso. Nuo 
1515 m. pabaigos iki 1517 m. pradžios jis turėjo atlikti milžinišką parengiamąjį 
darbą, susijusį su būsima knygų leidyba. Apie darbo apimtis jau buvo kalbėta. 
Dabar svarbu pasakyti, kad leidėjas atsidūrė kūrybingoje aplinkoje, kurią gaubė 
nepakartojama Jogailaičių Prahos atmosfera, pasižymėjusi daugiakultūrine 
bei konfesine įvairove ir sąveika. Skorina turėjo bendradarbiauti su katalikais, 
utrakvistais ir žydais. Vietų, iš kurių jį pasiekdavo kūrybiniai impulsai, tuomet 

Kairėje: bažnyčios statyba Jeruzalėje. Medžio raižinys Karalių knygoje (1518 VIII 10). 
Piešėjas nežinomas, raižytojas - „Švelnaus brūkšniavimo meistras“ (Mistr jemnė šrafury). - OLB 


Dešinėje: Jeruzalės apgultis. Medžio raižinys Karalių knygoje (1518 VIII 10). 
Piešėjas nežinomas; raižytojas - „Švelnaus brūkšniavimo meistras“ (Mistr jemnė šrafury). - OLB 


Prahoje buvo daug, tačiau neturime tokių liudijimų, kurie galėtų patikimai 
apibrėžti Skorinos kontaktų ratą. Vienintelis šaltinis, iš kurio galima pasisemti 
tokių žinių, yra pati Rusėniškoji Biblija, pirmiausia - jos iliustracijos. Čia verta 
nurodyti dar vieną raižinį, vaizduojantį „Jeruzalės apgultį“ (1518 VIII 10). Jame 
dvi kariuomenės kaunasi priešais miesto gynybinę sieną, už kurios iliustracijos 
centre stūkso didingas sakralinis gotikinis pastatas. Tai yra bažnyčia. Pagal 
iliustracijoje pavaizduotą aplinką (visų pirma gynybinę sieną) ir ryškius archi- 
tektoninius požymius ją įmanu tapatinti su Emausu. 

1347 XI 21 Prahos Naujajame mieste popiežiaus Klemenso VI privilegijos 
pagrindu buvo įkurtas Slavų vienuolynas (monasterium Slavorum), šiuo metu 
žinomas kaip Emausas, arba vienuolynas Na Slovanech. Pavadinimas nurodo 
ypatingą jo misiją - puoselėti liturgiją bažnytine slavų kalba. Vienuolynas buvo 
pašvęstas šventiesiems Jeronimui, Kirilui, Metodijui, Vaitiekui bei Prokopijui 
ir atiduotas kroatų benediktinų žinion. Tai atitiko svarbią universalistinę jį 
fundavusio imperatoriaus Karolio IV viziją. Naujas slavų liturgijos ir glagolica 
kurtos raštijos židinys pagal fundatoriaus sumanymą turėjo pasitarnauti ple- 
čiant į Rytus Šventąją Romos imperiją ir vienijant Vakarų bei Rytų Bažnyčias. 

Pažymėtina, kad Vakarų ir Rytų Bažnyčių vienijimo idėją atliepia ir 
Skorinos pastangos. Tikriausiai niekur kitur Prahoje Skorina nebūtų radęs 
tinkamesnės vietos, kuri būtų tiek naudinga jam rengiant Rusėniškąją Bibliją. 
Iki pat husitų karų pradžios Emause buvo puoselėjama slaviškoji liturgija, 
taip pat buvo kaupiami ir perrašomi senieji slavų raštijos paminklai. Tai buvo 
vienintelis Prahos vienuolynas, kurio nepalietė 1420-1434 m. audros, nes 
Dievui bažnytine slavų kalba iki tol tarnavę vienuoliai lengvai ir natūraliai 
perėjo prie čekų kalbos (ją neliturginiais tikslais jie gausiai vartojo ir anksčiau). 
Čia sutelktais turtingais jų rinkiniais galėjo naudotis ir mūsų leidėjas. 

Įdomi dar viena detalė. Mokslininkai seniai atkreipė dėmesį, kad Skorinos 
Rusėniškajai Biblijai sukurtas šriftas yra paveiktas glagolicos. Šią aplinkybę 
įmanu aiškinti Skorinos ryšiais su Slavų vienuolynu. XVI a. leidėjai buvo 
suinteresuoti, kad jų spaudmenys pasižymėtų daugiafunkciškumu. Ši aplinkybė 
gal galėtų paaiškinti, kodėl Skorina, be tradicinės kampuotos E raidės, labai 
dažnai vartojo ir apvalųjį jos variantą 6. Teksto rinkėjas tokią raidę galėjo nau- 
doti ir kaip glagolicos 3 „one“, ir kaip e» „TBepzO“. Slavų vienuolyne naudotas 
raidynas, kuris ant Emauso bažnyčios freskų yra išlikęs iki šiol, gali paaiškinti 
1517 m. Psalmyne pavartotą žodžių junginį „rusų raidės“. Leidėjas pareiškia: 
Ilosenen ecmu Ilcanmvipio mucHymu DyCKbIMU C1O80MU A CA0BEHCKbIM A3bIKOM 


Prahos benediktinų vienuolynas 
Na Slovanech. Medžio raižinio 
„Jeruzalės apgultis“ fragmentas. 
Iliustracija iš Karalių knygos 
(1518 VIII 10). - OLB 

(Liepiau Psalmyną spausdinti rusų raidėmis ir slavų kalba). Kokiu gi kitu 
raidynu jis būtų galėjęs spausdinti visiems slavams skirtus liturginius tekstus? 

Verta nurodyti, kad Prahos glagolitų (ček. hlaholitė, rus. eza20711moi) 
mintys buvo žinomos Skorinos studijų mieste Krokuvoje. 1390 m. Jogaila ir 
Jadvyga Klepaže (dab. Krokuvos dalis) įkūrė slavų Šv. Kryžiaus vienuolyną, į 
kurį pakvietė slavų liturgiją praktikavusius brolius iš Prahos. Šį faktą mini Janas 
Dlugošas; sprendžiant iš Motiejaus Miechoviečio liudijimo, slavų liturgija čia 
gyvavo iki Skorinos laikų. Taigi vargu ar Slavų vienuolyno atvaizdas minėtoje 
Rusėniškosios Biblijos iliustracijoje yra atsitiktinis. Skorinos knygose apskritai 
nėra atsitiktinių dalykų. Benediktinų puoselėtas religingumo židinys jose 
funkcionuoja panašiai kaip ir Čekijos valdovų (karalių bei aukštųjų pareigūnų) 
atvaizdai — iki šiol jie mums tebeteikia informacijos apie Skorinai svarbius 
žmones ir institucijas. 

Rusėniškosios Biblijos puslapiuose tebėra daug tokių intriguojančių, mįs- 
lingų dalykų, ir šiandien dar laukiančių atidžių tyrėjų ir atradėjų. 


Ilja Lemeškinas, Petras Voitas 

SKORINA IR LIETUVA. 
Mažoji kelionių knygelė IR Apaštalų darbai ir laiškai 


Su Lietuva (Lietuvos Didžiąja Kunigaikštija) Pranciškus Skorina buvo susijęs 
labiau nei su bet kokia kita šalimi. Čia — Polocke — jis buvo gimęs, savo 
leidiniuose šį šlovingąjį miestą ne kartą minėjo kaip savo gimtinę. Vilniuje jis 
bus gavęs pradinį išsilavinimą, vėliau gana ilgai (maždaug nuo 1520 iki 1535) 
čia gyveno, eidamas Vilniaus katalikų vyskupo Jono iš Lietuvos Kunigaikščių 
(*1499 I 18-1+1538 II 18) asmeninio gydytojo ir sekretoriaus pareigas, čia vedė 
ir augino vaikus, spausdino kai kurias savo knygas. 

Skorinos parengtų knygų leidimą rėmė įtakingi Vilniaus miesto gyventojai, 
be kurių paramos šie leidiniai vargiai būtų išvydę dienos šviesą. Šešių 1517— 
1518 m. Prahoje leistų knygų nemenką tiražo dalį finansavo Vilniaus pirklys, 
miesto tarėjas ir burmistras Bagdonas Onkovas (Borgan Onxkos). Vilniaus 
vyriausiojo burmistro Jokūbo Babičiaus (Aky6 Ba6n4) namuose Pranciškus 
įsteigė pirmą spaustuvę LDK ir visose rytų slavų žemėse. 

Visų Skorinos leidinių kalba atspindi LDK kalbinę situaciją: būtent čia 
susiformavo tradicija lygiagrečiai vartoti dvi slavų rašytines kalbas: bažnytinę 
slavų (funkcionavo stačiatikių bažnytinėse knygose) ir rusėnų (naudota 
pasaulietiškiems tekstams užrašyti, būdama šalies oficialioji rašto kalba). Šių 
dviejų kalbų sintezę matome Skorinos knygose: jos leistos bažnytine slavų kal- 
ba su rusėnų kalbos elementais (Biblijos ir liturginiuose tekstuose jų mažiau, 
o pratarmėse ir pabaigos žodžiuose daugiau). Nors rusėnų kalba buvo bendra 
dabartinių baltarusių ir ukrainiečių protėviams, konkrečiuose tekstuose galėjo 
būti baltarusiškoms (arba atvirkščiai - ukrainietiškoms) tarmėms būdingų 
bruožų. Skorinos leidiniuose bažnytinė kalba atmiešta baltarusiškojo tipo rusė- 
niškais elementais. Todėl ji neretai apibūdinama kaip bažnytinės slavų kalbos 
baltarusiškasis variantas. 

Lietuvos valstybėje gyveno Skorinos tikslinė auditorija, į kurią jis kreipėsi: 
EpaTHIA Mota, pyCk „mano broliai rusėnai“. Tuomet taip vadinti visi rytų slavai 
(taip pat ir maskvėnai). Vis dėlto Skorina pirmiausia turėjo galvoje LDK 


P. 70-71: Vilnius XVI a. Raižytojas Franzas Hogenbergas. 
Iš atlaso: Georgius Bruin. Civitates orbis terrarum. [Kėln, 1581]. - LMAVB 

rusėnus (dabartinių baltarusių ir ukrainiečių bendrus protėvius), kuriems ir 
pats priklausė. Savo pirmo leidinio pratarmėje Pranciškus paaiškino, kas 
paskatino jį imtis kirilinių knygų leidybos: hasoaci € TO€ npK'thNK! HE UA MATHKKIN 
ETh € TOro M36IKA Ha CKET nscTHA „labiausiai dėl to, kad gailestingasis Dievas mane 
iš šios tautos į pasaulį atvedė“ (Psalmynas, Praha, 1517, lap. 3v). Nors pats 
Skorina buvo katalikas, tačiau jo leidiniai buvo skirti stačiatikiams. Tai liudija 
tokie faktai: jo leistas Psalmynas - stačiatikiškas (150 psalmių suskirstytos į 
20 liturginių skyrių, pridedant papildomą 151 psalmę); Mažojoje kelionių 
knygelėje išspausdintas Tikiu tekstas neturi katalikams svarbių žodžių filiogue 
„ir Sūnaus“, o bažnytinis kalendorius mini stačiatikių, o ne katalikų šventuo- 
sius; akatistų žanras taip pat labiau susijęs su stačiatikių tradicijomis. 

Pagaliau LDK gyvenę rusėnai gavo daugiausiai tiesioginės naudos iš 
Skorinos veiklos: nors jo leidiniai buvo plačiai paplitę, būtent čia išplatinta 
pagrindinė tiražo dalis, čia anksti užfiksuotas jų funkcionavimas (Prahoje 
leistos Rusėniškosios Biblijos leidiniai naudoti Vilniuje jau 1522), čia šie leidi- 
niai dažniausiai buvo perrašinėjami ir plito rankraštiniuose nuorašuose. 


Kairėje: Psalmyno antraštinis lapas. 
Dešinėje: Švenčiausioji Mergelė Marija su Jėzumi Kristumi ir angelais. 


Iliustracijos iš: [Mazas nodopomnas KuumKa). Oy BenuKoCiiaBHOM M'BCTE BuirenCKOM'b: 
TIpalĮeI0, H NIMJIHOCTWIO KOKTOpa OpanIucka Ckopuusi € Ilonromka, [1522].- KB 

Vilniuje Skorina išleido dvi knygas: Mažąją kelionių knygelę (Manaa no00- 
poxhaa KhuKa, apie 1522) ir Apaštalų darbus ir laiškus (Anocmon, 1525). 
Jų bendra apimtis maždaug perpus mažesnė, nei jo buvo išleista Prahoje. 
Vilniaus leidinių spauda neretai dvispalvė - pagrindinis tekstas spausdinamas 
juodai, paaiškinimai raudonai (Prahoje taip leista tik Giesmių giesmė), meninis 
apipavidalinimas kuklesnis (daug mažiau graviūrų), formatas mažesnis, jiems 
buvo pagamintas smulkesnis šriftas (senasis Prahos leidinių šriftas čia naudotas 
tik antraštėms surinkti). 

Mažąją kelionių knygelę sudaro Psalmynas su Horologijumi (Uacocnos) ir 
kitais giedamosios liturginės poezijos priedais: aštuoniais akatistais (bažnytinės 
liturginės giesmės, kurioms skambant negalima sėdėti), aštuoniais kanonais, 
Heksameronu (IllecroxmesB), Atgailos kanonu (Kanon nokaanbu»IA) ir Baž- 
nyčios susirinkimo seka (IlocnexoBanne epKoBHOTO C06panua). 22 šios 
knygos dalis specialistai laiko atskirais leidiniais, kuriuos pats leidėjas buvo 
sumanęs kaip visumą: visus juos apibendrinančiame pabaigos žodyje ji 
paties leidėjo pavadinta Mažąja kelionių knygele. Leidimo metai nustatomi 
pagal jos sudėtyje esančią Paschaliją (su gausiomis astronomijos žiniomis), 
kur nurodomos Velykų datos nuo 1523 m. (taigi knyga leista apie 1522). 
Horologijaus pabaigos žodyje nurodyta leidimo vieta: didžiai šlovingame 
Vilniaus mieste (0 KEAHKOCAAKHOM UECTE RHAEHCKOU). 

Ši Skorinos knyga atspindi LDK stačiatikių liturgines tradicijas, kurios 
formavosi, veikiamos lotyniškosios liturginės raštijos dar iki Skorinos laikų. 
Mat jo Knygelė iš tiesų yra sutrumpintas Psalmyno su liturginiais priedais 
variantas; pats jos pavadinimas ir struktūra primena trumpąjį katalikiško 
brevijoriaus variantą, lotyniškai vadintą liber viaticus „kelionių knyga“. 

Mažoji kelionių knygelė turi dar vieną ryškų LDK bažnytinės slaviškos 
raštijos bruožą - platų naujai sukurtų akatistų naudojimą XVI-XVIII amžiais, 
kai susidomėjimas šiuo žanru Maskvos Rusioje vis dar buvo menkas: iš 
originalių šio tipo slaviškų kūrinių iki Skorinos žinomas tik Maskvos met- 
ropolito Feodosijaus (1461-1464) sukurtas Akatistas Švč. Mergelės Marijos 
Ėmimo į Dangų (Žolinės) šventei. Akatistas (gr. akathistos < gr. a- "ne + 
kathizo 'sėdu'" - giesmė, kurią giedant nesėdima) - tai Rytų krikščionių 
šlovinamasis himnas Švč. Mergelės Marijos garbei (iš didžios pagarbos Dievo 
Motinai jį reikia giedoti atsistojus) ir jo pavyzdžiu sukurtų šlovinamųjų 
religinių giesmių žanras. Garsiausias šio žanro kūrinys, visuotinai pripažintas 
Bizantijos literatūros šedevras — graikiškasis Akatistas Dievo Motinai, kitaip 
dar vadinamas Didžiuoju Akatistu arba tiesiog Akatisto giesme, - sukurtas 
nežinomo autoriaus V-VI a. pradžioje ir hipotetiškai priskiriamas šv. Romanui 


Melodui (įapie 556 m.) arba kitiems autoriams. Nuo XIV a. vidurio Akatisto 
giesmės pavyzdžiu kurti kiti panašios struktūros graikiški kūriniai Viešpaties, 
Dievo Motinos,šventųjų garbei,ir žodis akatistas ėmė reikšti ne konkretų tekstą, 
o giesmių žanrą. Tuomet sukurtas savaitinis graikiškų akatistų ciklas (po vieną 
akatistą kiekvienai savaitės dienai), kuris sudarė atskiros knygos - Akatistyno - 
pagrindą. Visų vėlesnių akatistų bažnytinis atlikimas nereglamentuotas ir 
vyksta pagal pageidavimą; jie dažnai giedami individualiai besimeldžiant 
celėje (vienuoliai) ar namuose (pasauliečiai). 

Pirmą kartą slaviškasis Akatistynas publikuotas Pranciškaus Skorinos 
Mažojoje kelionių knygelėje. Čia skelbti 8 akatistai bažnytine slavų kalba (su 
rusėnų kalbos elementais), iš kurių 7 sudaro savaitinį ciklą - po vieną akatistą 
kiekvienai savaitės dienai, išskyrus ketvirtadienį (jam skirti du tekstai: Akatistas 
šv. apaštalams Petrui ir Povilui ir Akatistas šv. stebukladariui Mikalojui) ir 
šeštadienį (akatisto nėra); papildomas aštuntas Akatistas Saldžiausiajam Jėzaus 
vardui skirtas giedoti kiekvieną savaitės dieną. 


Kairėje: Valandų liturgijos antraštinis lapas. 
Dešinėje: Valandų liturgijos pabaiga ir kolofonas su vertėjo ir leidėjo vardu, pavarde ir išleidimo vieta. 


Iliustracijos iš: |Manaa nodopoxnaa Khuka). Oy BenMKOCHNaBHOM M'bCTe BunencKoM'b: 
IpalĮetO, H IMJIHOCTHIO JJOKTOpa OpaKIjucka CkopHHbI C Ilononka, [1522]. - KB 

Duiš šių akatistų sukurti paties Skorinos: jų posmų pirmosios raidės sudaro 
slaviškus akrostichus (iš giesmių eilučių pirmųjų raidžių sudarytus sakinius), 
kuriuose įrašyta autoriaus vardo lotyniškoji forma: nucaa AGKTOp CKopHHH*I bpan- 
tjacksc „Rašė daktaras Skorinaitis Pranciškus“ (antradieniui skirtas Akatistas 
šv. Jonui Krikštytojui) ir Ae44A A0KTOP ckopaun1 panijicksc „Darė daktaras Skori- 
naitis Pranciškus“ (Akatistas Saldžiausiajam Jėzaus vardui). 

Originalūs Skorinos akatistai sukurti į bažnytinę slavų kalbą verstų 
Konstantinopolio patriarcho Izidoro I (1347-1349) rašytų akatistų pavyzdžiu 
(iš šio kūrinio Skorina pasiskolino nemenką teksto dalį) ir iš esmės atitinka 
stačiatikių tradiciją, nors pats Pranciškus Skorina buvo katalikas. Skorinos 
Akatistyno egzemplioriai plačiai vartoti LDK teritorijoje ir už jos ribų. 
Nuo XVI a. taip pat žinomi Skorinos kurtų akatistų rankraštiniai nuorašai, 
paplitę Maskvos Rusioje, Graikijoje esančiame Atono kalne ir Serbijoje 
(šiuose nuorašuose rusėnų kalbos elementai pakeisti bažnytinės slavų kalbos 
atitikmenimis). Platus šių nuorašų paplitimas rodo, jog stačiatikiai slavai 
pripažino Skoriną kaip akatistų kūrėją. 

Iš penkių Mažosios kelionių knygelės graviūrų dvi (prieš kanonus Jonui 
Krikštytojui ir Saldžiausiajam Jėzaus vardui) perimtos iš vokiško leidinio — 
lotyniškosios Hartmano Šedelio (Schedel) Kronikos (Niurnbergas, 1493), 
galbūt naudojant tas pačias graviūrines lentas. Akatisto Gyvybę Nešančiam 
Viešpaties Kapui inicialas nukopijuotas nuo Vokietijos meistro Israelio van 
Mekenemo jaunesniojo (*apie 1445-11503) išleistos Didžiosios majuskulų 
abėcėlės, bet naudota ksilografinė lenta tikriausiai perimta iš Niurnbergo. Kai 
kurie kiti inicialai anksčiau Skorinos naudoti Prahos leidiniuose. 

Antrasis Vilniaus leidinys Apaštalų darbai ir laiškai perteikia tradicinį 
liturginį tekstą bažnytine slavų kalba su paties leidėjo rašytomis pratarmėmis, 
palengvinančiomis Šventojo Rašto suvokimą. Knygoje aiškiai nurodyta 
leidimo data ir vieta. Biblijos tekstas (kiek pataisytas pagal 1506 m. Venecijoje 
leistą Čekiškąją Bibliją) išspausdintas juodai, papildomos rubrikos (knygos 
pavadinimas antraštiniame lape, liturginių skirsnių pradžios ir pabaigos žy- 
mėjimas tekste ir atitinkamų savaitės dienų paraštėse, nuorodos į kai kurių 
skirsnių skaitymo tvarką) - raudonai. 

Pagrindiniame tekste raudona spauda panaudota tik dalyje tiražo: dau- 
gumoje išlikusių egzempliorių papildoma informacija išspausdinta juodai, kaip 
ir pats Biblijos tekstas. Tik viename egzemplioriuje išliko raudonos spalvos 
naudojimą šioje knygoje paaiškinimas. Čia, be kita ko, Skorina rašo, kad yra 
išvertęs visas Biblijos - Senojo ir Naujojo Testamento - knygas (nors mums 
dabar žinomos toli gražu ne visos). 


75 


Viršuje (kairė ir dešinė): šv. apaštalo Pauliaus laiško romiečiams pradžia iš Apaštalo. P. [145-146]. 


Apačioje (kairė): šv. apaštalo Pauliaus laiško romiečiams pabaiga. P. [202]. 

Apačioje (dešinė): Apaštalo kolofonas su išleidimo duomenimis. P. [510]. 

Iliustracijos iš: Anocmox. Kuuea ĮĮeauua u noconanua anocmonvcKaA, 3066Max Anocmoj 3 BoxkMIO 
TIOMOYDIO CIIPABBTEHA ĮĮOKTOPOM panackoM Ckopunono € Iloxorbka. Bo craBHoM MecTe 
BuieHCKOM: BbIJIOJKEHA, H BbITHCHEHa Tipaijeio bpaniicka Ckopuubi, 1525. - VUB 


Šv. Jonas Krikštytojas krikštija Jėzų Kristų. 
Iliustracija iš: |Mana3 no00pomnax KhumKa). 
Oy BelmMKOCINABHOM M'BCTE BireHCKOMb: 
TpAIEIO, V NIMJIHOCTWIO JJOKTOpA panika 
Ckopunsi < Iloxoika, [1522]. - KB 


Vilniuje leisti Skorinos leidiniai orientuoti į plačiosios visuomenės švie- 
timą ir paprastų žmonių mokymą: jų pagrindinį turinį sudaro Psalmynas, 
Horologijus, Apaštalų darbai ir laiškai - būtent tos knygos, kurios stačiatikių 
tradiciškai naudotos pradiniams rašto įgūdžiams lavinti: nuo jų skaitymo 
prasidėdavo raštingumo formavimas (kiriliniai elementoriai atsirado vėliau). 

Žinoma 17 Mažosios kelionių knygelės ir 11 Apaštalų darbų ir laiškų rank- 
raštinių pilnų ar dalinių nuorašų (1568-1890). Daugiausia tokių rankraščių 
funkcionavo rusėniškose LDK ir Lenkijos Karalystės teritorijose, kiti rašyti 
maskvėnų ir serbų žemėse. 

Skorinos Vilniaus tipografijos ksilografinės lentos vėliau naudotos 
kelių vietinių (Vilniaus ir Vievio) spaudos įmonių 56 leidiniuose: juos leido 
Šv. Trejybės (1595), Mamoničių (1598) ir ypač Vilniaus stačiatikių brolijos 
(1596-1652) leidyklos. 


Sergejus Temčinas 

SKORINA IR ČEKIJA. 
KARALIAUS SODININKAS IR JO ŠEIMA 


Vyresniajam broliui Ivanui mirus 1529 m., Pranciškų užgriuvo sunkumai. 
Broliui skolinę Vilniaus pirkliai apkaltino Skoriną, kad tas pasisavinęs Ivano 
turtą ir, pabėgęs iš Vilniaus, nenorįs gražinti skolos. Jų ieškinio pagrindu pagal 
karaliaus Žygimanto Senojo 1532 II 5 įsakymą Pranciškus buvo sulaikytas ir 
nuo balandžio įkalintas Poznanės kalėjime. Teismo procesas truko iki 1532 XI 
ir pasibaigė visišku kaltinamojo išteisinimu. Per tą laiką karaliui buvo pranešta 
ir įrodyta, kad sulaikytas asmuo nėra „žmogus be užsiėmimo, valkata ir 
beturtis“, kaip tvirtino pirkliai, bet „labai garbingas ir pasiturintis ponas“, 
kuris, kaip įžymus laisvųjų menų ir medicinos daktaras, pelnytai garsėja savo 
„dorybe, nepaprastu Eskulapo mokytumu, patyrimu ir gebėjimais“. Neteisėtai 
apkaltintam ir skriaudą patyrusiam Skorinai karalius Žygimantas Senasis 
1532 XI 25 raštu suteikė savo asmeninę globą ir išskirtinių privilegijų, tarp jų — 
teisę gyventi „tame mieste ir toje vietoje, kurią jis pats pasirinks“. 

Ilgai naudotis Lenkijos karaliaus palankumu bei užtarimu Skorinai buvo 
nelemta, nes savo tolesniam gyvenimui jis pasirinko Čekijos Karalystę. Kuo 
užsiėmė 1533-1534 m., tikslių duomenų neturime. Pirmas apčiuopiamas 


Čekijos ir Vengrijos karalius Ferdinandas I. 
1530. Autorius Jan Cornelisz Vermeyen. 
Iliustracija iš originalo, saugomo KHM 

Čekų karaliaus dvaras. Iliustracija iš: Sebastian Mūnster. Cosmographiae universalis lib. VI. 
Basileae: apud Henrichum Petri, 1552. P. 806. - LMAVB 


Karaliaus Ferdinando I raštas Florianui 
Grispekui apie Prahon siunčiamą 
sodininką Pranciškų. 1535 V 22. Vokiečių k. 
Iliustracija iš rankraščio fonde Dvorskd 
komora, saugomame APH 

pėdsakas datuotas 1535-aisiais. Tų metų gegužės-birželio sandūroje Skorina 
iš Vienos atvyko į Prahą, rankose turėdamas paskyrimo tarnybon raštą, kurį 
1535 V 22 jam išdavė Čekijos karalius Ferdinandas I. Rašto adresatas, Prahos 
karališkojo dvaro superintendantas Florianas Grispekas (Florian Gryspek z 
Gryspachu, *1509-11588), buvo įpareigotas pasirūpinti karaliaus sodininku. 

Karališkasis sodas buvo įkurtas vietoje, kurioje XIV-XV a. augo vynuogy- 
nai, priklausę Prahos Mažojo miesto gyventojams, Šv. Vito katedros kapitulos 
kanauninkams ir Šv. Jurgio vienuolynui. 1534 VIII 4 Grispekas buvo įgaliotas 
išpirkti sodui reikalingus sklypus, o 1534 XI 13 buvo sudaryta sutartis su italų 
statybininkais, kurių darbai turėjo prasidėti pavasarį. Jie atvyko pavėlavę ir 
vasarą iš pradžių sudėjo ilgą 1078 metrų sieną (ji ir dabar iš šiaurinės pusės 
supa buvusią Skorinos darbovietę), taip pat pradėjo statyti tiltą, turėjusį 
karaliaus patogumui sujungti pilį ir sodą. Pastačius tiltą, visos jėgos nuo 1538 m. 
buvo mestos į karališkųjų vasaros rūmų (Letohrūdek krūlovny Anny arba 
Belvedere) statybą. 

Prieš italų statybininkų atvykimą Prahoje vyko paruošiamieji darbai 
(vynuogynų kirtimas, sklypų jungimas, žemės lyginimas, statybinių medžiagų 
gabenimas) ir konceptualus sodo projektavimas, už kurį buvo atsakingas 
Skorina. Iš pradžių jis nuodugniai ištyrė vietą, t. y. Prahos dalį in monte dicto 
Bruska (ant kalno, vadinamo Bruska) ir parengė tinkamą, jo manymu, projektą, 
kurį būtinai turėjo aprobuoti karalius. Tai atsitiko iki 1535 V 1, nes tą dieną 
Ferdinandas I į Prahą nusiuntė du sodo brėžinius. Mėnesio pabaigoje valdovas 
į Prahą išsiuntė ir patį projekto autorių - sodininko pareigas eiti paskirtą 
Pranciškų. 


Sodininkas. Iliustracija iš: 
Sebastian Mūnster. 
Kozmograffia Cžeskū. 

W Praze: Jan Kosoisky 

z Kosote, 1554. P. 276v. - SK 

1535 m. vasarą prasidėję statybos ir sodo veisimo darbai gerokai užsitęsė. 
Landšafto tvarkymą, statybos darbus ir sodo veisimą trikdė nepakankamas 
finansavimas, vagystės ir menkas statybininkų uolumas. Vis dėlto po kelerių 
metų pasirodė apčiuopiamų rezultatų, ir apie karališkąjį sodą imta palankiai 
atsiliepti netgi anuometinėje čekų literatūroje (eilėraštis De horto regio, kurį 
1538 m. Leipcige paskelbė Simon Fagellus Villaticus). Tačiau kaip tik tada kilo 
ir nepasitenkinimas meistro Pranciškaus veikla. 

1538 VI 27 Grispekas pasiskundė karaliui, kad Pranciškus „dirba mažai“, 
kad „mes dar nedaug matome tų dailių darbų, kuriais jis užsiima sode“ ir kad 
„be itališkų vaisių (citrinų, apelsinų ir į juos panašių), kurie čia auga, mes niekuo 
ypatingu negalime paguosti Jūsų Didenybės“. Savo atsakyme, datuotame 
1538 VII 4, karalius liepė atidžiau stebėti sodininką, idant meistras Pranciškus, 
kuriuo karalius pasikliaująs, dirbtų su dar didesniu stropumu siekiant, kad 
darbai sode atitiktų jo tarnybines pareigas. 

Atrodo, kad Prahos dvarionio skundas neturėjo realaus pagrindo. Iki 
1538 m. pavasario buvo formuojamas Brusnicos šlaitas, tveriama sodo teritorija 
ir statomas tiltas. Tik tada prasidėjo intensyvus sodo veisimas. 1538 II 13 iš 
Triesto į Prahą atkeliavo 430 vynmedžių sodinukų, 30 figmedžių, 12 cidonijų, 
2 dėžutės persikų bei migdolų kauliukų, daug abrikosų ir trešnių skiepų. 


Čekijos rūmų pranešimas karaliui 
Ferdinandui I apie įvairius reikalus, 
tarp jų - naują sodą. Skundą dėl 
sodininko Pranciškaus darbo žymi 
prierašas lapo pakraštyje - Gartner. 
1538 VI 27. Vokiečių k. Dokumento 
fragmentas. Iliustracija iš rankraščio, 
saugomo NA 

Prieš 1538 VII 21 iš Vienos atėjo kita didelė užsakytų sėklų ir augalų siunta. 
Be abejo, sodinukų buvo gaunama ir anksčiau (galbūt net iš tolimosios Mek- 
sikos), bet ne tokiomis partijomis. Taigi 1538 metais Skorina tikrai nesėdėjo 
sudėjęs rankas. Be to, darbo rezultatai priklausė ne tik nuo sodininko gebė- 
jimų bei pastangų, bet ir nuo jam siunčiamų sėklų, sodinukų kokybės ir nuo 
jų tikimo vietos gamtinėms sąlygoms. Skorina pirmasis Čekijoje augino cit- 
rusinius augalus ir eksperimentavo su kitokia subtropikų augmenija, kuri 
nenoriai žaliavo ir žydėjo po čekišku dangumi. 

Karaliaus tarnyboje Skorina išbuvo iki 1539 m. vasaros. 1539 VII 21 savo 
laiške į Prahą Ferdinandas I parašė: „Pirma, dėl meistro Pranciškaus, italų 
sodininko. Bohemijos dvaro rūmams buvo duotas mūsų paliepimas apmokėti 
jo darbą pagal laiką ir su juo atsiskaityti, ir kad jūs jo ilgiau nebelaikytumėte 
pas save. Apie viską mums buvo pranešta pakankamai, nes po to jis atvyko 
į mūsų dvarą ir pabuvo kurį laiką Naujamiestyje.“ Konkrečios aplinkybės, 
kurios nulėmė Skorinos darbo Prahoje pabaigą (amžius, kiti užsiėmimai, 
neigiamas vertinimas ar pan.), lieka neaiškios, bet mums svarbu, kad karalius 
ir jo sodininkas atsisveikino geruoju: jie susitiko, Skorina valdovą apie kažką 
informavo, paskui dar pabuvo Vienos Naujajame mieste, o Prahos dvaras jam 
visiškai atsilygino už tarnybą, trukusią ketverius metus (1535 V 22-1539 VII 21). 

Norime atkreipti dėmesį į Skorinos apibūdinimą karaliaus laiške. Čia jis 
pavadintas „italų sodininku“ (welisch gartner). Toks apibūdinimas atsirado 
neatsitiktinai. Jį lėmė kelios priežastys. Visų pirma, reikia nurodyti glaudų 
Skorinos ryšį su Paduvos universitetu, kuris garsėjo Medicinos fakultetu. 
Eskulapo menus praktikavę jo auklėtiniai puikiai išmanė taikomąją sodi- 
ninkystę, nes buvo supažindinami su vaistažolėmis ir mokomi auginti „pap- 
rastuosius“, t. y. gydomuosius, augalus (Orto dei semplici). Nėra atsitiktinis 
dalykas, kad kaip tik čia dar Skorinos laikais (1545) buvo įkurtas pirmas 
Europoje botanikos sodas (Orto Botanico di Padova), veikiantis iki šių dienų. 
1512 m. Paduvoje gautas akademinis laipsnis yra tvirtas pagrindas, leidžiantis 
Skoriną priskirti prie sodininkų. 

Be to, pažymėtina ir šeimos tradicija. Vaikas tais laikais dažniausiai tęsdavo 
tėvo (šeimos) amatą, o vienas iš Skorinos sūnų, vadintas Simeono Ruso vardu, 
yra žinomas, visų pirma, kaip įtakingų Pietų Čekijos didikų sodininkas. Kitas 
sūnus Pranciškus, arba Františekas (taip jį patogiau vadinti, siekiant atskirti 
nuo tėvo), prieš Didįjį Prahos gaisrą (1541) tarnavo kunigui Janui iš Puchovo 
(Jan z Pūchova, Johannes Podbradsky de Puchov, įapie 1557), kurio namai 
Prahos pilyje stovėjo prie pat tilto, vedančio į Karališkąjį sodą (iš priešingos 
pusės iki šiol tebestovi karaliaus sodininko namas). 


Čekijoje Skorina drąsiai galėjo, o gal netgi privalėjo save vadinti italu, 
nes su Ruso pravarde jam būtų buvę sunku patekti į tą profesinę sritį, kurioje 
tuomet viešpatavo šios tautos atstovai. Taip save apibūdindamas, Skorina 
nėmaž neklaidino Europos gyventojų. Austrijoje ir Čekijoje, Italijoje ir 
Vokietijoje, Lenkijoje ir kituose kraštuose tuo metu jau žinota apie lietuvių 
kilmę iš romėnų. Priminsime tik vieną iš keliolikos apie tai rašiusių autorių — 
Motiejų iš Miechovo (Maciej 7 Miechowa, *1457-11523 IX 8). Šis gydytojas, 
istorikas ir geografas savo Europinės Sarmatijos aprašyme (pirma laida 1518) 
tvirtino: „Senesnieji autoriai bei senovės pasakotojai porina, kad tokie italai, 
per romėnų nesutarimus apleidę Italiją, atkeliavo į Lietuvos žemes ir joms davė 
Italijos, o genčiai - italų vardus. Piemenims pridėjus „I“ raidę, ši žemė pradėta 
vadinti Litalija, o gentis — litalais. Jų kaimynai rusėnai ir lenkai padarė dar 
didesnį keitimą ir ligi pat šiandien žemę vadina Lietuva, o gentis - lietuviais.“ 

„Apsimetimas“ litalu, t. y. italu-lietuviu, LDK piliečiui buvo suprantamas 
ir priimtinas dalykas. Kitoniškumas tuomet turėjo praktinės reikšmės, nes 
užtikrino trokštamą prestižą. Krokuvoje polockietis save vadino romėnų 
palikuoniu - Litphanus. Patekęs į Paduvą, jis nurodė esąs Ruthenus, nes koks gi 


Pasakojimas apie lietuvių kilmę iš romėnų, iliustruotas legendinių lietuvių protėvių atvaizdais. 
Iliustracija iš: Alessandro Guagnini. Sarmatiae Europeae descriptio. Spirae: apud Bernardum 
Albinum, 1581. Lap. 45v-46r. - LMAVB 

Prahos karališkasis sodas 

1600 m. Iliustracija iš: 

Tycho Brahe. Historia coelestis. 
Ratisbonae: prostat apud 
Johannem Conradum Enmrich, 
1672. Lap. CVIII. - SLUB 


italas galėjo Italijoje ką nors nustebinti? Studento prestižą čia kėlė egzotiškas 
rusėniškumas - juk jis atvyko iš tokio tolimo krašto, kad padidintų Paduvos 
ir jos universiteto šlovę! Tiesa, Rusėniškojoje Biblijoje jis jau vadinosi daktaru 
Pranciškumi Skorina iš Polocko, tačiau ir tai suprantama: šios Šventraščio 
knygos buvo skirtos ne čekams, o LDK skaitytojams. Antrąsyk atvykęs į Čekiją, 
jis prestižo sumetimais save reprezentavo kaip welisch gartner ir čia kūrė 
itališką sodą. Skorinos įsivardijimas gerai atitiko savą metą ir buvo dėsningas, 
nes priklausė nuo konkrečių gyvenimo aplinkybių. 

Sodo kūrimas leidžia geriau įvertinti Skorinos - iškilios Renesanso asme- 
nybės - mastą. Kaip knygų leidėjas, rašytojas, vertėjas ir mokslininkas, jis daug 
kuo užsiėmė ir daug ką nuveikė. Rusėniškos knygos praturtino LDK kultūrinę 
oikumenę. Vakarų Europoje jis paliko kitokio turinio vertybę. Tai yra Prahos 
pilies Karališkasis sodas — pirmas renesansinis ir seniausias išlikęs sodas 
Čekijoje. Tai Skorinos, o paskui ir jo įpėdinių pastangomis XVI a. Prahoje 
atsirado įspūdingas itališkojo stiliaus gamtos ir architektūros paminklas. Žinia, 
laikui bėgant, jis keitė savo pavidalus. XVIII a. pradžioje sodas virto barokiniu, 
oXIXa.- angliškojo stiliaus parku. Vis dėlto jame ir šiandien nesunku atpažinti 
renesansinį pagrindą, kitados padėtą Skorinos. 

Be Karališkojo, Skorina Prahoje puoselėjo ir kitokį - savo šeimos - „sodą“. 
Į Čekiją jis atvyko su vaikais, kurių 1526-1529 m. susilaukė su vilniete Marga- 
rita (apie 1530). Žinomos dvi jų atžalos: Františekas ir Simeonas. 1535 m. jie 
turėjo būti 6-9 metų. Pradėjęs tarnauti karaliui, Skorina ėmė ieškoti vyresnėliui 
Františekui vietos, kur šis galėtų išeiti gyvenimo pradžios mokslus. Veikiai 
tokia vieta atsirado pas kunigą Janą iš Puchovo. Turbūt tai atsitiko 1536 m., 
kai šis dvasininkas tapo Šv. Vito katedros kapitulos kanauninku, ir, apsigyvenęs 
Prahos pilyje, dairėsi patikimų tarnų. Františekas dirbo asmeniniu Jano iš 
Puchovo sekretoriumi ir atliko įvairius pono pavedimus. 

Patekimas pas kanauninką Janą nebuvo atsitiktinis. Aukštą dvasininką 
ir Skoriną turėjo sieti pagarba grindžiami santykiai, paremti kokiais nors 
bendrais interesais ar pomėgiais ir supratimu, kad tarnyba pas kanauninką 
jaunuoliui bus naudinga ir perspektyvi. Parinkdamas sūnui globotoją, tėvas 
turėjo vadovautis aiškiu supratimu, kas sūnaus turi laukti ateityje. Františeką jis 
galėjo įtaisyti į karaliaus rūmus, į kurią nors raštinę, pas kurį nors vaistininką ar 
dar kur nors. Kas jaunuolio laukė pas Janą iš Puchovo? Jeigu ne 1541 m. gaisras, 
Františekas veikiausiai būtų tapęs katalikų kunigu. Mat Janas iš Puchovo greit 
itin iškilo: 1543 m. jis dirbo Prahos arkivyskupijos administratoriumi. Taip pat 
numanu, kad Františekas ilgainiui būtų galėjęs imtis literatūrinės veiklos ir 
knygų leidybos. Mat XVI a. viduryje Jano iš Puchovo rūpesčiu buvo parengta 
ir išleista adaptuota Sebastijono Miunsterio (Sebastian Mūnster, *1488 I 20- 
11552 V 26) Kosmografijos laida čekų kalba. Už turinį, puošybą ir spaudą ją ir 
šiandien labai aukštai vertina čekų knygos istorikai. Taigi LDK spaudos pradi- 
ninko sūnus stojo tarnauti žmogui, veikiai pelniusiam ir gero leidėjo reputaciją. 

Deja, tėvo planams nebuvo lemta išsipildyti - Erantišekas žuvo 1541 VI 2 
Prahoje Didžiojo gaisro metu. Apie tragišką įvykį glaustai papasakojo Vaclavas 
Hajekas iš Libočanų (Vaclav Hajek z Libočan, 11553 III 18) publicistinio 
pobūdžio knygelėje Apie nelaimingą atsitikimą, kuris įvyko per gaisrą Prahos 
Mažajame mieste, Šv. Vaclovo pilyje ir Hradčanuose. Knyga čekų kalba pasirodė 
1541 VI 17, dar po savaitės tas pats leidėjas publikavo jos vokišką variantą. 
Tais pačiais 1541 m. Augsburge knygelė išėjo dar du kartus. Pastarosios laidos 
yra svarbios skorinologijai, nes čia publikuotas medžio raižinys, vaizduojantis 
Prahos gaisrą. Kairėje pusėje mes matome tiltą, kuris kadaise jungė Karališkąjį 


1541 m. Prahos gaisras. 
Iliustracija iš: Newe 
zeytung vonn dem 
erschrockelnichen fewr 
und brunst. Gedruckt 
zum Augspurg;: durch 
Heynrich Steyner, 1541. 
Lap. B 4r. - BSB 

Karaliaus Ferdinando I raštas Františekui 
Rusui dėl neseniai mirusio tėvo palikimo, 
kur „daktaras Pranciškus Rusas Skorina 
iš Polocko“ apibūdinamas kaip „mūsų 
sodininkas“. 1552 I 29. Čekų k. 
Iliustracija iš rankraščio, saugomo NA 


sodą su pilimi. Kairiau nuo tilto stovėjo sodininko namas (jis, deja, nepateko į 
vaizdą). Prie tilto iš kitos pusės matyti vadinamasis Parako bokštas (Mihulka 
arba Prašna vėž), šalia kurio ir žuvo Františekas Rusas. 

Antro sūnaus likimas buvo daug laimingesnis. Sprendžiant iš turimų 
duomenų, Simeonas Rusas (į+p0 1593) nuėjo tėvo pėdomis: dirbo gydytoju ir 
sodininku. Paauglystės metus jis turėjo praleisti Karališkajame sode, kur iš tėvo 
gavo sodininkystės žinių. Tai, kur gavo tolesnį išsilavinimą, galime nuspėti. 
Prahos Karolio universiteto Filosofijos fakulteto Dekano knygoje minimas 
1545 m.bakalauro laipsnį gavęs studentas Simeon Novopragensis.1534-1551 m. 
laikotarpiu jis yra vienintelis asmuo, kurį galime tapatinti su jaunesniuoju 
Skorinos sūnumi. Šioje vietoje atkreiptinas dėmesys į jo kilmėvardį Novopra- 
gensis, tai yra „iš Prahos Naujojo miesto“. Kaip įprasta Dekano knygai, 
kilmėvardis nurodo, kur buvo ta partikuliarinė mokykla, kurioje jaunuolis 
mokėsi iki studijų universitete. Beje, ši žinia svarbi ir Skorinos biografijai, nes 
užsimenama, kur jis su sūnumis galėjo gyventi po 1539-ųjų, t. y. baigęs tarnauti 
karaliui, ir kur jis greičiausiai mirė. Tiksli Skorinos mirties data nežinoma - tai 
turėjo atsitikti prieš pat 1552 I 29. 

1563 m. Polocko apgultis. 
Medžio raižinys 

iš antraštinio lapo, 
vaizduojantis Polocką 

ir Maskvos kariuomenę. 
Iliustracija iš: Warhafftige 
vnand Erschreckliche 
Zeitung von dem 
grausamen Feynd dem 
Moscowiter. Getruckt 
zum Augspurg: durch 
Philipp Vlhart, 1563. - 
BSB 


Po tėvo mirties Simeonas Rusas kreipėsi į Ferdinandą I, prašydamas, kad 
karalius paragintų savo pavaldinius įvairiose Čekijos vietose padėti jam atgauti 
paveldėjimo teise priklausantį nemažą Skorinos turtą. Karalius 1552 I 29 raštu 
patenkino teisėtą „savo sodininko“ sūnaus prašymą. 

Veikiai Simeono pėdsakai nusidriekė Pietų Čekijos link: Jindržichūv 
Hradece (Jindžichūv Hradec) jis tarnavo sodininku ponams Vitkovičiams, 
Čekų Krumlove (Česky Krumlov) vertėsi medicinos praktika ir gydė įvairius 
asmenis, kažkuriuo metu ir pats gydėsi Kaplicėse (Kaplice). XVI a. 7 deš. 
pradžioje jis tarnavo Joachymo iš Hradeco (*1526-11565) dvare. Šį faktą 
verta paminėti dėl to, kad 1563 m. Simeonui per Vilnių teko vykti į Maskvą. 
Kelionės tikslas nežinomas, bet tikriausiai taip atsitiko dėl tragiškų Livonijos 
karo įvykių. Mat 1563 II 15 Maskvos kariuomenė užėmė Polocką. Į tremtį 
buvo išvaryta nemažai polockiečių. Tarp jų galėjo būti ir Simeono giminaičių 
iš dėdės Ivano pusės. Skorinos jaunėlis laimingai pasiekė Maskvą ir sugrįžo į 
Pietų Čekiją. Galimas daiktas, kad tada jis pats parašė ar kitaip prisidėjo prie 
leidinio, pavadinto Tikros žinios iš lietuvių žemės iš pirklių bei kitų pasitikėjimo 
nusipelniusių žmonių apie tai, kas įvyko tarp Lenkijos karaliaus ir Maskvos 
didžiojo kunigaikščio karių ir 1564 m. išėjusio čekų kalba. 

1584 m.Simeonas Rusas dėl pašlijusios sveikatos turėjo atsisakyti sodininko 
tarnybos. Mirties data nėra žinoma. 1593 m. jis buvo minimas kaip dar gyvas. 


Ilja Lemeškinas 

PO SKORINOS. 
LEIDYBA LIETUVOS DIDŽIOJOJE KUNIGAIKŠTIJOJE 


Nuo pat XVI a., spaudos atsiradimo Lietuvos Didžiojoje Kunigaikštijoje 
pradžios, knygos čia buvo leidžiamos ne kuria nors viena, o įvairiomis 
kalbomis: rusėnų, lenkų, lotynų, lietuvių, vokiečių ir kt. Sistemingai jas 
spausdinti Lietuvos Didžiosios Kunigaikštijos teritorijoje pradėta gana vėlai. 
1522-1525 m. Vilniuje veikusi Pranciškaus Skorinos (*apie 1490-11551 pab. 
ar 1552 pr.) spaustuvė išleido vos dvi knygas slavų kalba. 1526-1553 m. LDK 
spaudos poreikiai buvo tenkinami vien užsienyje išėjusiais ir į kraštą įvairių 
žmonių atvežamais leidiniais. 

Aptarti knygų leidybos Lietuvos Didžiojoje Kunigaikštijoje šimtmetį po 
Skorinos atrodytų ir lengva, ir sudėtinga. Lengva — nes atlikta daug tyrimų, 
surinkta bibliografinių duomenų, sudėtinga - nes duomenys dažnai yra 
skirtingi, reikalaujantys daugybės patikslinimų. Didžiausia problema ta, 
kad labai daug to laikotarpio knygų yra neišlikę arba išlikę su defektais: be 
antraštinio lapo, pradžios ir pabaigos. Dar viena kliūtis — ne visuose net ir 
sveikuose leidiniuose nurodomi knygos išleidimo duomenys. Tad tenka 
kliautis knygos istorikų atliktų tyrimų išvadomis, o jos kartais nesutampa. 


XVI a. spaustuvė. Iliustracija iš: Paulus Pater. De Germaniae miraculo optimo, maximo, typis 
Literarum, earumgue differentis, dissertatio. Lipsiae: apud Jo. Frider Gleditsch et filium, 1710. 
Antraštinis lapas. - LMAVB 

Rengdami LDK knygų repertuarą, visuomet stengiamės fiksuoti ir tuos leidy- 
bos artefaktus, kurių egzemplioriai nėra žinomi (išlikę), bet apie juos užsime- 
nama istoriografiniuose šaltiniuose — tai gali būti svarbu, bandant atskleisti 
panoraminį ankstyvosios leidybos Lietuvos Didžiojoje Kunigaikštijoje vaizdą. 
O jis atrodo gana turiningas ir įvairus. Remiantis surinktais duomenimis ir 
įvairiais šaltiniais, XVI a. LDK išleista per 500 knygų, kurių daugiausia buvo 
išspausdinta lotynų kalba - apie 220. Knygų lenkų kalba Kunigaikštijoje 
XVI a. išėjo apie 200, rusėnų ir bažnytine slavų kalba - per 60, apie 30 knygų 
vokiečių kalba (dauguma - Mikalojaus Mollino (Mollyn, *apie 1550-11625) 
spaustuvėje Rygoje, kuri tuo metu priklausė Abiejų Tautų Respublikai), po 
vieną knygą išleista estų, graikų, italų, latvių ir švedų kalbomis. Remiantis 
nacionalinės Lietuvos bibliografijos duomenimis, lietuviškų knygų išleista 30 
(8 - Lietuvoje, 22 - Prūsijoje). Pirmoji spausdintinė knyga lietuvių kalba - 
Martyno Mažvydo Katekizmas, kaip ir daugelis kitų lietuviškų leidinių, 


Pirmoji lietuviška knyga. Iliustracija iš: Martynas Mažvydas. Catechismusa prasty szadey, makslas 
skaitima raschta yr giesmes. Karaliauczui: per Jana Weinreicha, 1547. Antraštinis lapas. - VUB 


Pirmoji mūsų dienas pasiekusi LDK XVI a. išspausdinta lietuviška knyga. Iliustracija iš: Jacobus 
Ledesma. Kathechismas arba Mokslas kiekwienam krikszczionii priwalus. Ižspaustas Wilniuie, 1595. 
Antraštinis lapas. - VUB 

Lietuva XVI a. 
Žemėlapis iš: 

Gerardus Mercator. 
Atlas sive Cosmogra- 
phicae meditationes 

de fabrica mundi 

et fabricati figura. 
Duisburgi Clivorum; 
Dusseldorpii: Albertus 
Busius, 1595. - LMAVB 

1547 m. pasirodė ne LDK teritorijoje, o kaimyninėje Rytų Prūsijoje, kur 
protestantiškos kunigaikščio Albrechto Brandenburgiečio (*1490-j1568) 
nuostatos skatino knygų tautinėmis kalbomis leidybą. Tuo tarpu Lietuvos 
Didžiojoje Kunigaikštijoje pirmųjų leidinių lietuvių kalba atsiradimas susijęs 
su kontrreformacijos judėjimu ir Vilniaus jėzuitų akademijos įsteigimu 1579 m. 
Manoma, kad būtent jėzuitams dirbęs spaustuvininkas Danielius Lenčickis 
(Daniel z Lęczycy, 11600) apie 1585 m. išspausdinęs šv. Petro Kanizijaus (Petrus 
Canisius, *1521-11597) Katekizmą, iš lotynų išverstą į lietuvių kalbą. Vilniuje 
tais pačiais metais buvo publikuoti katalikiškų katekizmų vertimai į latvių, estų 
ir rusėnų kalbas. 1586 m. galėjusi būti išleista lietuviška Maldaknygė. 1595 m. 
Vilniaus jėzuitų akademijos spaustuvėje išėjo kunigo Mikalojaus Daukšos 
(“tarp 1527-1538 - 11613) iš lenkų kalbos išverstas ispanų jėzuito Jokūbo 
Ledesmos (*1519-+1575) Katekizmas, arba Mokslas, kiekvienam krikščioniui 
privalus - pirmoji mūsų dienas pasiekusi LDK lietuviška knyga. 

Įvairiakalbėje XVI a. LDK knygų leidyboje dominavo religinė-teologinė 
literatūra: Šventojo Rašto ir jo dalių leidimai, giesmynai, bažnyčios praktikai 
skirti veikalai, konfesinė polemika. Tarp pasaulietinio turinio leidinių išsiskiria 
valstybės teisiniai dokumentai, mokykloms skirti vadovėliai, grožinė literatūra. 
Leidinių tematikos ir žanrų įvairovė ypač išsiskleidė antrojoje XVI a. pusėje 
Vilniuje pradėjus veikti privačioms ir institucinėms spaustuvėms. Tada pradėjo 
dominuoti leidyba lotynų ir lenkų kalbomis. 

XVIa.viduryje knygų leidybą ėmė organizuoti kai kurie didikai, savo valdose 
steigę spaustuves ir negailėję lėšų nuolatinei jų veiklai. 1553 m. pirmą tokią 
spaustuvę Lietuvos Brastoje įkūrė Vilniaus vaivada Mikalojus Radvila Juodasis 
(*1515-11565), iš Krokuvos pasikvietęs Bernardą Wojewodką ir Andrzejų 
Trzecieckį. 1553 m.pabaigoje - 1554 m. pradžioje jie išleido liuteroniškus mažąjį 
ir didįjį katekizmus, vadinamus Brastos katekizmais. Nuo 1558 m. šiai spaudos 
įmonei vadovavo Stanislovas Murmelijus (+p0 1570) ir Cyprianas Bazylikas 
(“apie 1535-+po 1591). Iki spaustuvės gyvavimo pabaigos 1570 m. pasirodė 
apie 40 reformatų bendruomenei skirtų leidinių, išimtinai išspausdintų vien 
„šnekamąja“ lenkų kalba. Pats svarbiausias ir reikšmingiausias šios oficinos 
darbas - 1563-ųjų rugsėjo 4 d. išleistas Biblijos vertimas. Tai pirmoji lenkiška 
evangelikų Biblija ir pirmoji Lietuvos Didžiojoje Kunigaikštijoje Šventojo 
Rašto laida šnekamąja kalba. Jo parengimui ir leidybai buvo sutelktos nemažos 
tarptautinės intelektinės pajėgos ir panaudotos didžiulės spaustuvės savininko 
lėšos. Biblijos vertimas į lenkų kalbą iš originalių hebrajų, graikų kalbų, 
pasitelkiant ir lotyniškus tekstus, buvo organizuotas kalvinistų centre Pinčuve 
(Mažoji Lenkija). Šis 500 egzempliorių tiražu išleistas puikiai iliustruotas 

Protestantų spaustuvės Brastoje įkūrėjas kunigaikštis Mikalojus Radvila Juodasis. 
Portretas iš: Icones familiae ducalis Radivilianae. Petropoli, 1875. - LMAVB 


Antraštinis Brastos Biblijos lapas. Iliustracija iš: Biblia swieta, tho iest Ksiegi Starego y Nowego 
Zakonu, wlasnie z zydowskiego, greckiego y lacinskiego, nowo na polski iezyk z pilnoscią y wierne 
wyložone. Drukowano w Brzeščiu Litewskim: nakladem ... Nikolaia Radziwila, 1563. - LMAVB 

Dietrich Veit. Kommentarz albo Wyklad na proroczthwo Hozeasza proroka. 
W Brzesciu Litewskim drukowano: nakladem Mikoltaja Radziwila, [1559]. Lap. Ar. - LMAVB 


Cypryan Bazylik. Historya o srogiem przesladowaniu Koščiola Božego. [Brzešč Litewski, 1567]. 
Antraštinis lapas. - LMAVB 

foliantas - poligrafijos šedevras - reikšmingas LDK politinės minties ir knygos 
kultūros reiškinys, nulemtas Naujųjų laikų visuomenės gyvenimo, kurio vienas 
iš pagrindinių bruožų - tolerancija ir atvirumas naujovėms, davusioms impulsą 
knygų įvairiomis kalbomis leidybai. Tad XVI a. pirmame ketvirtyje Vakarų ir 
Vidurio Europoje įsibėgėjęs Reformacijos sąjūdis po kelių dešimtmečių rado 
tinkamą dirvą ir Lietuvos Didžiojoje Kunigaikštijoje. 

M. Radvilos Juodojo padedamas, 1562 m. Nesvyžiuje spaustuvę įsteigė 
vietininkas Motiejus Kavečinskis (Kawieczynski, įprieš 1572). Šios įmonės 
įrengimą finansavo ir didžiojo kunigaikščio dvaro maršalas Eustachijus 
Valavičius (1587). Didžioji dalis veikalų čia buvo spausdinama rusėnų ir 
lenkų kalbomis. 1562 m. čia išėjo dvi reformacijos veikėjo, tuo metu Klecko 
pamokslininko Simono Budno (*apie 1530—-11593) parengtos kirilinės knygos: 
Katekizmas (Kamexusuc) ir Apie nuodėmingo žmogaus nuteisinimą prieš 
Dievą (O6 onpasdanuu 2peuunozo uenogeKa npe0 Bo20m). 1562 m. Katekizmo 
laida žymi po keturių dešimtmečių atgaivintos Lietuvos Kunigaikštijoje rusė- 
niškosios spaudos pradžią. Tuo pačiu metu Nesvyžiuje S. Budno ir kitų 
Evangelikų Bažnyčios pamokslininkų buvo rengiamas ir 1563 m. lenkų kalba 


Katekizmo pratarmė ir kolofonas. 


Iliustracijos iš: Martin Luther. Kamexuauc. HecBiok: T11orpadbua MarBea KaBeunnckoro, 
Cumona byjnoro, JlaspenTrua KpsnmmkoBckoro, 1562. P. 2,6. - NK 

išleistas platusis katekizmas su giesmynu: Katechizm albo krotkie w iedno 
mieysce zebranie wiary i powinnosci Krzescijanskiej. 

1570-1572 m. Nesvyžiuje ir Zaslavlyje, kur po M. Kavečinskio mirties 
buvo perkeltos spausdinimo staklės, išėjo naujas Šventojo Rašto į lenkų kalbą 
vertimas, kurį parengė S. Budnas. Pratarmėje vertėjas kritiškai atsiliepia 
apie Brastos Bibliją, tvirtindamas, jog knyga esanti per didelė, o vertimas — 
netikslus. Naujasis vertimas išleistas mažesniu (ketvirtainiu) ir į rankas paimti 
patogesniu formatu. 

M. Kavečinskio spaustuvėje Nesvyžiuje 1564 m. išspausdinta ir pirmoji 
LDK teritorijoje lotyniška knyga - poleminis lenkų arijonų teologo Gžegožo 
Pavelo iš Bžezinų (Grzegorz Pawel z Brzezin,*1525—j1591) veikalas Priešnuodis 
prieš naujojo tikėjimo punktus (Antidotum contra articulos fidei novae), kuris, 
deja, žinomas tik iš bibliografinių šaltinių. Ši oficina, kur spaustuvininku 
dirbo Danielius Lenčickis, veikė iki 1572 m. Ten buvo išspausdinta keliolika 
knygų lenkų ir lotynų kalbomis. Nesvyžiui perėjus į katalikybėn atsivertusio 
Mikalojaus Kristupo Radvilos Našlaitėlio (*1549-11616) rankas, protestantams 
tarnavusi oficina nebebuvo toleruojama, tad ją įsigijo ir į savo Lasko dvarą 


Andriaus Volano knyga Andreae Volani libri guingue, contra Scargae Iesuitae Vilnensis septem. 
Vilnae: typis et sumptibus Ioannis Hlebovicii, 1584. Antraštinis lapas. - LMAVB 


Jono Glebavičiaus herbas iš šios knygos. - LMAVB 

perkėlė arijonizmo Lietuvoje globėjas Jonas Kiška (*1547-11592). Čia dau- 
giausia buvo leidžiamos būtent šios konfesinės pakraipos knygos lenkų ir 
lotynų kalbomis. Iki 1574 m. pabaigos spaustuvininku Laske dirbo D. Lenčickis, 
be kitų knygų, išspausdinęs S. Budno Naujojo Testamento vertimą (1574). 
Jam išvykus, prie staklių stojo iš Krokuvos atkeliavęs Jonas Karcanas (+1611), 
o po šio pasitraukimo 1580 m. Kiškos spaustuvės veikla apmirė. Po kelerių 
metų pertraukos, 1586-1589-aisiais, jai ėmė vadovauti Feliksas Bolemowskis, 
išspausdinęs keturias arijonų reikmėms skirtas knygas - paskutiniąsias iš 
žinomų dvidešimties šios spaustuvės leidinių. 

Rusėniškosios spaudos tradicija antrojoje XVI a. pusėje buvo tęsiama LDK 
didžiojo etmono Grigaliaus Chodkevičiaus (*apie 1505-11572) valdomame 
Zabludove, kuriame prieglobstį rado Rusijos spaudos pradininkai Ivanas Fio- 
dorovas (*apie 1510-11583) ir jo kompanionas, kilęs iš LDK, Petras Mstisla- 
vecas. Čia 1569 m. jiedu išspausdino Mokomąją Evangeliją (Eaanzenue yuu- 
menvHoe), 0 1570 m. - Psalmyną su Horarijumi (t. y. maldaknygę, Ilcanmupo c 


Antraštinis lapas ir atvartas su Grigaliaus Chodkevičiaus herbu bei teksto pradžia. 

Iliustracija iš: Esaneezrue yuumeponoe Om BCex UEMbIPEX EBAHZEIUCINOS U30PAHHA U OH MHO2UX 
GomecmBeHHbIxX nucanui. B MeCTe 30BOMOM Ja6NYJOBbIO: BO OTYH3HOM HMEHWIO ... IaHa 
Ipuropua AnekcannpoBuua Xojkesnua ABan bejopos u Ilerp McrucnaBeų, 1569. - VUB 

Yacocnoe4eM). Panašiu metu veikė dar viena spaustuvė, apie kurios veiklą ži- 
noma labai mažai. Apie ją liudija Tiapino dvare (dabar Tiapino kaimas Vitebsko 
srityje) gimusio ir gyvenusio knygų leidėjo, vertėjo, arijonų tikėjimo sklei- 
dėjo Vasilijaus Tiapinskio-Ameljanovičiaus (“tarp 1530 ir 1540 - apie 1604) 
šiandien žinomi du parengti ir išspausdinti veikalai: Evangelija (Esaneenue) ir 
Katekizmas, arba Mokslo pagrindai vaikams (Kamexus3uc, unu cyMa Hayku OnA 
demeit). Pirmosios knygos išlikę du defektiniai egzemplioriai, o mokomosios 
knygelės - tik vienas puslapis. 

1574 m. Vilniuje įsteigus Lukos ir Kuzmos Mamoničių spaustuvę, o netru- 
kus veiklą pradėjus ir kitoms - privačioms bei institucinėms - tipografijos 
įmonėms, Lietuvos sostinė tapo visos valstybės spaudos centru. Pirmąsias 
bažnytines knygas 1574-1576 m. Mamoničių spaustuvėje išspausdino Petras 
Mstislavecas. 1580-1582 m. čia spaustuvininku dirbo Vasilijus Haraburda, 
išspausdinęs dvi stačiatikiams skirtas knygas. 1586 m. Mamoničių spaustuvė su 


Šv. apaštalas Lukas ir Evangelijos pradžia. 

Iliustracija iš: Esaneenue. 4 Giazosecmue Mamgea, Mapxa, Jlyku, Hoanna. 
B npecnasyrųjeM rpaje Bnnpue: Ilerp Tumocbees MeTucnaBeų, 1575. 
Atvartas iš knygos vidurio. - VUB 

Cmamym Benikoz0 Kuascmaa JIimoscko20. 
IĮpykoBano B BOJIbHOM MecTe BnneHnBCKOM: 
B JIpyKapHu zoMy Mamonuuos, [1588]. 
Antraštinis lapas. - LMAVB 


P. 99: Jonas Radvanas. Radivilias. 
Vilnae: ex oflicina Ioannis Kartzani, 1592. 
Antraštinis lapas. - LMAVB 


Piotr Skarga. Pro sacratissima Eucharistia 
contra haeresim Zvinglianam. 

Vilnae: ex typographia et sumptibus 
Nicolai Christophori Radivili, 1576. 
Antraštinis lapas. - LMAVB 


didiko Leono Sapiegos (*1557-11633) pagalba gavo karaliaus Stepono Batoro 
privilegiją, suteikusią išimtinę teisę bažnytine slavų, rusėnų, graikų kalbomis 
Lietuvos Didžiosios Kunigaikštijos oficialiems raštams ir stačiatikiams skirtai 
literatūrai spausdinti ir platinti Abiejų Tautų Respublikoje. Kaip tik šioje 
spaustuvėje 1588 m. rusėnų kalba paskelbtas to paties L. Sapiegos rūpesčiu 
parengtas trečiasis Lietuvos Didžiosios Kunigaikštijos Statutas (Cmamym 
Benuko20 KnamecmBa JIumo8cK020), sulaukęs dar dviejų laidų (1592-1593 ir 
1594-1595) kirilikos rašmenimis, 0 1614, 1619 m. toje pačioje spaustuvėje 
išspausdintas ir lenkų kalba. 

Mamoničių spaustuvė, įsikūrusi tame pačiame pastate, kur prieš penkis 
dešimtmečius savo knygas spausdino P. Skorina, simbolizuoja LDK spaudos 
pirmtako tradicijų tęstinumą. Iki jos gyvavimo pabaigos 1624 m. čia dienos 
šviesą išvydo per 50 kirilinių leidinių. 

Oficialiems LDK dokumentams spausdinti lenkų kalba Mamoničių spaus- 
tuvė įsigijo gotikinio šrifto lotyniškos abėcėlės spaudmenis. Tad be Stačiatikių 
Bažnyčiai skirtų leidinių: apaštalų, evangelijų, horarijų, psalmynų, čia 
išspausdinti kiti LDK teisės dokumentai - Lietuvos Vyriausiojo Tribunolo 
nuostatai, valdovų įsakai, seimo nutarimai, taip pat - mokomoji literatūra ir 
įvairūs poleminiai bei proginiai tekstai. Po 1596 m. Brastos bažnytinės unijos 
šioje tipografijoje buvo spausdinama ir unitų literatūra. 

Amžiaus pabaigoje, nuo 1580 m., Lietuvos sostinėje ima rastis vis dau- 
giau naujų spaustuvių - didesnių ir visai mažų, veikusių fragmentiškai, — 
išspausdinusių vos po kelias knygas. Čia 1580 m. iš Lasko atvyksta Jonas 
Karcanas ir įsteigia privačią (komercinę) spaudos įmonę. Šio spaustuvininko 
leidžiamos knygos pasižymėjo puikia poligrafijos kokybe, nepriekaištingu 
redakciniu darbu, plačių pažiūrų įtakota temų įvairove. Šis „Vilniaus Aldas“ 
lenkų ir lotynų kalbomis išleido reikšmingų LDK raštijos paminklų - mokslo 
knygų (kaip antai, pirmuosius Lietuvoje medicinos veikalus - 1581 m. lenkų 
kalba ir 1584 m. lotyniškai), grožinės literatūros kūrinių (pvz., Jono Radvano 
lotyniškai sukurtą herojinį epą Radviliada, 1592), vadovėlių, poleminių raštų 
ir t. t. Tai liudija, jog to meto sąlygomis ši spaudos įmonė buvo gana pajėgi ir 
gerai įrengta. 

Apie tikrai pagyvėjusią knygų, bet jau kitokios paskirties ir kitomis 
kalbomis, leidybą galima kalbėti, kai 1575 m. Vilniaus jėzuitų kolegijai 
M. K. Radvila Našlaitėlis padovanojo iš tėvo Radvilos Juodojo paveldėtą ir iš 
Brastos pargabentą spaudos įrangą. Iš pradžių spaustuvės juridinės teisės prik- 
lausė faktiškajam jos steigėjui. Visiškon jėzuitų akademijos nuosavybėn oficina 
atiduota 1585 m. pabaigoje.,„Vilniaus akademijos spaustuvės taisyklėse“ (1594) 
nurodyta, jog čia visų pirma bus „leidžiamos knygos, ypač skatinančios ka- 
talikų tikėjimą ir pamaldumą; antra, tos knygos, iš kurių mokomasi mūsų 

Krzysztof Warszewicki. Panegyricus 
ad Stephanum I. Vilnae: typis 
Nicolai Christophori Radivili, 1580. 
Antraštinis lapas. - LMAVB 


P 101: Didžiausia LDK XVI a. 
išspausdinta lietuviška knyga. 
Iliustracija iš: Jakub Wujek. Postilla 
catholicka, tai est Ižguldimas Ewangeliu 
kiekvienos nedelos ir szwętes per wissus 
metus. Per kuniga Mikaloiu Dauksza. 
W Wilniui: drukarnioi Akademios 
Societatis lesu, 1599, - VUB 


Mikotaj Rej. Postilla lietuwiszka. 
Vilniuj: per Jokūbą Morkūną, 1600. 
Antraštinis lapas. - BUT 


mokyklose, bei į jas panašios, jei pritrūktų pirmųjų“. Pirmaisiais spaustuvės 
veiklos metais joje dirbo tik keturi žmonės: du samdyti asmenys ir du jėzuitai. 
Spaustuvininkais XVI a. čia dirbo minėtas D. Lenčickis (1576-1578, 1592- 
1593), Jonas Slenskis (Slęcki, Šlęcki, 1579-1580), Martynas iš Kazimežo 
(Kazimiriensis, 1581-1582), Kristupas Volbramčikas (Wotbramczyk), Kristu- 
pas Patras (ar Patronas, lot. Patro) ir kai kurie kiti kol kas nežinomi asmenys. 
Pirmoji naujosios spaustuvės knyga buvo jėzuito, būsimojo pirmojo Vilniaus 
akademijos rektoriaus Petro Skargos poleminis lotyniškai parašytas ir 1576 m. 
išleistas veikalas Už švenčiausiąją Eucharistiją prieš Zwinglio ereziją (Pro sac- 
ratissima Eucharistia contra Zuinglianam, ad Andream Volanum). Tais pačiais 
metais čia išspausdinti ir Lenkijos primo Jakubo Uchanūskio (*1502-+1581) 
laiškai lotynų ir lenkų kalbomis. Tai pirmasis spausdintas tekstas lenkų kalba 
Vilniuje. Iki pat XVIII a. vyraujanti šioje spaustuvėje išleidžiamų knygų 
kalba buvo lotynų. Jų XVI a. iki amžiaus pabaigos buvo išleista 87 (lenkų 
kalba - 40, lietuvių - 2 ar 3). 

1581-1582 m. leidybinę veiklą pradėjo Mikalojaus Radvilos Rudojo 
(*1512-1+1584) globojama Vilniaus evangelikų reformatų bendruomenės 
spaustuvė, kurią įrengė katalikiškąją Vilniaus jėzuitų akademijos spaustuvę 
palikęs D. Lenčickis. 1591 m.jis perėjo į katalikybę ir grįžo į Vilniaus akademijos 

spaustuvę. 1594 m. įkūrė savo spaustuvę, bet ir toliau bendradarbiavo su 
jėzuitais. Tuo tarpu Vilniaus evangelikų reformatų bendruomenės lėšomis, 
dažnai nurodant skirtingus spaustuvininkus, lotynų ir lenkų kalbomis buvo 
leidžiami kalvinistų veikalai. Šios bendruomenės reikmėms skirtų knygų yra 
išspausdinusi ir 1596-1603 m. Vilniuje veikusi Salomono (*1564-+1603) ir 
Ulricho Sultzerių spaustuvė. Yra žinoma 12 šioje spaustuvėje išėjusių leidinių, 
iš kurių 11 parašyta lotyniškai. S. Sultzerio spaustuvei priskirtinas ir vienas 
kontrafakcinis leidinys - 1596 m. neva Debrecene išspausdinta Klemenso Polo 
parašyta Lenkijos konfederacijos istorija (Historia confoederationis Polonicae). 

1598 m. spaustuvę reformatų knygoms leisti įsteigė Merkelis Petkevičius 
(“apie 1550-11608), tais pačiais metais išleidęs paties parengtą Lenkišką ir 
lietuvišką katekizmą - universalią knygą, kurioje, be katekizmo, skelbiami 
ir giesmių, maldų bei apeigų tekstai lietuvių ir lenkų kalbomis. Tai pirmoji 
Lietuvos reformatų knyga, išspausdinta lietuvių kalba. Dar vieną lietuvišką 
knygą - iš lenkų kalbos išverstą Mikalojaus Rėjaus (Rej,*1505-+1569) Postilę - 
1600 m. išleido kitas Vilniaus evangelikų reformatų bendruomenei 1592- 
1607 m. dirbęs spaustuvininkas Jokūbas Morkūnas (“apie 1550-+po 1611). 
Tad XVI a. pabaigoje LDK sostinėje atsiranda poreikis knygų lietuvių kalba 
spaudai ir platinimui. 

XVI a. į knygų leidybą Lietuvos sostinėje įsitraukė institucinė stačiatikių 
spaustuvė. 1589 m. karaliaus Zigmanto Vazos privilegiją graikų, bažnytine slavų, 
rusėnų ir lenkų kalbomis spausdinti Stačiatikių Bažnyčiai ir mokyklai skirtas 
knygas išsirūpino Šventosios Trejybės brolija, realiai spaudos darbus pradėjusi 
1595 m. - tikjau pasivadinusi Šventosios Dvasios brolija. Vykstant ideologinėms 
kovoms dėl stačiatikių susivienijimo su Romos Katalikų bažnyčia, šios lei- 
dybos įmonės veikloje itin aktyviai dalyvavo broliai Laurentijus ir Steponas 
Zizanijai. 1595-1596 m. čia išėjo 10 kirilikos leidinių, tarp kurių paminėtini 
poleminis S. Zizanijaus veikalas Jeruzalės patriarcho šv. Kirilo pamokymas apie 
Antikristą (Kasanve Kupunna, nampuapxa uePYCANUMCKO2O, 06 aumuxpucme), 
taip pat L. Zizanijaus parengta Slavų gramatika (Ilpammamuka cnaBancKaa) 
su Elementoriumi (As6yka). 1596 m. Šventosios Dvasios brolijos spaustuvėje 
išspausdinta ir pirmoji Kunigaikštijoje knyga graikų kalba Dialogas - Vilniaus 
brolijos kolegijos studentams skirtas leidinukas, kurio autorius - aršus unijos 
priešininkas, Aleksandrijos Graikų Ortodoksų Bažnyčios patriarchas Meletijas 
Pegas (*1549-+1601). 

Vievyje (1610-1646) ir Vilniuje iki 1749 m. veikusi Šventosios Dvasios bro- 
lijos spaudos įmonė laikytina P. Skorinos spaustuvės paveldėtoja, mat čia net 
iki 1640 m. buvo vartojamos kai kurių jo Vilniaus leidinių puošybos elementų 
lentos. 

Taigi P. Skorinos pradėtas švietėjiškas darbas Lietuvos Didžiosios Kuni- 
gaikštijos sostinėje praskynė kelią daugiakalbei, įvairios tikybinės ir kultūrinės 
orientacijos spaudai. Iki pat XVII a. joje dominavo lotyniškoji spausdintinė 
knyga. Ir tai nestebina, nes knygų lotynų kalba spausdinimas buvo visuotinis 
XV-XVII a. (iš dalies ir XVIII a.) Europos kultūros reiškinys. 


Daiva Narbutienė 

SKORINOS ATMINIMO ĮPRASMINIMAS. LIETUVA 


Skorinos atminimo įprasminimą Lietuvoje, jo kaip atminties vietos radimosi 
pradžią datuojame pirma XX a. puse. Iki tol jis buvo minimas, pristatomas 
ir aptariamas Lietuvos autorių religiniuose ir pasaulietiniuose raštuose, įvai- 
riuose biobibliografiniuose ir kitokiuose informaciniuose leidiniuose. Iš jį 
minėjusių XVI a. asmenų nurodytume Petrą Paulių Vergerijų jaunesnįjį 
(Pietro Paolo Vergerio, *apie 1498-11565 X 4) ir Simoną Budną (*1530 I- 
+1593 I 13), iš XVII a. - Antaną Anastazą Seliavą (*1583-11655) ir Simoną 
Starovolskį (*1588—+prieš 1656 IV 6). 

Žinia, minėjimas kurio nors asmens ar įvykio nepaverčia atminties 
kultūros objektu. Kad taip įvyktų, reikalingos nuolatinės daugelio Žmonių, 
įvairių sričių specialistų ir populiarintojų pastangos. Jas kuriuo nors metu 
į tam tikrus objektus nukreipia svarbūs politiniai ir kultūriniai pokyčiai 
valstybių ir tautų gyvenime. Kalbėdami apie XVIII-XIX a. sąvartą, turime 
neišleisti iš akių bepasibaigiančios Apšvietos ir kylančio Romantizmo, taip pat 
vakarų slavų kraštuose prasidedančių tautinių išsivadavimų judėjimų. Skorina 
buvo prisimintas kaip vienas iš savitos slavų kultūros ramsčių. Prie to prisidėjo 
vertingi XVIII-XIX a. čekų, lenkų ir rusų mokslininkų: Jozefo Dobrovskio 
(Josef Dobrovsky, *1753 VIII 17-41829 I 06), Michalo Višnevskio (Michal 
Wiszniewski, *1794 IX 27-4+1865 XII 22), Jakovo Golovackio (*1814 X 17- 
+1888 V 13, mirė ir palaidotas Vilniuje), Ivano Karatajevo (*1817 VI 21- 
+1886 II 22), Piotro Vladimirovo (*1854 XII 31-11902), Eufimijaus Karskio 
(*1861 1 01-11931 IV 29) ir kitų, skorinistikos tyrimai. 

Vėliau, antroje XIX a. pusėje, vakarinėse Rusijos imperijos gubernijose 
kilo nauja tautinių judėjimų banga. Lietuviams ir lenkams Skorinos įvaizdis 
nebuvo toks aktualus, kaip baltarusiams, tad jie daugiausia jį ir formavo. 
Baltarusių tautinio atgimimo dalyviai: rašytojai Š. Jadviginas (tikr. Antonas 
Levickis, *1869 I 04-į1922 II 24), Janka Kupala (tikr. Ivanas Lucevičius, 
*1882 VII 07-11942 VI 28), Maksimas Bagdanovičius (*1891 XII 09-+1917 
V 25), leidėjas, muziejininkas Ivanas (*1881 VI 09-41919 VIII 20) ir istorikas, 
publicistas Antonas (*1884-11942) Luckevičiai, rašytojas, publicistas Alesius 
Garunas (tikr. Aleksandras Prušinskis, *1887 III 11-+1920 VII 20), literatūros 
istorikas, publicistas kun. Adomas Stankevičius (*1892 I 06-+1949 XII 04) 

ir kiti, daugiausia nusipelnė XX a. pradžioje kurdami simbolinę Skorinos - 
baltarusių Renesanso, tautinės kultūros aukso amžiaus asmenybės - figūrą. 

Kaip daug kur kaimynystėje, taip ir Vilniuje 1925 m. buvo paminėtas 400 
metų rusėnų spaudos jubiliejus. Pratęsdami minėtų mokslo tyrimų tradiciją, 
tais metais darbų apie Skoriną paskelbė keli autoriai: Liudvikas Abramavičius 
(Ludwik Abramowicz-Niepokojezycki, *1879 VII 05-+1939 III 09) ir Adomas 
Stankevičius. Abramavičius Skorinai paskyrė pirmąjį savo monografijos Cztery 
wieki drukarstwa w Wilnie (Keturi Vilniaus spaudos šimtmečiai) skyrių, taip 
su šiuo vardu susiedamas Vilniaus ir, pridėsime, visos LDK spaudos pradžią. 
Stankevičius publikavo nedidelės apimties monografiją /ĮJokmap OpanyjuaK 
Ckapvina nepiuvi OpyKap 6enapycki, 1525-1925, tais metais išėjusią net dviem 
laidomis. 

Tarpukariu Skorinos atminimas buvo įamžintas bent dviejų Vilniaus 
baltarusių kolektyvų: studentų draugijos ir spaustuvės, pavadinimuose. Stepono 
Batoro universitete anuomet veikė kelios dešimtys studentų organizacijų, 
susibūrusių pagal studijų objektą (fizikai, astronomai, germanistai, istorikai, 


Ar LUDWIK ABRAMOWICZ 


CZTERY WIEKI 
DRUKARSTWA W WILNIE 


ZARYS HISTORYCZNY 
(1525—1925) 


Liudvikas Abramavičius. Jano Bulhako nuotrauka. 1939. - LMAVB 


L. Abramavičiaus monografijos Keturi Vilniaus spaudos šimtmečiai (Vilnius, 1925) 
antraštinis lapas. - LMAVB 

Vaclovo Lastausko Gudų knygos istorijos 
(Kaunas, 1926) viršelis. - LMAVB 


klasikinės archeologijos studentai, matematikai, polonistai ir kt.), kilmę 
(atvykę ar kilę iš Balstogės, Kauno, Livonijos, Lodzės, Naugarduko ir kt.) ar 
tautybę (žydų agrotechnikų, žydų chemikų, žydų teisininkų ir kt.). Universitete 
veikė atskira Baltarusistikos bičiulių draugija. 1935 II 11 Senatas patvirtino 
dar vienos - Baltarusių akademinės Pranciškaus Skorinos draugijos - statutą. 
Sprendžiant iš jo, draugija angažavosi kaip nepolitinė organizacija. Jai priklausę 
asmenys siekė savo narius ugdyti pilietiškumo, atsidavimo tautai ir tėvynei 
dvasia. Tai daryta įvairiomis mokslinės ir kultūrinės veiklos formomis. Regis, 
draugijos veikla nutrūko aukštąją mokyklą 1939 XII 15 perorganizavus į 
Vilniaus universitetą. 

1926-1940 m. Vilniuje veikė Baltarusių P. Skorinos spaustuvė. Ją įkūrė jau 
minėtas iškilus baltarusių politikos, kultūros ir švietimo veikėjas kun. Adomas 
Stankevičius. 1926-1930 m. spaustuvė dirbo name Liejyklos g. 1, 1930- 
1936 m. - Pylimo g. 6a, - vėliau Pylimo g. 1. Sprendžiant iš išlikusių sąskaitų, 
joje spausdino knygas, brošiūras, įvairių draugijų statutus, plakatus, blankus, 
etiketes ir kt. 

Lietuvos Respublikoje tarpukariu Skorina garsintas daugiausia baltarusių 
inteligentijos pastangomis. Iš visų publikacijų apie jį minėtina 1926 m. Kaune 
baltarusių kalba pasirodžiusi Vaclovo Lastausko (*1883 XI 8-+1938 I 23) Gudų 
knygos istorija. Skorinos leidiniams joje skirta ypač daug vietos, jie čia išsamiai 
aprašyti, iškeltas jų kalbos liaudiškumas ir spaudos meniškumas. 

Prof. Levas Vladimirovas kalba Edmundo 
Laucevičiaus seminare. Lietuvos mokslų 
akademija, 1994 III 15. Virginijos 
Valuckienės nuotrauka. - LMAVB 


L. Vladimirovo studijos Pranciškus Skorina - 
pirmasis Vilniaus spaustuvininkas (Vilnius, 
1975) viršelis. - LNMMB 

L. Vladimirovo studijos Pranciškus Skorina: 
pirmasis Lietuvos Didžiosios Kunigaikštystės 
spaustuvininkas (Vilnius, 1992) antraštinis 
lapas. - LNMMB 


: Levas Vladimirovas 


PRANCIŠKUS SKORINA 
Pirmasis Lietuvos Didžiosios Kunigaikštystės 
spaustuvininkas 


Vilnius 
Lietuvos žurnalistų draugijos leidykta 
1992 


Po Antrojo pasaulinio karo garsinti Lietuvos spaudos pradininko vardą 
gebėta dažniausiai oficialiomis progomis. Jas sovietmečiu įprasmino knygos 
istoriko, ilgamečio Vilniaus universiteto bibliotekos direktoriaus prof. Levo 
Vladimirovo (*1912 III 11-+1999 II 20) darbai. 1955 m. minint Skorinos Vil- 
niuje išspausdintų knygų 430 metų sukaktį, pasirodė nedidelės apimties 
Vladimirovo veikalas Pranciškus Skorina - Vilniaus spaudos pradininkas (1956). 
Minint 450-ąsias pirmųjų Vilniaus spaudinių metines, 1975 m. išėjo papildytas 
minėtos knygos vertimas į rusų kalbą ir tais pačiais metais ta pačia proga 
Vilniaus universitete Vladimirovo surengtos tarptautinės konferencijos 
pranešimų rinkinys Pranciškus Skorina ir kai kurie knygos raidos Sovietų Sąjun- 
goje klausimai (Opanųuck CkopuHa Wu HeKOMOpolė BONpoCb! PA3BUMUA KMUU 
8 Cogemckom Co103e, 1979). Minint 470-ąsias Mažosios kelionių knygelės meti- 
nes, 1992 m. išėjo dar viena profesoriaus knyga - Pranciškus Skorina: pirmasis 
Lietuvos Didžiosios Kunigaikštystės spaustuvininkas. 

Žinia, lietuviški bei rusiški Vladimirovo tekstai nebuvo vieninteliai, įvai- 
riomis progomis skatinę minėti Skorinos vardą ir taip jį diegę lietuviškai bei 
rusiškai kalbėjusioje įvairiatautės Sovietų Lietuvos visuomenėje. Apie Skoriną 
imta rašyti tolyn gausyn. Be to, nuo pirmųjų LDK knygų 450-mečio Skorinos 
atminimas imtas diegti ne tik rašto kultūros pavidalais. 1973 m. Vilniuje, 
Spaustuvės kiemelyje, esančiame Stiklių g. 4 (Senamiesčio seniūnija), buvo 
pastatyta rausvo granito dekoratyvinė skulptūra „Metraštininkas“ (skulpt. 
Vaclovas Krutinis). Ji skirta paminėti gretimame name buvusią Mamoničių 
spaustuvę ir pagerbti Skorinos atminimą. 

Lietuvai atkūrus nepriklausomą valstybę, sostinėje Skorinos atminimas 
įamžintas keliais kitais atminimo ženklais. 1990 m. ant namo Didžiojoje g. 19/2 
(Senamiesčio seniūnija) atidengta memorialinė lenta. Joje yra spaustuvininko 
bareljefas ir lietuvių ir baltarusių kalbomis įrašas, skelbiantis, kad nuo 1522 m. 
iki 1525 m. Vilniaus mieste Skorina išspausdino pirmąsias LDK knygas. 
2010 m. ant sienos Literatų gatvėje (Senamiesčio seniūnija) greta kūrinių 
kitiems iškiliems vilniečiams atsirado dedikacija Skorinai (dailininkė Ugnė 
Žilytė). 

Skorinos vardo virsmą atminties vieta liudija ir jo patekimas į grožinės 
literatūros erdvę. 2001 m. pasirodė prozininkės ir dramaturgės Emilijos 
Liegutės esė knyga Pranciškus Skorina: palikti šlovę ir atminimą savo, tais pa- 
čiais metais apdovanota Vilniaus klubo ir Vilniaus televizijos premija. Knyga 
parašyta gyvai, tačiau paremta nepilnomis žiniomis apie spaustuvininko 
asmenį ir sovietmečiu propaguotu jo gyvenimo bei darbų vertinimu. 

Spaustuvės kiemelis ir Metraštininko skulptūra. 
Valentinos Kulikauskienės ir Viktorijos Petrikaitės nuotrauka. 2016 VII 4. - LMAVB 


Pranciškaus Skorinos gatvė Vilniuje. 
Valentinos Kulikauskienės ir Viktorijos Petrikaitės nuotrauka. 2016 V 27. - LMAVB 

SKORINA 


Memorialinė lenta ant namo Didžiojoje gatvėje. 
Valentinos Kulikauskienės ir Viktorijos Petrikaitės nuotrauka. 2016 VII 4. - LMAVB 


Emilijos Liegutės esė knygos viršelis. - VAAMVB 


Skorinos vardu Lietuvoje pavadintos dvi gatvės: viena - Vilniaus mieste, 
Naujamiesčio seniūnijoje (caro laikais vadinta Dobraja, vėliau, iki 1940 m., — 
Dobra), kita - Lavoriškių kaime (Lavoriškių seniūnija, Vilniaus r. savivaldybė). 

Bene svarbiausiu reiškiniu, įamžinusiu rytų slavų spaudos pradininko 
atminimą Vilniuje, dera laikyti jo vardu pavadintą gimnaziją. Jos istorija 
prasideda 1994 m. birželio 15 d. Tuomet sostinėje, Sietyno g. 21 (Karoliniškių 
seniūnija), buvo įsteigta 68-oji vidurinė mokykla baltarusių mokomąja kalba. 
1997 m. kovo 25 d. Vilniaus miesto tarybos sprendimu 68-ajai vidurinei 
mokyklai suteiktas Pranciškaus Skorinos vardas. 2013 m. vasario 15 d. sostinės 
savivaldybės tarybos sprendimu „Dėl Vilniaus Pranciškaus Skorinos vidurinės 
mokyklos (struktūros) pertvarkos“ Pranciškaus Skorinos vidurinė mokykla 
buvo pertvarkyta į gimnaziją. Pagrindinė mokomoji kalba joje - baltarusių, 
dalies dalykų mokoma lietuvių kalba. Nuo 2015 m. gruodžio 2 d. jai vadovauja 
direktorė, baltarusių kalbos mokytoja Diana Stachnovič. 

Šios mokyklos gimnazistai 2016 m. lapkričio 18 d. dalyvavo pagerbiant 
Skorinos atminimą ir padedant gėlių prie spaustuvininkui skirtos atminimo 

Vilniaus Pranciškaus Skorinos gimnazija 


Paskutinio skambučio šventė Vilniaus Pranciškaus Skorinos gimnazijoje. 
Valentinos Kulikauskienės ir Viktorijos Petrikaitės nuotraukos. 2016 V 27. - LMAVB 

Vilniaus Pranciškaus Skorinos gimnazijos moksleivės tautiniais drabužiais 


Vilniaus Pranciškaus Skorinos gimnazijos mokytojai ir svečiai. 
Valentinos Kulikauskienės ir Viktorijos Petrikaitės nuotraukos. 2016 V 27. - LMAVB 

lentos. Iškilmes organizavo Baltarusių tautinės bendrijos „Siabryna“ pirmi- 
ninkas Valentinas Stechas, padedamas Baltarusijos Respublikos ambasados ir 
Vilniaus miesto savivaldybės. Kitą dieną Lietuvos rašytojų klube buvo surengti 
Skorinos skaitymai tema „Lietuvos Didžiosios Kunigaikštystės knygų tradicija“. 
Joje pranešimus skaitė mokslininkai iš Lietuvos, Rusijos ir Baltarusijos. 
2017-ieji Lietuvoje ir Vilniuje bus pažymėti keliomis spaudos pradininkui 
skirtomis parodomis, konferencijomis ir iškilmingais minėjimais, 500-ąsias 
Rusėniškosios Biblijos metines įamžins proginė moneta. 

Žvelgiant į negausius Skorinos įvaizdžio ženklus šių dienų nepriklausomoje 
Lietuvoje, galima apgailestauti, kad jų nėra daug, o ir tie patys pirmojo spaus- 
tuvininko atminimą žadina pirmiausia ne viso įvairiataučio, įvairiakalbio 
Vilniaus kultūrinėje atmintyje. Skorina pirmiausia brangus vieniems iš LDK 
rusėniškosios kultūros paveldėtojų - Lietuvos baltarusiams. Ši aplinkybė 
jiems padeda grįsti savo tautinį savitumą, kultūrinę tapatybę kitų Lietuvos 
bendruomenių būryje. Panašiai galėtų būti ir su Lietuvos ukrainiečiais - dar 
vienais iš LDK rusėniškosios kultūros paveldėtojų. Juk Skorina savo darbus 
skyrė visiems Lietuvos broliams rusėnams. 

Lietuviškajai šių dienų mūsų visuomenės daliai Skorina turėtų būti dar 
svarbesnis - ir dėl to,kad esame LDK valstybingumo, kultūros, tikėjimų, mokslo 
ir meno tradicijų paveldėtojai, ir dėl to, kad Skorina žymi kelių reikšmingų 
įvykių ir procesų pradžią Lietuvos modernizacijos bei europėjimo kelyje. 

Gimęs viename iš garsiųjų LDK miestų - Polocke, Skorina per XX a. 
įsibuvo Baltarusijoje, kuriai šiandien priklauso šis miestas. Miręs ir palaidotas 
Prahoje, jis taip pat įsibuvo ir šių dienų Čekijoje. Kodėl jis galėtų įsibūti 
ir Lietuvoje? Viena iš įsibuvimo sąlygų — turėti vietą, kurioje gimstama, 
gyvenama, mirštama ir laukiama Paskutiniojo teismo. Tad žvelgiant iš šių 
dienų Lietuvos pusės ir siejant ją su Kunigaikštijos tradicijomis, Skorinai vietos 
Lietuvoje privalo atsirasti daugiau, nei jis dabar turi. Žvelgiant iš šių dienų 
Lietuvos pusės ir siejant ją su XXI a. geopolitiniu Europos žemėlapiu, vietos 
pirmajam spaustuvininkui irgi turi atsirasti daugiau. Juk 1520-1532 m. jo 
gyventa Vilniuje ir čia atlikta epochinės reikšmės darbų. Jų pažinti ir įvertinti 
negalima be Rusėniškosios Biblijos. Ją minėdami ir pagerbdami Skorinos 
atminimą, jo įsibuvimą šių dienų Lietuvoje sustiprinsime. Tai daryti ir po 500 
metų tikrai verta! 


Sigitas Narbutas 

SKORINOS ATMINIMO ĮPRASMINIMAS. BALTARUSIJA 


Baltarusijai Pranciškus Skorina yra ne tik žavi istorinė asmenybė, kuriai mūsų 
amžininkai reiškia ir meilę, ir simpatijas. Tai ne tik populiarus asmuo, verčiantis 
nevalingai ir veik abejingai fiksuoti ir skleisti informaciją apie jį. Ir tai net ne 
toks „nacionalinis didvyris“, kurio vardas nuolat skamba visų ausyse, o indėlis 
bei reikšmė niekam nekelia bent mažiausių abejonių. Baltarusiams Skorinos 
paveikslas - idealus, jame nėra jokių atspalvių ar pustonių. Didžių Skorinos 
talentų bei nuopelnų vertinimas yra neginčijamas ir neprieštaraujamas. 

Baltarusijoje Skorinos įvaizdis yra vienas iš pačių reikšmingiausių socialiai 
organizuotos kolektyvinės atminties objektų. Tas įvaizdis perprantamas ir 
išgyvenamas, atsižvelgiant į visuomenines vertybes ir visuomenei keliamus 
tikslus. Skorinos atminčiai buvo ir tebėra būdingi savi tikslai ir savi pasakojimai, 
kanoniniai tekstai, atminties vietos ir nutylėjimo zonos, savi kultūros pavidalai 
bei praktikos. 

Atminties visuomene, vienijama Skorinos minėjimo, Sovietų Baltarusija 
tapojau pirmaisiais savo gyvavimo metais. Beveik iš karto Skorinos atsiminimas 
įgavo viešą oficialų pobūdį. Jo įvaizdis buvo išties idealus, renkantis šį asmenį 
kolektyvinės atminties objektu. Tas įvaizdis buvo patogus. Skorina kilo iš 
baltarusių Polocko - tai jis nuolat pabrėždavo savo leidiniuose. Vadinasi, juo 
nereikėjo „dalintis“ nei su lenkais, nei su lietuviais, nei su rusais. Jo įvaizdis 
atitiko besiformuojančią sovietinę ideologiją. Juk Skorina tarnavo paprastai 
liaudžiai. Be to, jis pasitelkė spausdintą žodį, vedusį prie socialinio „dirban- 
čiųjų išvadavimo“. Dėl to jo įvaizdis puikiai derėjo patraukliam herojiškam 
pasakojimui. Dar įvaizdis pasižymėjo ypatingu prestižu. Gręžimasis į tolimą 
epochą, kurioje gyveno Skorina, savaime vedė prie minties apie baltarusių 
tautos senumą. Be to, šis vyras buvo mokslo žmogus: turėjo universitetinį 
išsilavinimą, aukštą mokslinį laipsnį. Toks įvaizdis turėjo ir Baltarusiją tinkamai 
reprezentuoti pasaulyje, ir baltarusių tautos patriotizmą žadinti. 

Kaip kolektyvinės atminties objektas Skorinos įvaizdis atsirado hu- 
manitarinės baltarusių inteligentijos terpėje. Jį aktyviai formavo Baltarusių 
kultūros institutas - pirma mokslinė jaunos Baltarusijos Respublikos 
institucija, įkurta 1922 m. Kai ji 1928 m. buvo reorganizuota į Baltarusijos 
mokslų akademiją, jau ši toliau vadovavo vykdant Skorinos gyvenimo ir 

veiklos tyrimus, taip pat inicijuojant bei organizuojant šiai asmenybei skirtus 
atminimo renginius. 

Virtęs kultūrinės atminties objektu, Skorinos įvaizdis ėmė iš naujo vertis, 
jis pradėtas perkurti ir modeliuoti pagal einamojo meto poreikius ir ateities 
planus. Skorinos atmintis buvo pasitelkta, pabrėžiant nepakartojamą balta- 
rusių tautos tapatybę, kuriant valstybę ir naciją, stiprinant patriotizmą ir 
pagrindžiant socialines permainas. Ta atmintis neturėjo stabilios konstrukcijos. 
Prioritetas būdavo teikiamas kuriems nors iš nurodytų tikslų, atsižvelgus į 
kuriuo nors metu kylančius uždavinius. 

Trečią XX a. dešimtmetį Sovietų Baltarusijoje Skorinos paveikslas tarnavo 
diegiant tautinę tapatybę, grindžiant valstybės kūrimą ir socialinę visuomenės 
kaitą. 

Negana buvo atminties paveikslą vien tik sukurti ir parodyti - jį dar 
reikėjo išsaugoti, priminti, ypatingu būdu reprezentuoti ir suformuoti ypatingą 
atsiminimų kanoną. 1925 m. laukta jubiliejinės datos - 400-ųjų pirmos 
datuotos, Vilniuje išleistos Skorinos knygos metinių (tada galvota, kad Mažoji 
kelionių knygelė išėjo vėliau). Šį jubiliejų nuspręsta pažymėti iškilmingai ir 
plačiai. Baltarusių kultūros institute buvo sudaryta speciali Skorinos komisija, 
parengusi baltarusių spaudos 400 metų šventimo visoje Baltarusijoje planą. 
Jame buvo numatyta, kad iškilmėms organizuoti ir jas surengti srityse veiks 


Leidinio, skirto 400-osioms baltarusių spaudos 
metinėms (Minskas, 1926) antraštinis lapas. — 
BNMACMJKB 

specialios jubiliejinės komisijos, renginiuose gausiai dalyvaus BSSR kultūros 
įstaigos, spaustuvių profsąjungos, mokyklos ir kitos institucijos. Be kitų dalykų, 
planuota mokyklų reikmėms išleisti trumpą Skorinos gyvenimo ir veiklos 
apybraižą, taip pat jo portretų, dar ketinta Skorinos vardą suteikti kai kurioms 
mokymo ir kultūros įstaigoms, taip pat ruoštasi nukaldinti atminimo medalį, 
Minske ir Polocke pakabinti atminimo lentas, išleisti mokslo straipsnių rinkinį, 
brošiūrą apie Skoriną, o Polocke jam pastatyti paminklą. 

Jubiliejus buvo švenčiamas visoje šalyje. Laikraščiuose ir žurnaluose buvo 
paskelbta Skorinai skirtų mokslinių ir populiarių straipsnių. Svarbiausiu 
jubiliejaus renginiu, neiškeliant vien mokslinės jo reikšmės, tapo konferencija, 
kurią surengė Baltarusių kultūros institutas ir Baltarusijos valstybinis uni- 
versitetas. Konferencijos pranešimų pagrindu 1927 m. išėjo jubiliejinis 
rinkinys 400-7e44p146 6enapyckaza Opyky (400-osios baltarusių spaudos metinės, 
1525-1925, pažymėtas 1926 m. data). 

Švenčiant jubiliejų, 1925 m. Minske atsirado artefaktų, žymėjusių Skori- 
nos veiklą ir žadinusių jo atminimą. Iš leningradiečio bibliofilo Valerijono 
Komarnickio įsigyta 10 Skorinos išleistų knygų. Jos buvo perduotos Balta- 
rusijos valstybinei ir universiteto bibliotekai (taip andai vadinosi Baltarusijos 
nacionalinė biblioteka). 1926 m. gruodį jos buvo eksponuotos jubiliejui 
skirtoje parodoje. Nuo to laiko jo knygų ekspozicija tapo būtinu Skorinai 


Jakovas Brazeris. Pranciškus Skorina. 
Iliustracija iš: 400-1704v4e 6enapyckaea OpYKY 
(Minskas, 1926). - BNMACMJKB 

ir spaudos jubiliejams skirtų iškilmių atributu. Atsirado Skorinos buvimo 
dabartyje laukas. 1926 m. viena iš pagrindinių Minsko gatvių buvo pavadinta 
Pranciškaus Skorinos vardu. 

Trečiame XX a. dešimtmetyje Skorinos paveikslas buvo įkūnytas dailėje 
ir teatre. Dailininko Jakubo Krugerio nutapytas spaustuvininko portretas ir 
skulptoriaus Abramo Brazerio sukurtas jo biustas 1925 m. eksponuoti I Visos 
Baltarusijos dailės parodoje Minske.Švenčiant minėtą jubiliejų, Minske 1926 m. 
pradžioje buvo pastatyta pirmoji pjesė apie jį Ckopuna - coin u3 Ilonoųka 
(Skorina - Polocko sūnus). Ją parašė Michailas Gramyka. 

Skorinos tema tuomet garsiai suskambo poezijoje ir prozoje. 1926 m. 
pasirodė pirmas epinis pasakojimas apie jį - Simono Chursiko apysaka 
OpanmuueK Ckopuna. Nuo šio kūrinio prozoje ir dramaturgijoje pasakojimas 
apie Skoriną pradėtas kurti ypatingu būdu: jis tapo arba perdėm supaprastintas, 
sumodernintas, arba sąmoningai sukomplikuotas, nepaisantis istorijos faktų. 

Spaudžiant komunistų partijai, trečio dešimtmečio pabaigoje baltarusių 
tautinės ir kultūrinės aspiracijos buvo suvaržytos. Skorinai - kaip jį pavadino 
vienas iš partijos vadų, „Viduramžių vienuoliui“, „buvusių valdančiųjų klasių 
atstovui“, - nebesurasta vietos nei partijos, nei valstybės ideologijoje ar 
propaguotos proletarinės kultūros vertybių sistemoje. Partijai kėlė baimę 
baltarusių atsiminimas apie Skoriną. Valdžia jo paveikslo gerbime įžvelgė su 
sovietų ideologija nesuderinamos nacionalinės buržuazinės politikos raišką. 


Jazepas Drazdovičius. Į pasaulį mokslo: 
paauglys Eranukas Skorina atsisveikina 
su gimtuoju Polocku. Spalvotas piešinys. 
1941.- BNMACMJKB 

Pasibaigęs 400-ųjų baltarusių spaudos metinių šventimas buvo įvertintas 
kaip „triukšminga nacionalizmo demonstracija“. Ketvirtą XX a. dešimtmetį 
Skorinos tema buvo draudžiama, Baltarusijoje apie jį niekas neberašė. 

Po Antrojo pasaulinio karo požiūris į Baltarusiją, pergalės prieš fašizmą 
dalininkę, darėsi pakantesnis. Imta iš dalies palaikyti jos nacionalinės tapatybės 
paieškas, nes jos laikytos sovietinio patriotizmo dalimi. Vėl buvo prisimintas 
Skorina, dar visai neseniai atiduotas užmarščiai. Jis imtas minėti kaip ryškus 
rytų slavų tautų kultūros istorijos atstovas, baltarusių literatūrinės kalbos 
pradininkas, švietėjas ir savo tėvynės patriotas. 

Iš grožinės literatūros kilo paskata reabilituoti Skorinos įvaizdį. Vedinas 
patriotinių aspiracijų, Michasius Klimkovičius sukūrė draminę poemą, o 
Mikola Sadkovičius ir Javgenas Lvovas parašė istorinį romaną (vėliau daugsyk 
perleistas). Romanas sulaukė kritikos, privertusios 1948 m. BSSR Mokslų 
akademijoje surengti diskusiją. Ji galiausiai ir atvedė prie minėto Skorinos 
reabilitavimo. 

Daugiausia veikiant autoritetingai baltarusių mokslininko, akademiko 
Vladzimiro Percavo nuomonei, pokario metais Skorinos veikla bei pažiūros 
buvo „įrašytos“ į marksizmo-leninizmo mokymą apie istorijos progresą. Prie 
Skorinos nuopelnų buvo priskirtas slaptas jo oponavimas Bažnyčios siekiui 
vienvaldiškai disponuoti dieviškąja tiesa ir žiniomis, indėlis į baltarusių 
literatūrinės kalbos raidą ir knygų leidybą, taip pat baltarusiškas patriotizmas. 
Truputį vėliau oficialus Skorinos įvaizdis buvo galutinai sudėstytas. Skorina 
buvo pavadintas priešakiniu miestiečių klasės atstovu, progresyviosios kul- 
tūros skleidėju, oponavusiu feodalizmui bei Viduramžių ideologijai, buržua- 
ziniu-demokratiniu humanistu ir buržuazinės ideologijos reiškėju. Valdžios 
ideologija pradėjo ginti Skoriną, o tvirtinimas, jog knygų leidyba nuo pat 
pradžių vedusi prie tikro liaudiškumo ir spausdinto žodžio masiškumo, jo 
asmenį tam tikru mastu pavertė viena iš tos ideologijos atramų. Ideologizuotas 
Skorinos įvaizdis virto jo kultūrinės atminties dalimi. Nuo penkto dešimtme- 
čio pabaigos mokslininkai, rašytojai, dailininkai, skulptoriai, teatro režisieriai 
ir žurnalistai leidosi aistringai vaizduoti Skoriną - spaudos pradininką, didį 
humanistą, švietėją ir patriotą. 1960 m. jo vardas pateko į vidurinės mokyklos 
mokymo priemonę. 

Kanoninio teksto apie Skoriną sukūrimas ženkliai paveikė mokslą. Vis 
daugiau ir daugiau įvairių specialybių baltarusių mokslininkų dėjosi prie 
Skorinos asmens, veiklos ir palikimo tyrimų. Jie pasižymėjo aktyvumu, 
sistemingumu ir vyko keliomis kryptimis: Skorinos istoriografijos (Maratas 
Batvinikas), gyvenimo, veiklos ir aplinkos (Mikalajus Aleksiutovičius, 

Valiancina Čepko, Georgijus Galenčanka ir kt.), Skorinos leidinių kalbos 
(Michailas Sudnikas, Arkadzis Žuravskis, Vladzimiras Aničenka, Michailas 
Bulachavas, Aliaksandras Bulyka, Aliaksiejus Parukavas, Levas Šakunas ir 
kt.), jo pasaulėžiūros, etinių, estetinių ir kitokių pažiūrų (Aleksiutovičius, 
Vladzimiras Konanas, Siamionas Padokšinas ir kt.), literatūros palikimo (Scia- 
panas Aleksandrovičius, Viktaras Daraškevičius, Aliaksandras Koršunavas, 
Viačaslavas Čamiarickis), knygų leidybos (Galenčanka, Koršunavas), knygų 
meninio bei poligrafinio apipavidalinimo (Viktaras Šmatavas). Skorinianai 
buvo pasitelkta jo kūrinių leidyba (Koršunavas), jo leidinių katalogo rengimas 
(Koršunavas). Skorinos paveikslas turėjo tiksliai atitikti viešpatavusias 
ideologemas. Paisant tokio atitikimo, daug ką Skorinos veikloje ir pažiūrose 
teko „pritempti“, padidinti ar, priešingai, sumažinti bei suniekinti. 
Vaizduojamasis menas teikė didingus, galingus, prakilnius ir pasiaukojamus 
Skorinos atvaizdus. Tai buvo Renesanso epochos mokyto vyro (Zairas 
Azguras, 1947; Ivanas Achremčikas, 1953; Siamionas Gerusas, 1967; Vasilis 
Šarangovičius, 1971,ir kt.), spaudos pradininko mokytojo (Isakas Davidovičius, 
1968), mokslininko šviesulio (Anatolis Zaicavas, 1966; Ilja Nemagajus, 
1966; Aliaksiejus Maračkinas, 1978, ir kt.), švietėjo (Lazaris Ranas, 1957; 
Piotras Sergijevičius, 1960; Eduardas Astafjevas, 1978, ir kt.), spaustuvininko 

amatininko (Aliaksiejus Glebavas, 1954, 1967; Siargiejus Vakaras, 1964) pa- 
veikslai. Skorina - šviesulys tapo dokumentinio filmo herojumi (scenarijaus 
autorius Ilarijus Baraška, 1963), jis išėjo ant teatro scenos: 1978 m. Gardine, o 
1979 m. Minske pagal Alesio Petraškevičiaus pjesę buvo pastatytas spektaklis 
Hanucannoe ocmaemca (Parašyta išlieka). 

Veikiant literatūros ir dailės kūriniams, o taip pat gausioms populiarioms 
bei mokslą populiarinančioms publikacijoms, vaizduojamosios dailės kūrinių 
ekspozicijoms kultūros bei mokymo įstaigose, Skorinos atminties naratyvas 
tapo įvairiausių visuomenės atstovų pasakojimų dalimi. 

1967 m. pažymėtos 450-osios baltarusių spaudos metinės. Skirtingai nei 
baltarusių spaudos jubiliejaus, švęsto 1925 m., metu, šioms metinėms buvo 
pasirinkta Skorinos pirmos knygos išleidimo data. Leidėjo gyvenimą ir veiklą 
aprėpusio jubiliejaus kanonas jau atitiko tokį šventės kanoną, kokiu būdavo 
pažymimi svarbiausi revoliucinio judėjimo, SSRS istorijos įvykiai, įskaitant 
Didžiąją spalio socialistinę revoliuciją. 

Iškilmingas jubiliejui skirtas posėdis įvyko Baltarusijos valstybinės 
filharmonijos koncertų salėje. Jame dalyvavo partinių bei sovietinių orga- 
nizacijų, pramonės bei kitų įmonių atstovai, kultūros bei mokslo veikėjai ir 
rašytojai. Renginyje apsilankė pirmieji šalies asmenys: BSSR Ministrų tarybos 
pirmininkas, BKP CK sekretoriai, BSSR MA prezidentas ir viceprezidentas, 
liaudies dailininkai, kiti kūrybinės inteligentijos atstovai, svečiai iš devynių 
sovietinių respublikų. Į jubiliejines iškilmes iš Čekoslovakijos buvo pakviestas 
garsus skorinologas profesorius Antonijus Florovskis. Įvyko jubiliejinė BSSR 
MA sesija. Baltarusijos valstybinio universiteto Filologijos fakultete buvo 
surengta mokslinė konferencija. 

Valdžia leido augti tuometiniam Skorinos paveikslo raiškos laukui. 1967 m. 
Skorinos vardu buvo pavadinta viena Minsko gatvė (buvusi Skorinos gatvė 
buvo pervardinta dar 1933 m.). Polocke pradėtas statyti paminklas. Statybos 
pradžiai skirtą mitingą pradėjo pirmasis partijos Polocko miesto komiteto 
sekretorius. Žodį tarė BSSR MA viceprezidentas Kandratas Astrachovičius 
(Kandratas Krapiva), SSRS ir BSSR valdžios atstovai. Balta marška nuo memo- 
rialinio akmens toje vietoje, kur ketinta pastatyti paminklą, buvo nuimta 
skambant SSRS ir BSSR himnams. Paminklas Skorinai buvo pastatytas 1974 m. 
Jį atidengiant, dalyvavo BSSR Aukščiausiosios Tarybos pirmininkas, Balta- 
rusijos liaudies rašytojas Ivanas Šamiakinas. Taigi 1974-aisiais atlikta tai, kas 
ketinta padaryti veik prieš 50 metų. 

Aštuntame ir devintame XX a. dešimtmečiuose Skorinos įvaizdis tapo 
individualių didelės švietėjo gerbėjų dalies apmąstymų bei išgyvenimų objektu. 

Šis įvaizdis iš oficialios erdvės persikėlė į individualią. Įvairūs Skorinos 
atvaizdai, perteikti vaizduojamosios, taikomosios dailės ir medalių meno 
kūriniuose, tapo jo gerbėjų asmeninio pasaulio dalimi. 

1986-1990 m. buvo švenčiamos Skorinos 500-osios gimimo metinės. Jos 
tapo memorialinės skorinianos apogėjumi. Šio jubiliejaus šventimas sutapo 
su gilia sovietų sistemos krize, naujų tautinių ir politinių elitų veržimųsi 
prie nacionalinės kultūros pavidalų gaivinimo, prie Baltarusijos valstybės 
nepriklausomybės. Pagal naujus tautinius ir politinius troškimus bei lūkesčius 
buvo keičiamas ir Skorinos įvaizdis. Troškimams ir lūkesčiams jis turėjo 
suteikti ypatingos reikšmės. Skorinos vardas tapo politikos ištekliumi ir kaip 
toks buvo sakralizuotas. Štai viena citata iš 1990 m. spaudos: „Kaip Baltarusijos 
pranašas Skorina paskelbė apie savo tautos lygybę su kitomis pasaulio tautomis. 
[...] Baltarusių kultūros egzistencijai grasinančioje šių dienų situacijoje mes 
žūtbūtinai gręžiamės į Skorinos autoritetą ir tikiname patys save ir kitus: štai 
mūsų Krikštytojas.“ 

1986 m. buvo surengti pirmieji Skorinos skaitymai. Juos organizavo BSSR 
MA Jankos Kupalos baltarusių kalbos institutas. Skaitymai įvyko BSSR MA 
Centrinėje mokslinėje Jakubo Kolaso bibliotekoje, čia buvo surengta paroda, 
skirta Skorinai vaizduojamajame mene. 

1990 m. iškilmės, skirtos Skorinos 500-mečiui, suvienijo įvairių socialinių 
ir amžiaus grupių gyventojus. Iškilmių centrai buvo sostinė Minskas ir Skorinos 
gimtasis Polockas. 

Įvyko jubiliejinė BSSR MA sesija. Valstybiniame akademiniame ope- 
ros ir baleto teatre buvo surengtas iškilmingas posėdis, pradėtas BSSR 
Ministrų Tarybos pirmininko pavaduotojo, ir koncertas. Minske įvyko kitų 
memorialinių renginių: spaudos konferencija, dalyvaujant šalies organizacinio 
komiteto jubiliejui surengti nariams, ir kelios parodos. 

Aukšto Skorinos nuopelnų įvertinimo oficialiu lygiu požymiu tapo 
1989 m. įsteigtas valstybinis apdovanojimas — Pranciškaus Skorinos medalis, 
pirmasis iš įkurtų šiuolaikinių apdovanojimų. 1990 m. juo pasipuošė pirmi 
apdovanotieji. 

1990 m. nauji mokslo metai visose Baltarusijos mokymo įstaigose prasidėjo 
nuo Skorinos pamokos. Tai reiškė radikalias permainas ideologijoje, nes iki tol 
mokslo metai prasidėdavo nuo pamokos apie taiką ir joje minimo sovietinės 
nacijos vado Vladimiro Lenino. 

Plėtėsi Skorinos buvimo dabartyje sfera. 1988 m. jo vardu buvo pavadintas 
Gomelio valstybinis universitetas. Jo atminimui Minske, 1989 m. Skorinos 
vardu pavadintoje gatvėje (iki tol ir dabar ji vadinasi Akademičeskaja - 
Akademijos), buvo atidengta memorialinė lenta. 1991 m. Skorinos vardą gavo 
svarbiausia Minsko magistralė — dabartinis Nepriklausomybės prospektas. 
Polocke pradėtas sodinti Skorinos 500-mečio parkas. 1989 m. paskelbtas 
konkursas sukurti Skorinos paminklą Minske. Siekiant įamžinti švietėjo 
atminimą užsienyje, buvo nuspręsta Prahoje pastatyti jam paminklą, o 
Krokuvoje, Paduvoje ir Prahoje - pakabinti atminimo lentas. Šie įvykiai buvo 
aktyviai nušviečiami masinės informacijos priemonėmis. 

Devinto dešimtečio pabaiga ir dešimto pradžia buvo pati našiausia, jei 
žiūrėsime mokslo tyrimų skaičiaus, apimties ir jų mokslinio lygio. Baltarusijoje 
ir baltarusių autorių užsienyje buvo išleista ir perleista daugiau kaip pusantro 
šimto stambių Skorinai skirtų mokslo darbų: monografijų (Galenčankos, 
Evgenijaus Nemirovskio, Šmatavo, Ignato Dvarčanino, Bulykos ir kt.), mokslo 
straipsnių ir konferencijų medžiagos rinkinių, Skorinos raižinių albumas, 
jo kūrinių rinktinė, Skorinos gyvenimą ir veiklą nušviečiančių dokumentų 
rinkinys, darbų apie jį bibliografija, Skorinos Biblijos faksimilė, jam skirta 
enciklopedija - pirmoji personalinė enciklopedija pasaulio knygos istorijos ir 
bibliologijos istoriografijoje. Tai buvo Skorinos istoriografinio triumfo metas. 

Skorinos atmintis šiandien tebėra Baltarusijos viešosios erdvės turtas. 
Šiuolaikinė šalies kultūra Skorinos vardą ir veiklą aukština ir visaip kultivuoja, 

Paminklas Pranciškui Skorinai Polocke. 
Skulptorius Aleksiejus Glebovas. 1974. 
Aleksandro Grušos nuotrauka. 2016 


Pranciškaus Skorinos prospektą žyminti lentelė 
Polocke. Aleksandro Grušos nuotrauka. 2016 


Kairėje: Pranciškus Skorina. Dailininkas Sergiejus Osoprilka. 1983. 
Aleksandro Grušos nuotrauka. 2016 


Dešinėje: Skorinos atvaizdas freskoje „Praeities ir dabarties mokslas“ BNMACMJKB. 
Dailininkas Eduardas Rimarovičius. 1995. Aleksandro Grušos nuotrauka. 2016 

Viršuje (kairė): Paminklas Skorinai Lydoje. 
Skulptorius Valerijus Januškevičius. 1993. Aleksandro Grušos nuotrauka. 2016 


Viršuje (dešinė): Paminklas Skorinai Minske, Baltarusijos valstybinio universiteto kieme. 
Skulptorius Sergejus Adaškevičius. 1999. Aleksandro Grušos nuotrauka. 2016 

Apačioje: Paminklas Skorinai Minske prie Baltarusijos nacionalinės bibliotekos. 
Skulptorius Aleksandras Dranecas. 2005. Sigito Narbuto nuotrauka. 2016 


kuria jam himnus. Jis ir toliau apibūdinamas „Renesanso epochos titano“, 
„iškilaus europiečio humanisto“, „vienos iš ryškiausių Baltarusijos ir pasaulio 
kultūros žvaigždžių“, „Baltarusijos dvasinio apaštalo“, „didžio baltarusių tautos 
sūnaus“ vardais. Skorina tapo žinomiausiu Baltarusijos istorijos veikėju. Šiuo 
metu Skorinos vardą turi veik visų Baltarusijos sričių (išskyrus Gardiną) ir 
beveik pusės rajonų centrų gatvės ir skersgatviai. Apskritai, jo vardą surandame 
veik 90 Baltarusijos gyvenviečių gatvėvardžiuose. Ypač jis gerbiamas Polocke: 
čia stovi jo paminklas, yra jo vardu pavadinta gatvė, aikštė ir prospektas, 
gimnazija ir biblioteka, veikia poligrafijos įmonė „Pranciškaus Skorinos 
palikimas“. Paminklai Skorinai stovi Minske (du: vienas pastatytas 1999 m., 
kitas - 2005 m., nors buvo nulietas dešimto XX a. dešimtmečio pabaigoje) ir 
Lydoje (1993). 1995 m. buvo įsteigtas Pranciškaus Skorinos ordinas. Teatruose 
buvo parodyta naujų jam skirtų dramos kūrinių. 

Dabartinis Skorinos įvaizdis panaudojamas patriotiniam jaunimo auk- 
lėjimui, Baltarusijos įteisinimui Europos tautų šeimoje, šalies dialogui su 
kitomis valstybėmis, Rytų ir Vakarų kontaktams, Baltarusijos ir Europos 
kultūrų vienybės įtvirtinimui. 

Šiandien Baltarusija ruošiasi pažymėti 500-ąsias baltarusių spaudos me- 
tines, švęsimas 2017 m. Rengiantis šioms iškilmėms, svarbus vaidmuo tenka 
Baltarusijos nacionalinei bibliotekai. Ji renka skaitmenines Skorinos leidinių 
kopijas, faksimilių pavidalu leidžia jo knygas, populiarina Skorinos įvaizdį 
visuomenėje ir ypač - jaunojoje jos kartoje, kartu su kitomis organizacijomis 
bei įstaigomis realizuoja kūrybinius projektus Skorinos tematika, rengia 
Skorinos knygų, įskaitant saugomų užsienyje, parodas. 

Šalis tebelaukia dingsties pasinaudoti oficialiu Skorinos įvaizdžiu, 
įtvirtinant Baltarusiją tarptautinėje arenoje. Įdomu, kokį Skorinos atminties 
kanoną mums pateiks 2017-ieji? 


Aleksandras Gruša 


Vertė Sigitas Narbutas 

SKORINOS ATMINIMO ĮPRASMINIMAS. ČEKIJA 


Nuo 1517 m. Prahos Senajame mieste Pranciškus Skorina užsiėmė Senojo 
Testamento leidyba. Tai gerai parodo išleistų knygų kolofonai. Ankstyviausias 
datuotas kolofonas yra Psalmyne - jis pažymėtas 1517 VIII 6 data. Vėlyviausias 
Teisėjų knygoje esantis kolofonas datuotas 1519 XII 15. Yra pagrindo manyti, 
kad kai kurios nedatuotos knygos, pavyzdžiui, po Pradžios knygos (1919) 
ėjusios kitos Penkiaknygės dalys (Išėjimo, Kunigų, Skaičių), pasirodė 1520 m. 
Be to, Skorina galėjo gyventi Čekijoje ne tik 1520-aisiais, bet dar ilgiau — iki 
pat 1522 m. pradžios, kuomet persikėlė į Vilnių ir čia išleido Mažąją kelionių 
knygelę. 

Taip galvoti leidžia dvi aplinkybės. Pirma, leidybos Prahoje pabaigą ir 
persikėlimą į LDK prasminga sieti su svarbiais pokyčiais čekų valdžioje. 
1521 XI 18 staiga mirė aukščiausiasis Čekijos Karalystės kancleris Ladislavas 
iš Šternberko (Ladislav ze Šternberka na Bechyni, *1480), kuris Skoriną galėjo 
pažinoti ir jį remti dar nuo Vienos kongreso laikų. Kanclerio veidas aukšta plika 
kakta yra atpažįstamas net keliuose Rusėniškosios Biblijos medžio raižiniuose. 
Toks asmuo pavaizduotas tarp Saliamono (jo prototipas - Vladislovas II 
Jogailaitis) ir Sabos karalienės (Koheleto knygoje, išėjusioje 1518 I 2; Karalių - 
1518 VIII 10). Jį dar galima įžvelgti Saliamono teismo scenoje, kur kancleris 
stovi už centre esančio teisėjo (Vladislovo II Jogailaičio) nugaros (kaip Salia- 
monas šį kartą pavaizduotas Liudvikas II Jogailaitis; Patarlių knyga, 1517). 
Taigi kiekvieną kartą Ladislavas, kaip artimas asmuo, raižiniuose stovi arba 
sėdi šalia Vladislovo II. Realių žmonių kriptoportretai tuo metu iliustracijose 
buvo vaizduojami norint pagerbti ir padėkoti rėmėjams: karaliams, didikams, 
aukštiesiems dvasininkams ir pan. 

Antra, manoma, kad Mažoji kelionių knygelė pasirodė 1522 m. pabaigoje. 
Mes žinome, kad į Vilnių leidėjas atvyko puikiai pasiruošęs, tad nėra reikalo 
galvoti, kad čia jis gaišo laiką, spręsdamas techninius leidybos ir spausdinimo 
klausimus. Suskaičiuota, kad Prahos spaustuvė per dieną surinkdavo vidu- 
tiniškai 1,78 lapo teksto. Net ir sutikę su tokiu lėtu darbo tempu, vis tiek turime 
eiti prie išvados, kad 436 lapų Mažoji kelionių knygelė buvo renkama ne ilgiau 
kaip 8 mėnesius. Iš tikrųjų, teksto rinkimas tais laikais buvo greitesnis, tad 
tokio dydžio knygą buvo realu išleisti per nepilną pusmetį. Mažosios kelionių 

knygelės leidybos aplinkybės leidžia spėti, kad Skorina į Vilnių galėjo atvykti 
tik 1522 m. pradžioje. 

Pirmąjį Skorinos atvykimą į Prahą prasminga nukelti į 1515-1516 m. 
laikotarpį. Mat jam reikėjo pasirūpinti spaudmenimis (puansonų gamyba 
tikriausiai vyko užsienyje), turtinga ornamentika (užsklandomis, vinjetėmis, 
inicialais), įvairius Biblijos siužetus vaizduojančiais medžio raižiniais, 
popieriumi ir kitomis techninėmis priemonėmis. Be to, kol nusistovėjo visas 
technologinis Rusėniškosios Biblijos spausdinimo procesas, Skorinai reikėjo 
vietoje ieškoti meistrų, tartis su jais, spaustuvės savininku ir valdžia (nežinia, 
kaip pastaroji galėjo žiūrėti į Biblijos spausdinimą nesuprantamu raidynu). 

Antro Prahos laikotarpio trukmė nustatoma lengviau. Nuo 1535 V 22 
iki 1539 VII 21 Skorina tarnavo karaliaus sodininku ir mirė 1551-1552 m. 
sandūroje. Greičiausiai tai atsitiko Prahos Naujamiestyje. 

Šie biografiniai duomenys kalba svarbų dalyką: su Čekija yra susijęs 
ilgiausias Skorinos gyvenimo laikotarpis. Jų, tų Prahos laikotarpių, būta dviejų. 
Apskaičiavus laiką, tiksliai nustatomą pagal Prahos leidinių kolofonus (1517- 
1519) ir tvirtus dokumentinius liudijimus (1535-1552), gauname 20 metų! 
Nauji tyrimai šiuos chronologinius rėmus gali praplėsti iki 24 (skaičiuojant 
1515-1521, 1534-1552) arba net 28 metų (1512-1521, 1533-1552). Taigi 
niekur kitur Skorina tiek ilgai negyveno ir nedirbo. Prahą jis turėjo pažinoti 
geriau negu Vilnių, Krokuvą, Paduvą, Karaliaučių ir netgi gimtąjį Polocką. Tad 
savaime suprantama, kad mieste, su kuriuo šitaip susieti jo darbai ir likimas, 
turi būti nemažai lankytinų vietų. 

Iš karto reikia pasakyti, kad Skorinos atminties įamžinimas Čekijoje nėra 
nominalus. Veltui ieškotumėme gatvių, aikščių arba mokyklų, kurie turėtų jo 
vardą, tačiau esminiai jo gyvenimo ir veiklos momentai Prahoje yra įprasminti 
deramai. Tai, pirmiausia, jo memorialinė lenta ir skulptūra. Be to, yra tokių 
lankytinų vietų, kurios iki šiol irgi mena LDK švietėją. 

Skorina - Rusėniškosios Biblijos kūrėjas. Senojo Testamento leidybą pri- 
mena memorialinė lenta, 1996 m. atidengta Čekijos Nacionalinės bibliotekos 
Pagrindiniame kieme (Hlavni nūdvoži Nūrodni knihovny). Biblioteka, kurios 
teritorijoje kadaise veikė Karolio universitetas, prieš tai - Jėzuitų kolegija (nuo 
1556), o dar anksčiau - dominikonų vienuolynas (nuo 1227), šiandien žinoma 
kaip Klementinumas. Šis pavadinimas, kilęs nuo čia esančios Šv. Klemenso 
bažnyčios (prie jos 1227 savo veiklą pradėjo dominikonai), yra simbolinis ir 
mums labai svarbus. 

Vyskupas Klemensas, laikomas ketvirtuoju Romos popiežiumi, kankinio 
vainiką priėmė Taurijos Chersonese, t. y. šiuolaikinio Krymo teritorijoje, 

97 (99) arba 101 metais. 861 m. sausį į Taurijos Chersonesą atvyko šventieji 
broliai Kirilas (Konstantinas) ir Metodijus. Jie surado pirmo amžiaus krikščio- 
nių kankinio palaikus ir juos perkėlė į Konstantinopolį, vėliau — į Didžiąją 
Moraviją ir Romą. Čia 867-868 m. sandūroje popiežius Adrianas II gavo 
brangią dovaną - Kirilo ir Metodijaus atgabentų šv. Klemenso relikvijų. Ta 
išskirtine proga 868 m. pradžioje Adrianas II palaimino Švento Rašto vertimą 
į senąją slavų kalbą, o pačias knygas padėjo ant Švč. Marijos bazilikos (Santa 
Maria Maggiore) altoriaus. Nuo to prasidėjo Slavų liturgija, prie kurios XVI a. 
prisidėjo ir Skorina. 

Skorinai skirta memorialinė lenta yra pakabinta tokioje vietoje, kuri 
tiesioginio ryšio su Prahos spaustuve neturi. Nepaisant to, ši vieta laikytina 
tinkama. Ryšys su didžiausia čekų biblioteka yra svarbus, bet dar svarbesni 
yra jo saitai su seniausiu krikščionišku Didžiosios Moravijos kultu. Pastarasis 
Čekijoje paplito slavų raštijos pradininkų dėka ir yra tvirtai susijęs su 
bažnytinės liturginės raštijos atsiradimu bei puoselėjimu šioje Vidurio Europos 
dalyje. Taip pat svarbu atkreipti dėmesį į kitą dalyką. Skorina buvo katalikas, 
leidęs stačiatikiams skirtas knygas, tad jo asmenybėje lengva apčiuopti unito 


Nacionalinė biblioteka (Klementinumas), Šv. Klemenso bažnyčia ir Prahos pilis. 
Sigito Narbuto nuotrauka. 2009 

Skorinos memorialinė lenta Nacionalinėje 
bibliotekoje. Dailininkas Alesis Dranecas. 1996. 
Gyčio Vaškelio nuotrauka. 2009 


laikyseną. Pažymėtina, kad šiuolaikinė Šv. Klemenso bažnyčia, šalia kurios 
kabo memorialinė lenta, nuo 1931 m. yra perduota graikų apeigų katalikams. 

Memorialinės lentos kūrėjas, baltarusių skulptorius Alesis Dranecas 
(Anecb ĮĮpauen) pavaizdavo Skoriną sėdintį ir laikantį rankose Bibliją. Jos 
atvartoje skaitome Skorinos knygose sutinkamą sakinį: „Dievo garbei ir geram 
paprastų žmonių pamokymui“ (602y Ko umu u ni00€M nocnonumvIM K 0060pOMY 
nayuenuo). Leidėjo nuopelnai įamžinti užrašais baltarusių ir čekų kalbomis: 
GPAHIĮHMCK CKOPHHA: 1517-1519. Y Cmapvim mecye IlpakcKiM 6bidaMm- 
Hbl GenapycKi aceemHiK DpanyjuaK Ckapviha 8bldaj/ ce0di Genapycki nepeKJAO 
Bi6nii; 1517-1519. Na Starėm mėstė Pražskėm vynikajici bėlorusky vzdėlanec 
Francišak Skaryna vydal svūj bėlorusky peklad Bible (1517-1519 Senajame 
Prahos mieste įžymus baltarusių švietėjas Pranciškus Skorina išleido savo 
Biblijos vertimą baltarusių kalba). 

Severyno spaustuvė, kurią nuo 1517 m. nuomojo Skorina, yra nuo Na- 
cionalinės bibliotekos nutolusi maždaug 350 metrų. Tikroji vieta, kur buvo 
renkami, spausdinami bei džiovinami Rusėniškosios Biblijos lankai, per amžius 
smarkiai pakeitė savo išvaizdą. Ypač ji pasikeitė per tragiškus 1945 V 8 įvykius. 
Prahos sukilimo metu naciai iš pabūklų apšaudė čekų gynėjų užimtą rotušę ir 

Prahos Senojo miesto rotušė 1945. Į dešinę nuo rotušės stovi du namai 
(dabar ul. Mikulašsk4 20/4 ir 19/2). Nuotrauka saugoma AHMP 


Senojo miesto aikštė su rotuše, Šv. Mikalojaus bažnyčia ir Jano Huso paminklu; 
antrame plane Prahos pilis (į dešinę nuo pilies Karališkasis sodas). 
Richardo Horako (Richard Horak) nuotrauka. 2013 

ją sudegino. Gaisro nuniokotas pastato neogotikinis rytinis sparnas po karo 
buvo nugriautas, dėl to atsivėrė vaizdas į gretimą gatvę. Joje XVI a. veikė mums 
rūpima spaustuvė. Buvusį rotušės pastato perimetrą šiuo metu iš dalies žymi 
čia esantis nedidelis parkas. Prahos spaustuvė veikė gatvelėje, kuri anksčiau 
prasidėjo prie Šv. Mikalojaus bažnyčios. Iš dešinės gatvės pusės stovintis namų 
kompleksas (dabar barokinio pavidalo) yra išlikęs iki šiol. Buvę priešingos 
gatvelės pusės pastatai neišliko. Mat jie buvo atsidūrę pernelyg, arti nuolat 
besiplėtusios rotušės, kuri XIX a. užėmė jau visą kvartalą. 

Severyno spaustuvė veikė pastate, kuris pagal savo skiriamąjį ženklą buvo 
žinomas kaip namas „Prie auksinio pusmėnulio“ (dūm U zlatėho piūlmėsice). 
Tikslesnę vietą, kur jis stovėjo, padeda nustatyti Josefo Jūttnerio 1811-1815 m. 
sudarytas Prahos žemėlapis, kuriame pažymėti nebeegzistuojantys namai bei 
jų numeracija. Mūsų namo numeris jame - 24. Kaip jau minėta, dabar čia 
žaliuoja parko medžiai, kurie žymi buvusią neogotikinės rotušės teritoriją ir dalį 
dar senesnio Viduramžių miesto kvartalo. Jokio ženklo (kad ir ant akmenimis 
grįsto aikštės paviršiaus), primenančio garsaus polockiečio nuopelnus, čia 
nerasime, nors jis būtų prasmingas ne tik LKD palikuonims, bet ir patiems 
čekams. Norintys surasti Severyno spaustuvę turi vadovautis šiais orientyrais: 


Josefo Jūttnerio Prahos miesto plano dalis. 1816. 
Raudona strėle pažymėta Severyno spaustuvės vieta. - Praha, privati kolekcija 

Namas „Prie aukso lelijos“. 
Iljos Lemeškino nuotrauka. 2017 


vieta, kur ji veikė, yra priešais įėjimą į barokinę Šv. Mikalojaus bažnyčią. Paėjus 
nuo jos 40 metrų Mikalojaus gatve, prieiname „Prie aukso žąsies“ namo (dūim 
U Zlatė husy; Mikulašska č.p. 22/8). Priešais jį kitoje gatvės pusėje XVI a. kaip 
tik ir veikė Rusėniškąją Bibliją išleidę spaudos namai. 

Rengdamas ir spausdindamas Šventojo Rašto knygas, t. y. užsiimdamas 
dvasių gydymu, P. Skorina, be jokios abejonės, praktikavo ir mediciną. Ši veikla 
jį atvesdavo į vietines vaistines, kurių tuo metu Prahoje buvo nedaug. Jose 
būdavo prekiaujama saldumynais, prieskoniais, vaistais ir, žinoma, įvairiomis 
gydomosiomis žolelėmis. Tarp jų buvo ir tokių augalų, kurie buvo reikalingi 
leidybai. Būtent čia pardavinėjo daug tanino turinčių džiovintų rašalinių 
obuoliukų (galų, arba cecidijų, ček. dubėnka, lot. galla), kurių pagrindu buvo 
gaminami rašalai. Skorinos laikais ypatingai garsėjo vaistinė, veikusi name „Prie 
aukso lelijos“ (dūm U Zlatė lilie), kurią nuo spaustuvės tada skyrė kokie 120 
metrų. Siauras pastatas, esantis Senamiesčio Mažojoje aikštėje (Malė n4mėsti 
458/12), yra puikiausiai išlikęs iki mūsų dienų. Jo gotikiniai skliautai pamena 
ne tik gydytoją Skoriną. Įvairiu laiku čia lankėsi ir kiti žymūs daktarai. Įdomu, 


kad vėliau jie į šią vietą užeidavo dėl leidybos reikalų, mat viduramžių vaistinės 
patalpose XIX a. įsikūrė ir kurį laiką veikė J. G. Calve's leidykla. Nuo 1853 m. į 
ją vaikštinėjo dr. Augustas Schleicheris, kuris pas Calvę 1856 m. išleido pirmą 
akademinę lietuvių kalbos gramatiką. 1882 m. dr. Jonas Basanavičius čia tarėsi 
dėl Aušros spausdinimo Prahoje. 

Skorina - karaliaus sodininkas.Vienas iš gražiausių Skorinos paminklų stovi 
Prahos miesto dalyje, pavadintoje Hradčanais (Hradčany). Minsko skulptorius 
Eduardas Astafjevas (3xyapų Acradbpes) pavaizdavo švietėją stotingą ir jauną. 
Kairiaja ranka jis prilaiko ant stulpo padėtą knygą, dešinėje graikščiai laiko 
plunksną. Atverstoje knygoje matome Prahos Biblijai būdingą ženklą - mėnulį 
ir saulę; kitame lape pavaizduotas tekstas atskleidžia knygos autorystę: „Knyga, 
kurią išguldė daktaras Pranciškus Skorina, šlovingo Polocko miesto sūnus“ 
(Kriuea svinoeHa OOKMOpPOoMO DparuųucKOMo CKOPUHONO CbIHOM U3 CIABHA20 
epada Ilonouvka). Skorina aprengtas mokslininko mantija, jam ant krūtinės 
puikuojasi kitas svarbus atributas - LDK Vytis. Aukšta, 2,3 metro, skulptūra ant 
granito postamento buvo iškilmingai atidengta 1996 X 10. 


Pranciškus Skorina. Dailininkas Eduardas Astafjevas. 1996. Gyčio Vaškelio nuotraukos. 2009 

Tų pačių menininkų: skulptoriaus Astafjevo ir architekto Jurijaus Kazakovo, 
rūpesčiu šalia skulptūros buvo pastatytas iš Minsko atvežtas riedulys su žalvario 
ritiniu. Antjo baltarusių ir čekų kalbomis parašyta: 1535-1539 y 2ambIx mecųax 
npauaeaj kapanej/ckiM GamaHiKaM GvidaMmHoI Genapycki ZyMaKnicm i YCXO0He- 
C1a88HCKi nepuadpykap DpanijuuaK CkapviHa; 1535-1539 v tėchto mistech 
pūsobil jako krūlovsky botanik vyznamny bėlorusky humanista, zakladatel vy- 
chodoslovanskėho knihtisku Francisk Skorina (Francišak Skaryna) (1535-1539 
šioje vietoje karaliaus botaniku dirbo įžymus baltarusių humanistas ir pirmasis 
rytų slavų spaustuvininkas Pranciškus Skorina). 

Šių menininkų paminklai gražiai įamžino Skorinos atminimą, tačiau 
jų reikšmė tuo neapsiribojo. Skulptūra pradėjo gyventi atskirą gyvenimą, 
atlikdama jai iš pradžių nenumatytą vaidmenį. Mat, kai rusėnų palikuonių 
šalyse atsitinka kas bloga, Skorina pavirsta neregiu: kad švietėjas nematytų 
savo ainiams daromų skriaudų, jam baltu rankšluosčiu užrišamos akys. 
Šių eilučių autorius tokį Skoriną kelissyk matė 2011-2012 metais, kai buvo 
suimtas žmogaus teisių gynėjas Alesis Beliackis (Anecb BikTapasių Bananki) 


Riedulys su žalvario ritiniu. Iljos Lemeškino nuotrauka. 2016 

ir kai Minske buvo surengtas „žaislų protestas“. Prasidėjus karui Ukrainoje, 
rankšluoščio ant Skorinos akių niekas nebeužriša - gal todėl, kad tada ilgus 
metus niekas nebepamatytų humanisto veido... 

Grįžtant prie minėto užrašo, reikia ištaisyti rimtą faktinį netikslumą. Ant 
ritinio nurodyta, kad Skorina karaliaus sodininku dirbo „šioje vietoje“, bet taip 
nebuvo. Karališkasis sodas yra maždaug už 650 metrų į rytus einant Prahos 
pilies link. Tarp skulptūros ir Skorinos tikrosios darbovietės šiuo metu įsikūręs 
dar vienas didelis - Prezidento (Produkčni zahrady arba Zahrady Lumbeho) - 
sodas. Jame stovi rūmai, kuriuose gyvena Čekijos prezidentas. Kas čia būta 
XVI a., tikslių duomenų neturime. Tikriausiai čia augo vynuogynai, bet su 
jais Skorina tikrai neturėjo nieko bendra. Jam skirtų paminklų atsiradimą 
ir jų buvimą šioje vietoje įprasmina nebent rajono pavadinimas Pohorelec, 
t. y. „Degučiai“. Jis kalba apie šią miesto dalį nuo seno alinančius gaisrus, tarp 
jų - pražūtingą Didįjį gaisrą, kurio liepsnose 1541 VI 2 žuvo Skorinos sūnus 
Františekas. 

Svarbiausia vieta, kurią privalo aplankyti kiekvienas į Prahą atvykęs 
Skorinos gerbėjas, yra, be jokios abejonės, Prahos pilies Karališkasis sodas 
(Kralovskū zahrada). Tai - didžiausias ir reikšmingiausias paminklas, geriausiai 
įamžinantis Skorinos genijų. Galime pagrįstai sakyti, kad jo suprojektuotas 


Vaizdas į Vasaros rūmus ir Karališkąjį sodą. Sylvos Dobalovos (Sylva Dobalova) nuotrauka. 2012 


ir 1535-1539 m. įveistas sodas yra reikšmingas nemažiau už Rusėniškąją 
Bibliją. Iki šiol žaliuojantis jo žinių ir rankų vaisius Prahoje ir Vilniuje išleistas 
knygas pranoksta ir gyvybingumu, ir prieinamumu. Jis nesaugomas kaip 
knygos bibliotekų saugyklose, o yra prieinamas kiekvienam lankytojui. Svarbu 
neužmiršti nė to, kad būtent Skorina sukūrė sodo koncepciją, tinkančią šiai 
konkrečiai vietai, parengė reikalingų eskizų, lėmusių andai ir tebelemiančių 
šiandien Karališkojo sodo raidą. Taigi nė kiek neperdėdami pasakysime, kad 
čia šiuolaikinį lankytoją visur tebesupa Skorinos dvasia. 

Pažintį su sodu prasminga pradėti nuo karališkųjų vasaros rūmų (Leto- 
hrūdek krūlovny Anny arba Belvedere). Jie pradėti statyti Ferdinando I liepimu 
dar tuomet, kai sodininku čia dirbo Skorina. Sodas buvo sumanytas ir ku- 
riamas kaip šių rūmų tąsa. Pastatą puošia daugybė įvairių dekoratyvinių 
elementų. Išorinėje arkadoje virš trečiojo stulpo (žiūrint iš sodo pusės) iš kairės 
yra įdomus smiltainio reljefas (kai kurie meno istorikai jį laiko gražiausiu iš 
visų čia esančių). Alegorinis meno kūrinys santūriai vaizduoja meilės sceną iš 
kasdienio karalių gyvenimo. Vieniems atrodo, kad, viena ranka už pavadėlio 
laikydama terjerą, Ona Jogailaitė kita ranka savo vyrui paduoda egzotišką 
gėlę - alyvymedį ar lauramedį. Kiti tvirtina, kad tai Ferdinandas I ją tiesia 
savo žmonai. Kad ir kaip ten buvo iš tiesų, neginčytina viena - gėlę išaugino 
sodininkas Skorina. 


Bareljefas, vaizduojantis karalių Ferdinandą I ir karalienę Oną. 
Prokopo Paulo (Prokop Paul) nuotrauka. 1965 

Kitame sodo gale, netoli tilto į Prahos pilį ir prezidento namelio (Prezi- 
dentsky domek), stovi sodininko namelis (domek zahradnika - U Prašnėho 
mostu 50/4). Jis siekia senus laikus, bet jame esančiu „tarnybiniu butu“ LDK 
švietėjui neteko pasinaudoti. Šis mūrinis namas buvo pastatytas 1572 m., 
o prieš tai šioje vietoje stovėjo medinis tos pačios paskirties pastatas. Jame ir 
turėjo gyventi karaliaus sodininkas Skorina. 

Bent trumpą žvilgsnį vertėtų užmesti į Prahos Naujojo miesto benediktinų 
vienuolyną, vadinamą Emausu (arba Na Slovanech). Čia nerasime jokios 
skulptūros, memorialinės lentos ar kokio kito Skorinai skirto ženklo, 
tačiau ši vieta jam buvo labai svarbi. 1518 m. vienoje Rusėniškosios Biblijos 
knygoje įdėtame medžio raižinyje „Jeruzalės apgultis“ (Haexo0nocop Iapo 
Basunonckui 006v8aem Epycanuma) šį vienuolyną jis tikriausiai pavaizdavo 
mūšio fone. Vienuolyno vaizdas kalba apie tai, kad 1517-1519 m. tarp Polocko 
bernardinų auklėtinio ir Prahos Emauso būta glaudaus ryšio. 

Pasakojimą apie Skorinos atminties įprasminimą Prahoje norisi užbaigti 
keliomis mintimis. Tarp čia esančių Skorinos atvaizdų kol kas trūksta 
chronologinio dėsningumo: jis visur vaizduojamas vienodai jaunas, nors prie 
Prahos pilies geriau tiktų pagyvenusio žmogaus atvaizdas. Antra, paminklus 


Sodininko namelis. Sylvos Dobalovos (Sylva Dobalova) nuotrauka. 2012 

Emausas šiandien. 
Iljos Lemeškino nuotrauka. 2017 


lydintys tekstai pasižymi kai kuriais netikslumais: LDK pilietis rusėnas vadi- 
namas baltarusiu, o jo leidžiamos knygos - Biblijos vertimu į baltarusių kalbą. 
Trečia, Skorina iki šiol visur: dailėje, skulptūroje, kine, vaizduojamas su ūsais, 
nors tada jų neturėjo. Mat jo 1517 m. raižinyje dailininkas keliais brūkšneliais 
pavaizdavo ne ūsus, o šešėlį po nosimi (dėl tokios tik šiam dailininkui būdingos 
manieros jis meno istorikų šiandien vadinamas Mist jemnė šrafury - „švelnaus 
brūkšniavimo meistru“). Ūsus šis dailininkas būtų pavaizdavęs kitaip. Be to, 
kitame Skorinos atvaizde (Išminties knyga, 1518 I 19) jų nėra nė ženklo. Į visa 
tai ateityje turėtų atsižvelgti menininkai, kursiantys savo paminklus Skorinai. 


Ilja Lemeškinas 

ATMINTIES INSTITUCIJŲ SĄRAŠAS 


Sąraše išvardytos tos institucijos, kuriose saugomų dokumentų kopijos 
panaudotos šios knygos iliustracijoms. 


AHMP 
APH 


BCzart 


BJ 


BnF BA 


BNMACMJKB 


BSB 


BUT 


FCzart 


GStA PK 


KB 


KHM 

Prahos sostinės archyvas / Archiv hlavniho mėsta Prahy 
Prahos pilies archyvas / Archiv Pražskėho hradu 


Lenkijos nacionalinis muziejus. Čartoriskių biblioteka, Krokuva / 
Muzeum Narodowe w Krakowie. Biblioteka XX. Czartoryskich 


Jogailaičių universiteto biblioteka, Krokuva / Biblioteka 
Uniwersytetu Jagiellonskiego, Krakėw 


Prancūzijos nacionalinė biblioteka. Arsenalo biblioteka / 
Bibliothėgue nationale de France. Bibliothėgue de V Arsenal 


Baltarusijos nacionalinės mokslų akademijos Centrinė mokslinė 
Jakubo Kolaso biblioteka, Minskas / IlonTpanbHnag HaBykoBasI 
Gi6niaroka ima XIky6a Kojraca HalįpiaHaIbHaii akajįoMii HaBYK 
benapyci 


Bavarijos valstybinė biblioteka, Miunchenas / Bayerische 
Staatsbibliothek, Mūnchen 


Mikalojaus Koperniko universiteto biblioteka, Torunė / 
Biblioteka Uniwersytecka w Toruniu - Uniwersytet Mikolaja 
Kopernika 


Lenkijos nacionalinis muziejus. Čartoriskių fondas, Krokuva / 
Muzeum Narodowe w Krakowie. Fundacja XX. Czartoryskich 


Prūsijos kultūros paveldo slaptasis valstybinis archyvas, Berlynas / 
Geheimes Staatsarchiv Preussischer Kulturbesitz, Berlin 


Karališkoji biblioteka, Kopenhaga / Det Kongelige Bibliotek, 
Kebenhavn 


Meno istorijos muziejus, Viena / Kunsthistorisches Museum, Wien 


NMLDKVR 


OLB 


RMAB 


RNB 


SK 


SLUB 


UBW 


USP AS SCFM 


VAAMVB 


VUB 


Čekijos nacionalinio muziejaus biblioteka, Praha / Knihovna 
Narodniho muzea, Praha 


Lietuvos mokslų akademijos Vrublevskių biblioteka 

Lietuvos nacionalinė Martyno Mažvydo biblioteka 

Latvijos valstybinis istorijos archyvas / Latvijas valsts vėstures arhivs 
Nacionalinis archyvas, Praha / Narodni archiv 


Čekijos nacionalinė biblioteka, Praha / Narodni knihovna 
Českė republiky 


Nacionalinis muziejus Lietuvos Didžiosios Kunigaikštystės 
valdovų rūmai 


Aukštutinės Lužicos mokslinė biblioteka, Giorlicas / 
Oberlausitzische Bibliothek der Wissenschaften, Gėrliz 


Rusijos mokslų akademijos biblioteka, Sankt Peterburgas / 
Bu6nuoTeka Poccnūckoji akajeMAW Hayk, CaHk1T-IleTep6ypr 


Rusijos nacionalinė biblioteka, Sankt Peterburgas / Poceniickag 
HaI(KOHAJIbHasI 6H61WOTeKa, Cank1-IleTep6ypr 


Strahovo vienuolyno biblioteka, Praha / Strahovskd knihovna, Praha 


Saksonijos krašto ir universiteto biblioteka, Drezdenas / Sachsische 
Landesbibliothek - Staats- und Universitatsbibliothek, Dresden 


Viurcburgo universiteto biblioteka / Uniwersitatsbibliothek 
Wūrzburg 


Paduvos universiteto Istorijos archyvas, Šventoji filosofų ir medikų 
kolegija / Universita degli Studi di Padova, Archivio Storico, Sacro 
Collegio dei filosofi e medici 


Vilniaus apskrities Adomo Mickevičiaus viešoji biblioteka 


Vilniaus universiteto biblioteka 


Sigitas Narbutas 


Pranciškaus Skorinos Rusėniškajai Biblijai — 500 / sudarė Sigitas Narbutas. — Vilnius : 
Lietuvos mokslų akademijos Vrublevskių biblioteka, 2017. - 140 p.: iliustr. 


ISBN 978-9986-498-72-8 


2017 m. Lietuva kartu su kaimyninėmis valstybėmis paminėjo reikšmingą jubiliejų - 500-ąsias 
iš Polocko kilusio Pranciškaus Skorinos Prahoje išspausdintos Rusėniškosios Biblijos metines. Šiuo 
leidiniu Skorina pelnė nemarią pirmojo rytų slavų leidėjo, vertėjo, švietėjo ir humanisto šlovę, 
o savo tėvynę - Lietuvos Didžiąją Kunigaikštiją - prijungė prie anuomet dar negausaus Europos šalių, 
turėjusių spausdintą Šventraštį, būrio. Knygoje pasakojama apie Pranciškaus Skorinos gyvenimą, 
darbus ir nuopelnus, daugiau dėmesio skiriant Rusėniškajai Biblijai, Lietuvos raštijai iki Skorinos bei 
spaudos raidai po jo ir jo atminimo įprasminimui Lietuvoje, Baltarusijoje ir Čekijoje. 


PRANCIŠKAUS SKORINOS RUSĖNIŠKAJAI BIBLIJAI - 500 

Lietuvos mokslų akademijos Vrublevskių biblioteka 

